
LILLA 

ÉRZÉKENY    DALOK 


AZ  ÉN  POÉZISOM  TERMÉSZETE 

Sírhalmok,  ó  köd-lepte  kertek, 
Te  szívborzasztó  éjtszaka! 
Te  alvilág  vakablaka! 
Ti  holtak,  akik  itt  hevertek! 
Ti  múlandóság  birtokának 

Setétes  völgyei. 
Ahol  petécses  fántomának 
Bóbiskolt  HerveyI 

Gyászhely!  melytől  lelkünk  irtódzik, 
Hol  minden  érzésünk  elhal. 
Fülünk  csak  csendességet  hall, 
Szemünk  a  semmitől  kapródzik, 
Csak  kupressz  árnyékát  láthatja 

A  holdnak  fényinél. 

Midőn  azt  bágyadtan  ingatja 

Egy  sír-fuvalta  szél. 

Szörnyű  környék!  hová  a  lélek 
Ha  ólomszárnyakon  repül, 
Rémülve  jár,  alél,  elhűl, 
S  félholtan  hátrál  vissza  vélek. 
Szörnyű  környék!  kérkedj  Youngoddal, 

Ki  hantodon  ragyog; 
Isten  veled  s  mord  ánglusoddal! 
Én  ánglus  nem  vagyok. 


LILLA 

Mások  siralmas  énekekkel 
Bőgettessék  az  oboát, 
És  holmi  gyász  trenódiát 
Ríkassanak  jajos  versekkel; 
Én  ily  kedvetlen  embereknek 

Nem  leszek  egyike, 
Legyen  jutalma  bár  ezeknek 
A  kedves  Estike. 

Nékem  inkább  oly  bokréta 

Árnyékozza  képemet. 
Melyet  nyer  a  víg  poéta 

Múlatván  a  szépnemet: 
Ezt  a  vidámabb  Múzsáknak, 
S  a  mosolygó  Gráciáknak 
Fűzzék  öszve  rózsaszínű  ujjai, 
Élesztgessék  borba  ferdett  csókjai. 

Nem  kell  kupressz,  mellyel  Racint 

Tiszteié  Melpomene; 
Egy  kis  rózsa,  egy  kis  jácint 

Nékem  jobban  illene. 
Mert  ez  LILLÁM  szép  szemével 
Az  pedig  tekintetével 
Egyezvén,  mindenkor  lészen  tűköröm; 
S  így  mindég  új  dalra  késztet  új  öröm. 

így  veszem  fel  víg  lélekkel, 
Gyengén  rezgő  lantomat; 

S  majd  LILLÁM  új  énekekkel 
Lelkesíti  húromat. 

Míg  leng  a  friss  esti  szellő, 

S  szárnyán  e  nárdust  lehellő 

Rózsában  megszállnak  a  kis  istenek 
És  mennybéli  koncertecskét  zengenek. 

Lelkünkből  e  víg  hangokkal 

Minden  unalom  kivész, 
Mert  megédesítjük  csókkal 

Ott,  hol  tartós  pauza  lesz. 
Bágyadt  nótánk  vég  szózatja 
A  szép  tájt  elszunyadtatja; 
S  addig  andalgunk  az  esti  hajnalon. 
Míg  egymás  ölébe  hullunk  a  dalon. 


A  RÓZSABIMBÓHOZ 

Nyílj  ki,  nyájason  mosolygó 
Rózsabimbó!  nyílj  ki  már. 

Nyílj  ki;  a  bokorba  bolygó 
Gyenge  szellők  csókja  vár. 

Nyílj  ki,  gyenge  kerti  zsenge: 
Hébe  nektárt  hint  terád. 

Szűz  nyakadba  Flóra  gyenge 
Bársonyos  palástot  ád. 

Ó  miként  fog  díszesedni 
Véled  e  parányi  kert! 

Ó,  hogy  óhajtják  leszedni 
Rólad  azt  a  drága  szert! 

Hadd  szakasszalak  le,  édes 
Rózsaszál:  szép  vagy  te  már. 

Héj,  ha  meglát,  hány  negédes, 
Hány  kacér  leányka  vár! 

Nem,  nem!  egy  leány  se  nyissa 
Büszke  fűzőjét  terád. 

Ültetőd  kedves  Julissa 
Néked  újabb  kertet  ád. 

Ott  kevélykedj  bíboroddal, 
Ékesebb  bíborja  közt! 

Ott  kevélykedj  illatoddal 
Kedvesebb  illatja  közt! 


AZ  ELEVEN  RÓZSÁHOZ 

Nincs  tavasszal,  nincs  se  nyáron, 
Mint  te,  olyan  rózsaszál: 

Még  nagyobb  díszt  nyerne  Sáron, 
Csak  te  ott  virítanál. 

Rózsaszínnel  játszadoznak 

Két  virító  arcaid, 
Rózsamézzel  harmatoznak 

Csókra  termett  ajkaid. 

Látta  kellemid  Citére 

Látta  és  irigykedett. 
Hogy  pirosló  lába  vére 

Képeden  büszkélkedett. 

Hófehér  tekintetednek 

Hajnalán  nyílásba  jött 
Rózsaszálacskák  ferednek 

Tiszta  téjhabok  között: 

Szűz  mellyed  fejér  ölére 
Ök  is  úgy  mosolyganak. 

Mint  mikor  rózsák  tövére 
Gyöngyvirágot  raktanak. 

Rózsa  vagy  te,  rózsa  leszel, 

Rózsa  még  a  selymed  is: 
Jaj  de  bezzeg  kínra  teszel, 

Hogyha  van  tövisked  is! 

Rózsa!  engedd  hadd  heverjek 

Éltető  bokrodba  már, 
S  édes  árnyékodba  nyerjek 

Fészket  én  rideg  madár! 


A  DUNA  NIMFÁJA 

Amott  egy  nyárfa  hívesében 

A  fűzfa  közt 
Találni  a  sziget  mentében 

Egy  tiszta  közt. 

Itt  a  vad  faunok  irtoványi 

Megtetszenek: 
Az  ősz  Dunának  szép  leányi 

Itt  fördenek. 

Gyakorta  a  habok  tapsolnak 

Játékokon, 
S  körűitök  a  pintyek  danolnak 

A  bokrokon.  — 

Itt  förde  LILLA  is  magába, 

S  az  istenek 
Az  égről  e  barlangocskába 

Lenéztenek. 

A  szép  halandó  a  vizekből 

A  gyepre  szállt; 
Bámulja  Zeus  a  fellegekből, 

És  felkiált: 

„Haj,  istenek!  mely  szép  halandó 

„Jön  ott  elő, 
„Mint  amidőn  a  támadandó 

„Nap  mosdva  jő. 

„Hószín  vállán  miként  lebegnek 

„Szeg  fürtjei, 
„Görögvén  rólok  a  vizeknek 

„Sík  gyöngyei. 

„Csak  egy  hibát  remek  tagjába 

„Lelhetni-é? 
„Nem  szebb-é  sima  karja,  lába, 

„Mint  Vénusé? 

„Kár,  hogy  nem  nézhetünk  szemére  — 

„De  erre  jő  — 
„Mely  szép!  Most,  most  —  egek!  Citére 

„Szebb  nálad  ő." 

És  nála  minden  szebbnek  mondja 

Az  én  tüzem: 
Csak  Vulkán,  a  Vénus  bolondja, 

És  Momus  nem. 


TARTÓZKODÓ  KÉRELEM 

A  hatalmas  szerelemnek 
Megemésztő  tüze  bánt. 

Te  lehetsz  írja  sebemnek 
Gyönyörű  kis  tulipánt! 

Szemeid  szép  ragyogása 

Eleven  hajnali  tűz, 
Ajkaid  szép  ragyogása 

Sok  ezer  gondot  elűz. 

Teljesítsd  angyali  szókkal, 

Szeretőd  amire  kért: 
Ezer  ambrózia  csókkal 

Fizetek  válaszodért. 


AZ  ALVÓ  LILLA  FELETT 

Nyugodj  csendességgel 

Itten,  szép  nimfa! 
Ládd,  mely  büszkeséggel 

Féd  e  boldog  fa; 

Vágyva  árnyékozza 

Tejszín  kebledet, 
Mely  duplán  boltozza 

Márvány  szívedet. 

Két  szemed  héjában 

Éltem  s  holtom  áll, 
Csendes  árnyékában 

Álom  s  Ámor  hál; 

Mind  kettő  szemedre 

Rózsaláncot  fűz; 
Nyugodj  csak  kedvedre, 

Nyugodj  drága  szűz ! 

Szép  virágszálocska, 

Mind  terülj  alá! 
Híves  árnyékocska, 

Szállj  lebegve  rá! 

Édesítsd  nyugalmát, 

Tiszta  csergeteg! 
Jőjetek:  jutalmát 

Vénus  adja  meg. 

Kis  Zefir!  mellyére 
Csendesen  borulj, 

Félfedett  csecsére 
Gyenge  szárnnyal  fúj ; 

Sőt,  ha  tudsz,  lelkébe 

Búj  egészen  bé, 
S  tudd  meg,  hogy  fektébe 

Rólam  álmod-é? 

Nem!  —  Magam  vizsgálom. 
Mit  gondol  most  ott. 

Vonj  szemére,  álom! 
Dupla  kárpitot. 

Játszodtasd  altába 
Kedves  képekkel. 

Vidd  Idáliába, 
Hogy  ne  keljen  fel.  — 

Mennyi  ösvényemben 
A  tövisk  s  haraszt! 

Majd  ropog  mentemben: 
Ámor!  szedd  fel  azt . . . 

Ah,  mely  édes  ízzel 

Alszik  kincsem  itt!  — 
Pinty,  pacsirta,  csízzel . . . 

Majd  felserken . . .  Csitt! 


A  TANÚNAK  HÍVOTT  LIGET 

Itt  a  liget.  —  Zöld  rejtekébe, 

LILLÁM,  a  végre  hívtalak. 
Hogy  e  cserfák  setét  enyhébe 

Vélek  szemközt  állítsalak. 

Ezek  tanúk,  ezek  hallották 
Szerelmem  gyászos  énekét, 

Gyakorta  vissza  is  hangzottak 
Búson  a  LILLA  szép  nevét. 

Halld  csak,  LILLÁM!  mi  bágyadt  szellő 

Sóhajtoz  fenn  az  ágakon, 
Nézd,  mint  ingatja  a  zöldellő 

Levélt  a  gyenge  lombokon: 

Mind  —  mind  az  én  sohajtozásim, 

Kik  ott  a  fákon  lengenek. 
Kiket  gyakor  panaszkodásim 

Mellyemből  feltekertenek.  — 

Nézd  —  nézd,  a  rétnek  bő  harmatja 
Még  mostanság  sem  szikkadt  fel, 

Bár  reggel  olta  szárogatja 
A  nyári  nap  hévségivel; 

Ezen  magános  rejtekemnek 
Mindennapos  harmatjai 

Az  én  kiszáradt  két  szememnek 
Saját  könnyhullatásai. 

Ezekkel  e  virágtölcsérek 
Megtelve  vágynak  untalan. 

Hogy  e  virágok  ily  kövérek, 
Ah,  nékem  ez  be  sokba  van! 


AZ  ESKÜVÉS 

Esküszöm,  szép  LILLA!  hidd  el 
Hogy  miolta  kellemiddel 

Megkötöztél  engemet, 
Már  azolta  semmi  szűznek, 
Semmi  nyílnak,  semmi  tűznek 

Nem  nyitom  meg  szívemet. 

Esküszöm;  s  e  szent  hitemnek, 
Melyet  adtam  édesemnek. 

Pontjait  meg  nem  csalom. 
Kérlek  is  reménykedéssel, 
Hogy  viszonti  esküvéssel 

Kösd  le  szíved,  angyalom! 

Esküszöm  hószín  kezedre. 
Rózsaszádra,  tüzszemedre. 

Hogy  te  léssz  csak  kedvesem. 
Esküszöm,  hogy  míg  csak  élek. 
Más  szerelmet  nem  cserélek; 

Vagy  LILIM,  vagy  —  senki  sem. 

ALKU 

VITÉZ  ÉS  LILLA 
(KETTŐS  DAL) 

Valld  meg,  kérlek,  kedves  lélek! 

Még  szeretsz-é? 
Engem  másért,  míg  csak  élek, 

Meg  nem  vetsz-é? 
Én  szeretlek  tégedet, 
Tisztelem  jó  szívedet 

Megvethetsz-é?  :/; 

Hidd  el,  kérlek,  kedves  lélek! 

Én  szeretlek, 
Téged  másért,  míg  csak  élek. 

Meg  nem  vetlek. 
Százszor  már  nem  mondtam-é. 
Mégis  kételkedhetsz-é? 

Be  nevetlek.  ;/; 

Sokszor  ám  a  lyányka  szíve 

Állhatatlan, 
És  ahoz,  ki  legjobb  híve. 

Irgalmatlan. 
Én  is  attól  tartok  ám; 
Mert  ez  a  kis  ethikám 

Csalhatatlan.  .•/: 

Én  is  hát  szíved  formáját 

Úgy  tekintsem. 
Hogy  más  ifjaknak  hibáját 

Rád  is  hintsem? 

B 

Nem,  nem;  bár  más  mit  tegyen, 
A  mi  szívünk  hü  legyen; 
Úgy-é  kincsem?  ;/; 

Vitéz.     Én  örökre  leszek  híved. 
Kedves  lélek ! 

Lilla.      Én  is,  kedves!  mással  szívet 
Nem  cserélek. 

Vitéz.     Én  szeretlek,  édesem! 

Lilla.      Én  is  téged,  kedvesem ! 

Ketten.      Míg  csak  élek!  :/; 


LILLÁM  SZÁCSKÁJA 

Ó,  LILLA!  LILLA!  halld  meg 

Kellő  hatalmadat. 
S  mely'k  isten  adta,  valld  meg, 

Ily  bájos  ajkadat? 

Midőn  te  mátkatályul 

Egy  csókot  adsz  nekem: 
Szívem  merőn  elájul. 

Elhallgat  énekem. 

Szácskád  magára  nyitja 
A  szájat  és  szemet, 

A  mennybe  andalítja 
Nektárja  lelkemet. 

Ajkad  virági  szebbek 

Mint  rózsa  bíbora, 
És  csokid  édesebbek, 

Mint  a  Tokaj  bora. 

A  TIHANYI  ECHÓHOZ 

O  Tihanynak  riadó  leánya! 

Szállj  ki  szent  hegyed  közül, 
ím,  kit  a  sors  eddig  annyit  hánya, 

Partod  ellenébe  ül. 
Itt  a  halvány  holdnak  fényén 
Jajgat  és  sír  elpusztult  reményén 

Egy  magános  árva  szív. 

Míg  azok,  kik  bút,  bajt  nem  szenvednek 

A  boldogság  karjain. 
Vigadoznak  a  kies  Fürednek 

Kútfején  és  partjain; 
Addig  én  itt  sírva  sírok, 
És  te,  Nimfa!  amit  én  nem  bírok. 

Verd  ki  zengő  bérceden. 

Zordon  erdők,  durva  bércek,  szirtok! 

Harsogjátok  jajjaim! 
Tik  talám  több  erezessél  bírtok. 

Mintsem  embertársaim. 
Kik  keblekből  számkivetnek. 
És  magok  közt  csúfra  emlegetnek 

Egy  szegény  boldogtalant. 

Akik  hajdan  jó  barátim  voltak. 
Még  felköltek  ellenem, 

B2 

Üldözőim  pártjához  hajoltak: 

Ó !  miket  kell  érzenem, 
Amidőn  már  ők  is  végre 
Úgy  rohannak  rám,  mint  ellenségre, 

Bár  hozzájok  hív  valék. 

Nincsen,  aki  lelkem  vigasztalja, 

Oly  barátim  nincsenek; 
Vállat  randit,  aki  sorsom  hallja; 

Már  elhagytak  mindenek. 
Nincsen  szív  az  emberekbe: 
Hadd  öntsem  ki  hát  vas  kebletekbe 

Szívem  bús  panasszait. 

LILLA  is,  ki  bennem  a  reménynek 

Még  egy  élesztője  volt. 
Jaj,  LILLÁM  is  a  tirann  törvénynek 

S  a  szokásnak  meghódolt. 
Hogy  vagy  most  te,  áldott  lélek? 
Én  ugyan  már  elhagyatva  élek 

A  tenger  kínok  között. 

Ó  van-é  még  egy  Erémi  szállás 

Régi  barlang,  szent  fedél, 
Melyben  egy  bölcs  csendes  nyugtot, 

E  setét  hegyekben  léi?  [hálást 

Hol  csak  egy  kő  lenne  párna. 
Hol  sem  ember,  sem  madár  nem  járna. 

Mely  megháborítana. 

Abban  gondolom,  hogy  semmi  jussal 

Ellenkezni  nem  fogok. 
Hogyha  én  egy  megvetett  virtussal 

Itt  egy  kőben  helyt  fogok. 

S  e  szigetnek  egy  szögében, 
Mint  egy  Rousseau  Ermenonvillében, 
Ember  és  polgár  leszek. 

Itt  tanúlom  rejtek  érdememmel 

Ébresztgetni  lelkemet. 
A  természet  majd  az  értelemmel 

Bölcsebbé  tesz  engemet. 
Távol  itt,  egy  más  világban. 
Egy  nem  esmért  szent  magánosságban 

Könnyezem  le  napjaim. 

Itt  halok  meg.  E  setét  erdőben 

A  szomszéd  pór  eltemet. 
Majd  talám  a  boldogabb  időben 

Fellelik  sírhelyemet: 
S  amely  fának  sátorában 
Áll  együgyű  sírhalmom  magában, 

Szent  lesz  tisztelt  hamvamért. 


AZ  ESTVÉHEZ 

Csendes  este!  légy  tanúja, 

Mint  kesergek  én. 
Szívemet  mint  vérzi  búja 
LILLA  szép  nevén. 
Lágy  árnyékkal 
Szőjj  be  engemet, 

S  e  tájékkal 
Zengd  keservemet. 
Mert  csalárd  az  emberekben 

Már  a  szív  nag^^on, 
És  az  érzéketlenekben 
Több  kegyes  vagyon. 

Csendes  este!  ah,  tekints  le, 

Nézd  e  bánatot 
Könny  helyett  szememre  hints  le 
Tiszta  harmatot: 
Mert  elfogytak 
Régi  könnyeim. 

Ügy  rám  rogytak 
Szenvedéseim. 
Nincsen  aki  sírva  vélem, 

Szánna  engemet, 
így  vesződöm,  míg  leélem 
Kínos  éltemet. 

Csendes  este!  már  alusznak 

Mások  édesen, 
Vagy  viszonti  kedvben  úsznak 
Ok  szerelmesen. 
Én  aggódom; 
Hát  mit  is  tegyek? 

Nincs  más  módom. 
Nincs  hová  legyek. 
Édes  este!  ah,  ne  hagyj  el. 

Zárj  le  más  szemet. 
És  lakásodig  ragadj  el 
Innen  engemet. 

Csendes  este!  balzsamozd  el 

Durva  kínomat, 
Vagy  reám  végtére  hozd  el 
Várt  halálomat. 

Mert  fájdalmam 
Többre  többre  nő, 
És  nyugalmam 
Senkitől  se  jő. 

LILLA  is  midőn  eszembe 

Ötlik,  elhalok, 
S  újra  felfakadt  sebembe 

Szinte  meghalok. 

Csendes  este!  ah,  ne  hozd  el 

Még  halálomat. 
Kérlek,  ó,  ne  balzsamozd  el 
Gyenge  kinomat. 
Inkább  áztasd 
Szűz  szemed  te  is. 

És  dupláztasd 
Kínom  ezzel  is. 
LILLA  vesztén  sírdogálni 

Drága  sors  nekem. 
Sírdogálva  haldogálni 
Szép  halál  nekem. 


A  PILLANGÓHOZ 

Hamar  követje  a  tavasznak. 
Hímes  pillangó,  idvezlégy! 

Még  nincs  rózsa;  s  te  a  kopasznak 
Még  is  csókolására  mégy? 

Miért  szállsz  ama  puszpángokra? 

Hiszen  nem  a  víg  kikelet 
Adott  még  új  kantust  azokra; 

Átzöldellik  ők  a  telet. 

Menj  inkább  a  setét  rögökbe. 
Állhatatlan  selyemmadár! 

És  súgd  az  ő  dugult  fülökbe, 
Hogy  élet  és  tavasz  van  már, 

Ládd,  még  a  földben  szunyókálnak 
A  Flóra  gyenge  szüzei, 

S  a  napra  félve  kandikálnak 
A  csirák  nedves  szemei. 

Nézd  csak,  az  orgonák  tövébe 
Mely  kellő  szagok  lengenek: 

Menj,  fuss  a  szellők  ellenébe, 
Tán  a  violák  fejlenek.  — 

Eredj  s  egy  hosszú  csókkal  szídd  ki 

Zefir  elől  illatjait. 
És  szárnyad  zörgésével  hidd  ki 

A  napra  kisded  húgait . . . 

Mit?  violákról  violákra 

Osztod,  te  csélcsap,  csókodat? 
Be  boldog  vagy,  hogy  egy  virágra 

Nem  kötöd  indulatodat! 

De  én  csak  egy  rózsát  szerettem, 
Ah !  csak  egy  bírta  szívemet, 

S  miolta  már  ezt  elvesztettem, 
Örök  tél  dúlja  létemet. 

Az  én  lelkem  is  hajdanában. 
Mint  te,  vidám  s  eleven  volt; 

Míg  ifjúságom  tavaszában 
A  virágzó  LILLA  bájolt: 

De  most  lomha,  s  hernyó  módjára 
Mászkál  a  fanyar  bánaton, 

És  a  mások  mulatságára 
Magának  verskoporsót  fon. 

Ah!  szárnyad  eszembe  juttatja 

Pszihét  s  az  ő  bánatjait, 
És  a  Pszihe  gyötrő  bánatja 

Tulajdon  lelkem  kínjait. 

Ö  is  Ámor  aranyvárában 

Egykor  édes  nektárral  élt, 
És  a  Gráciák  rózsásában 

Kedvet  s  örök  tavaszt  remélt: 

De  egy  bűbájos  hang  neszére: 

E  víg  szcénák  eltűntének, 
S  az  ő  halálos  gyötrésére 

Ég,  föld,  mind  felesküdtenek. 

Ó,  mikor  lesz,  hogy  bús  kínjában 

Letöltöm  hernyó  éltemet. 
És  szemfedelem  púpájában 

Kialszom  szenvedésemet? 

Mikor  lesz,  hogy  lelkem  letévén 

A  testnek  gyarló  kérgeit, 
S  angyali  pillangóvá  lévén 

Lássa  Olimpus  kertjeit, 

Hol  őtet  egyik  vigasságból 
Másikba  új  szárnyak  vigyék, 

Hogy  a  szférákban  nőtt  rózsákból 
Örök  ifjúságot  igyék? 


A  REMÉNYHEZ 


Földiekkel  játszó 
Égi  tünemény, 

Istenségnek  látszó 

Csalfa,  vak  Remény! 
Kit  teremt  magának 

A  boldogtalan, 
S  mint  védangyalának 

Bókol  untalan.  — 
Sima  száddal  mit  kecsegtetsz? 

Mért  nevetsz  felém? 
Kétes  kedvet  mért  csepegtetsz 

Még  most  is  belém? 
Csak  maradj  magadnak! 

Biztatóm  valál; 
Hittem  szép  szavadnak: 

Mégis  megcsalál. 

Kertem  nárciszokkal 

Végig  ülteted; 
Csörgő  patakokkal 

Fáim  élteted; 
Rám  ezer  virággal 

Szórtad  a  tavaszt, 
S  égi  boldogsággal 

Fűszerezted  azt. 
Gondolatim  minden  reggel 

Mint  a  fürge  méh, 
Repkedtek  a  fris  meleggel 

Rózsáim  felé. 
Egy  híát  esmértem 

Örömimnek  még: 
LILLA  szivét  kértem; 

S  megadá  az  ég. 

Jaj,  de  fris  rózsáim 
Elhervadtanak ; 

Forrásim,  zöld  fáim 

Kiszáradtanak: 
Tavaszom,  vígságom 

Téli  búra  vált; 
Régi  jó  világom 

Méltatlanra  szállt. 
Ó !  csak  LILLÁT  hagytad  volna, 

Csak  magát  nekem: 
Most  panaszra  nem  hajolna 

Gyászos  énekem. 
Karja  közt  a  búkat 

Elfelejteném, 
S  a  gyöngykoszorúkat 

Nem  irígyleném. 

Hagyj  el,  ó  Reménység! 

Hagyj  el  engemet; 
Mert  ez  a  keménység 

Úgy  is  eltemet. 
Érzem:  e  kétségbe 

Volt  erőm  elhagy. 
Fáradt  lelkem  égbe. 

Testem  földbe  vágy. 
Nékem  már  a  rét  hímetlen, 

A  mező  kisült, 
A  zengő  liget  kietlen, 

A  nap  éjre  dűlt.  — 
Bájoló  lágy  trillák! 

Tarka  képzetek! 
Kedv!  Remények!  LILLÁK! 

Isten  véletek! 


ANÁKREONI  DALOK 


A  BÚKERGETÖ 

Ha  szíhatok  borocskát, 
A  gondjaim  csúcsúinak. 
Ki  boldogabb  halandó, 
Mint  aki  nem  sohajtoz? 
Ki  boldogabb  magamnál? 
Hej  vízivók!  be  sürü 
Pocsolyába  foly  világtok! 

Szép  volt  FILETA,  s  ifjú 
Szerelem  s  dalok  barátja; 
De  béka  módra  zengett, 
Csigaként  tudott  szeretni, 
Bámúlsz-e?  —  Vízivó  volt  - 
Hej  víziszák!  be  sáros 
Elmétek  és  világtok!  — 

Kancsót  fiú!  veszendő 
Ez  élet,  és  előlünk 
Mint  egy  palack  bor  elfogy. 
Hát  kurta  napjainkból 
Hányat  lelopnak  a  búk! 
Mért  bokrosítsam  a  bajt? 
Miért  fogyasszam  éltem, 
Míg  a  gohér  virágzik? 
Iszom  ha  szívem  örvend. 
Iszom  ha  bánat  éri; 
S  ha  szíhatok  borocskát 
A  gondjaim  csúcsúinak. 


32  ANÁKREONI 

A  BOLDOGSÁG 

Most  jázminos  lugasban 
E  nyári  hűvös  estvén 
LILLÁMMAL  ülök  együtt: 
LILLÁM  velem  danolgat, 
És  csókolódva  tréfál, 
Míg  barna  szép  hajával 
Zefir  susogva  játszik. 
Itt  egy  üveg  borocskát 
A  zöld  gyepágyra  tettem, 
És  gyenge  rózsaszállal 
Száját  be  is  csináltam. 
Amott  ANÁKREONNAK 
Kellő  danái  vannak 
Kaskámba  friss  eperrel. 

Egy  öszvességgel  ily  sok 
Gyönyörűt,  becsest  ki  látott? 
S  ki  boldogabb  VITÉZNÉL? 


KESERÉDES 

A  RÓZSA  szép  virágszál, 
De  tüske  szúrdal  ágán. 
Ha  mézet  ád  is  a  méh, 
Fúlánkja  néha  megcsíp. 
A  bor  betölt  örömmel, 
S  mámort  okoz  gyakorta. 

Szép  vagy  te  LILLA,  s  édes. 
Vidít  kegyes  szerelmed ; 
De  mennyi  —  ah,  de  mennyi 
Kín  is  gyötör  miattad! 


DALOK  33 


A  SZEPLŐ 


Mint  egy  megért  boróka, 
Mely  tiszta  hóra  hullott ; 
Mint  a  delin  fejérlö 
Rózsába  bújt  bogárka: 
Mint  a  korinthi  szőlő 
A  cúkoros  kalácson : 
Úgy  bársonyollik,  oly  szép, 
Oly  édes,  egy  kerekded 
Szeplőcske  LILLA  mellyen. 

Ez  az  a  kies  szigetke, 
Amelybe  a  szerelmek, 
Ha  keble  tengerének 
Téjhabja  közt  förödtek. 
Enyelegve  szárogatják 
Hajók  vizes  aranyját. 

Ti  szóljatok,  reája 
Hullt  csókjaim!  ha  méltó 
Dühödés-é  LILLA  mellyen 
Egy  földi  nimfa  mellyen. 
Imádni  az  hibát  is? 


AZ  ELTÁVOZÁS 

Távol  vagyok  tetőled 
Ó  életem  reménye ! 
Ó,  LILLA  földi  angyal, 
Távol  vagyok  tetőled! 

Elhagytalak,  galambom, 
El  —  s  ah!  talán  örökre; 
Miolta  oly  sok  édes 

Csókok  között  utolszor 
Búcsút  vevék  tetőled. 
ím  vissza  én  se  mentem, 
Te  is  hiába  vártál. 

De  bezzeg  aki  LILLÁT 
Elhagyta  —  ah,  ha  látnád 
Elhagyta  ám  magát  is ! 
El  —  s  ah,  talán  örökre. 


A  HAFIZ  sírhalma 

Egy.  Sirászi  barna  hölgyek, 
Kökény  szemű  leányok. 
Öltözzetek  selyembe ; 
És  kebletek  fejérét 
Rózsákkal  ékesítvén, 
Karikába  vont  karokkal 
Zengjétek  e  dalocskát 
Hafiz  halomja  mellett: 
„LÉGY  IDVEZ,  Ó  HAFIZNAK 
SÍRHALMA,  MELYBE  NYUGSZIK 
A  RÓZSABOKROK  ALJÁN 
KELET  ÉDES  ÉNEKESSÉ." 

Mind.    Légy  idvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.      Tölts  bort,  leányka,  tölts  bort, 
Kedvellem  a  piros  bort, 
Mely  a  sirászi  hegynek 
Boldog  kövén  tenyészik. 
Nincs  több  bor  e  világon. 

Nincs  több  éhez  hasonló; 
Setét  ez  és  aranyszín 
Szívem  kinyílik  ettől, 
öröm  pezseg  szememben, 
Boldog  vagyok  s  alélva 
Simulok  édesemnek, 
A  szeghajú  legénynek 
Ölébe,  és  elalszom. 
Felébredek,  leánykák, 
Ittam;  de  még  sem  érzek 
Az  én  fejembe  terhet. 
Zengjétek,  ó  leánykák 
Az  égi  bor  hatalmát. 
És  töltsetek  HAFIZNAK 
Sírjára  is  belőle 
A  tarka  rózsa  közzé. 
Az  ő  danái  vígak. 
Örömhozók,  erősek. 
Szerelmeket  lehellők. 
Mint  a  bor,  a  piros  bor. 

Mind.    Légy  idvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.     Édes  dolog  szeretni. 
Édes  dolog,  leánykák! 
És  égi  sors  az  ifjú, 
A  barna  fürtös  ifjú 
Lágy  karjain  szeretni. 
Ha  bort  iszom  leánykák, 
Új  lángra  kap  szerelmem, 
S  ha  lángra  kap  szerelmem, 

C2 

Ó  milyen  édes  a  bor! 
Látám  az  álnok  Ámort 
A  rozmaring  ligetben. 
Látám  magát  alunni : 
Megszántam  és  ölembe 
Ringattam  a  kis  alvót. 
Ó  mint  aludt !  —  s  azolta 
Azt  a  szeg  ifjat  én  is 
Ó  mint  tudom  szeretni ! 
Szeressetek  leányok, 
És  légyetek  HAFIZNAK 
Sírjáho'  tisztelettel: 
Mert  édes  énekéből 
Szerelem  csepeg  reátok, 
S  nótái  szíveinkre 
Mint  a  nyilak  behatnak. 

Mind.    Légy  ídvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.      Most  nyílnak  a  virágok : 
A  rózsa,  mint  királyné. 
Ül  tarka  trónusában, 
S  a  narcisok  körülte 
Fennállva  udvarolnak. 
Tulipántok  és  kükörcsök, 
S  jacintusok  borúinak 
Királyi  zsámolyára: 
S  a  szép  tavasz  felette 
Kék  kárpitot  lobogtat.  — 
Viríts  becses  ligetke, 
Viríts  ezer  virággal, 

S  felhőzd  be  illatoddal 
A  jó  HAFIZ  halomját!  — 
Ti  pedig  piros  leányok, 
Jertek  hegyezni  rózsát 
A  jó  HAFIZ  gyepéről, 
Kinek  égi  lelke  nyájas. 
Mint  rózsa;  s  drága  híre 
Mint  rózsaszag,  kiterjedt 
Szívünkre  és  hazánkra. 

Mind.     Légy  idvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.      A  zöld  bokorban  hallom 
A  filmilét  danolni, 
Hallgassatok  leánykák! 
Most  andalogva  lejtőz, 
Majd  felfelé  cikornyáz, 
Majd  harsog  és  ledörmög, 
Kanyarog,  siet,  rezeg,  nyújt.  . 
Be  hathatós!  be  vidám! 
Be  gyenge  és  szerelmes! 
Ah!  így  danolgatott  ö, 
A  kellemes  poéta. 
Ki  ez  halomba  nyugszik. 
De  lelke  e  dalok  közt 
Édes  lebágyadással 
Szállott  el  a  vidékről 
Éden  leányi  közzé! 
Miként  eme  madárka, 
Mely  már  alélva  hullt  le 
A  rózsa  szép  ölébe. 

Mind.    Légy  idvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.      Légy  idvez,  ó  poéták 
S  bölcsek  hazája,  S  í  r  á  s  z ! 
Ellepte  a  te  híred 
A  napkelet  vidékét, 
S  a  föld-övezte  tengert. 
Mert  a  te  kőfalad  közt 
Oltára  áll  az  észnek; 
És  citrom  erdeidben 
Száz  verselők  danolnak. 
Kiknek  szavára  zengnek 
Az  ispaháni  tornyok, 
A  Tigris  és  az  Indus. 
De  mely'k  tud  énekelni 
Sírász  szülötti  közzül 
Ügy,  mint  ez  a  mi  dallónk, 
Ki  ez  halomba  nyugszik? 
Rakjátok,  ó  poéták. 
Koszorútokat  HAFIZNAK 
Sírjára,  s  énekéből 
Tanuljatok  közöttünk 
Danolni  és  szeretni. 

Mind.    Légy  idvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.      Szép  szüzek  ám  az  Ozmán 
Anyáknak  a  szülötti : 

Mégis  Georgiának 
Karcsú  leányit  inkább 
Veszi  s  becsüli  Sztambul. 
Cirkassziátaz  éjszak 
Rózsái  ékesítik, 
S  a  barna,  szép  a  r  a  b  n  é  t 
A  déli  nap  csudálja. 
Bogárszemüek  a  te 
Lyánykáid,  ó  Szamarkánd! 
És  rózsaszínnel  ékes, 
Ó  K  a  s  m  i  r,  a  te  hölgyed ! 
De  egész  kelet  határán 
Csak  Perzsiába  nőnek, 
S  a  büszke  Perzsiában 
Csak  F  á  r  s  kies  vidékén, 
S  a  fársi  tartományban 
Csak  a  s  i  r  á  s  z  i  földön 
Legszebb  szemek,  karocskák. 
És  szájak,  arcok,  emlők, 
Nyájas  leányi  szívek, 
Világ-csudálta  szüzek. 
És  ó  HAFIZ!  tenéked 
lm  e  dicső  leányok 
Jöttek  köszönni  dalod. 
Ily  ritka  földi  nimfák 
Táncolnak,  énekelnek 
Sírod  halomja  mellett, 
A  legdélibb  leányok. 
Legszebbek  a  világon! 

Mind.    Légy  idvez,  ó  HAFIZNAK 
Sírhalma,  melybe  nyugszik 
A  rózsabokrok  alján 
Kelet  édes  énekessé. 

Egy.      Mit  érzek!  a  virágok 
Bimbóikon  kinéznek, 
Habosán  terül  az  illat, 
A  fellegek  szaladnak, 
Belőlök  a  szelíd  nap 
Mosolyog  derűit  egünkre, 
A  filmilék  zenegnek, 
S  egy  szellet  a  rózsának 
Bimbóiból  kilendül: 
Mit  —  ah  mit  érzek!  —  édes 
E  szellet  ihletése!  — 
Ó  szent  öröm!  Szerelmek! 
Megelégedés  nyomási! 
Te  vagy,  te  vagy  HAFIZNAK 
Árnyéka!  csendes  árnyék, 
Te  lebegteted  hajunkat! 
Üljünk  le  sírja  mellett 
A  mirtusos  ligetben. 
Üljünk  le,  szép  leányok! 

Ti  barna,  kondor  ifjak! 
Kik  a  narancs-berekből 
Most  szálltok  ez  halomhoz! 
Ó,  jó  időbe  jöttök! 
Megnyílva  olvadoznak 
Hő  szíveink  reátok 

„S  te  utazó!  ki  a  szép 
Város  felé  igyekszel. 
Ne  térj  odább  HAFIZNAK 
Fülepte  sírja  mellől!" 


O    D    A    K 


D.  FÖLDI  SÍRHALMA  FELETT 

Megkönnyezetlen  kell  hamuhodni  hát 
Ákászod  alján,  Földi!  tenéked  is? 
Ó  néked  is,  kit  dűlt  hazádért 
Sustorogó  tüzed  onta  egybe! 

Természet  édes  gyermeke !  s  a  világ 
Tág  templomának  beavatott  fia ! 
Hát  amikor  törvényit  írod, 
S  pitvaraid  kinyitod  minékünk, 

Akkor  szorít-é  jussa  alá  korán !  — 
Korán !  az  élet  leggyönyörűbb  korán ! 
Ó  tán  irigy  ő?  s  azt  akarja. 
Hogy  bekötött  szem  alatt  imádjuk? 

Hát  már  Apolló,  aki  fejed  körül 
Kettős  borostyánt  vont  vala,  kedvesem ! 
Hát  már  Apolló  a  halálnak 
Bűne  között  hidegen  danolgat? 

Nem  is  danolgat!  —  Lantjai,  füvei, 
Pindus  vidékén  dísztelen  állanak: 
Bús  a  poéta-  s  orvosisten. 
Jaj!  Erato  s  Higiéné  sorvad. 

És  én,  ki  hozzád  oly  lekötött  valék. 
Én,  a  barátod,  légyek-e  szótalan? 
Ah!  megmeredjen  szívem  inkább. 
És  veled  egy  por  alatt  fedezzen 

E  boldog  ákász:  mintsem  egész  hazám 
Közös  telében  én  se  legyek  meleg; 
Fejvészem  a  lantot,  s  gyepedző 
Sírod  előtt  keseregve  ülök. 

Te  tiszta  polgár,  víg,  egyenes  barát. 
Mély  tudományú,  tiszta  eszű  valál; 
Hempelyge  roppant  lélek  apró 
Tested  erébe,  nemes  barátom! 

Mégis  becsetlen  puszta  bogács  fedi 
Hadház  homokján  szent  tetemid  helyét. 
Még  sincs,  ki  lantján  a  Dunához 
így  keseregne:  Kimúla  Földi! 

Nincsen!  —  De  nyugodj  e  ligetek  megett, 
Nyugodj  dicső  test:  én  velem  is  csak  igy 
Bánik  hazám,  bár  drága  vérem 
Érte  foly,  érte  fogy,  érte  hül  meg. 

Lesz  még  az  a  kor,  melybe  felettem  is 
Egy  hív  magyarnak  lantja  zokogni  fog, 
S  ezt  mondja  népünk:  Ó  miért  nem 
Éltek  ez  emberi  századunkban?! 


FILLISHEZ 


A  semmiség  örök  tavába 

Ifjúkorod  javát  hiába, 

Szép  húgom,  ó  ne  hányd; 

Úgy  éld  virágit  a  tavasznak, 

Hogy  majd  ha  mellyeden  megasznak. 

Elveszteket  ne  bánd. 

Ne  higyj  a  nyájason  mosolygó, 
A  Gráciák  kertébe  bolygó 
Lepkéknek,  ó  ne  higyj ! 
Ezek  csak  új  rózsákra  futnak, 
És  hirtelen  vénségre  jutnak; 
Ne  hidd,  nem  tart  ez  így. 

Én  is  neveltem  egy  virágot, 
Kit  lopva  egy  hernyócska  rágott. 
Emésztvén  édesen; 
De  végre  lepke  vált  belőle, 
S  újabb  virág  után  előle 
Eltűnt  negédesen. 

Ó  mennyi  bút  láttam  miatta ! 
Már  lelkem  elcsüggedt  alatta, 
A  szívem  összvetört; 
Kedvet  haszontalan  kerestem 
Másutt,  mihelyt  attól  elestem. 
Ki  édesen  gyötört. 

A  szép  napok  hosszak  valának. 
Az  éjtszakák  nem  nyugtatának 
Hogy  ő  máshoz  hajolt, 
Szétnéztem,  és  sohol  se  láttam 
Azt,  akit  oly  híven  imádtam; 
S  egész  föld  puszta  volt. 

Most  is,  ha  foly  könyhullatásom, 
Csupán  ez  egy  vígasztalásom : 
Hogy  ő  a  hitszegő ! 
A  tiszta  szívet  megvetette. 
Ki  őtet  oly  forrón  szerette, 
S  reám  méltatlan  ö. 

PARASZTDAL 

Ama  fejér  nyárfák  alatt, 

A  part  felé, 
Sűrű  rekettye  közt  vezet 

Egy  róna  bé. 
Ó !  mert  ez  a  hely  énnekem 

Irtóztató; 
Ott  egy  vityilló,  abba  nyög 

A  szép  Kató. 

Hiszen  no  csendes  este  van. 

Nincs  semmi  szél: 
Még  is  hogyan,  hogyan  rezeg 

A  nyárlevél. 
Ó  szép  Katóm !  nem  reszket  úgy 

A  nyárlevél, 
Mint  én  teérted  reszketek; 

Hová  levél. 

Katóm!  Katóm!  ki  sem  jöhetsz 

Te  tán  soha, 
Ügy  becsukott  az  a  guta 

Vén  mostoha, 
Miolta  szép  orcáidat, 

Szép  violám, 
Ottben  az  ajtósark  megett 

Megcsókolám. 

T'od  azt  hazudtam  volt  neki: 
Csak  a  pipát . . . 
Hogy  a  manó  el  nem  vivé 
A  vén  szipát! 

El  sem  hivé,  rá  sem  hagyá 

Egy  szómat  is; 
Kikergetett,  s  lelúgozá 

Subámat  is. 

Azolta  erre  jönni  is 

Nem  mertem  én; 
Tudod,  pemetén  jár  az  a 

Puruttya  vén. 
Csak  itt  nyögök  hozzád,  Katóm! 

E  fák  alatt; 
Tudom  te  is  nyögsz  a  setét 

Kémény  alatt. 

Füstöl,  galambom!  füstöl  a 
Kéményetek! 
Mert  tán  bizony  nagyon  alá 

Tüzeltetek. 
Héj,  héj,  az  én  szívembe  is 

Nagy  tüz  vagyon; 
Héj,  héj,  azért  sóhajtok  én 
Ilyen  nagyon. 

De  még  az  isten  módot  ád  — 

Tudom,  hogy  ád 
Kimentlek  én  vagy  meggebed 

A  vén  anyád. 
Ha  máskülönben  nem  lehet. 

Felégetem 
Azt  a  vityillót,  s  őtet  is 

Belé  vetem. 

A  szívem  is  majd  meghasad, 
Kedves  Katóm! 

Hogy  képedet  még  csak  nem  is 

Csókolhatom. 
Szegény  legény  vagyok;  de  csak 

Egy  csókot  adj : 
Ihon  van  a  szűröm,  nesze, 

Gatyába  hagyj. 

De  már  reám  setétedett 

Az  éjjel  is: 
Még  is  csak  itt  kesergek  én 

Potomra  is. 
Bús  sorsomat  kesergem  én, 

S  a  szép  Katát. 
Rózsám,  aludj  helyettem  is. 
Jó  éjszakát! 


SZERELEMDAL 
A  CSIKÓBŐRÖS  KULACSHOZ 

Drága  kincsem,  galambocskám, 
Csikóbőrös  kulacsocskám! 
Érted  halok,  érted  élek, 
Száz  leányért  nem  cseréllek. 

Megvídító  orcácskádat. 
Csókra  termett  kerek  szádat. 
Ha  a  számhoz  szoríthatom, 
Zsuzsiét  nem  csókolgatom. 

Ó,  hogy  kótog  a  kebeled, 
Melyben  szívemet  viseled ! 
Ó  milyen  szép  az  ajakad, 
S  arany  láncra  méltó  nyakad! 

Karcsú  derekadon  a  váll 
Halhéj  nélkül  is  szépen  áll; 
Nem  úgy  ám,  mint  a  Mancié. 
Vagy  a  majd  megmondám  kié. 

Szép  a  hajad  szép  szála  is, 
Ha  kis  csikó  hordozta  is, 
Nem  akasztott  ember  haja. 
Mint  a  Trézi  rőt  vuklija. 

Édes  a  te  danolásod. 
Jérce  forma  kotyogásod; 
Kittykottyod  innepi  ének 
Bús  szívemnek,  szegénykének. 

Ha  bánátim  közlöm  véled. 
Egy  szódra  lelkem  megéled: 
Ha  jó  kedvem  csucsorodik. 
Általad  megszaporodik. 

Mikor  hideg  szelek  vágynak. 
Elveszed  mérgét  a  fagynak; 
És  mikor  a  hév  nyár  lankaszt, 
Nékem  te  megfrissíted  azt. 

Ó  ha  téged  nem  láthatlak, 
Beg  óhajtlak,  be  siratlak! 
S  ha  képed  kezembe  akad. 
Szememből  örömköny  fakad. 

Téged  hordozlak  útamban, 
Téged  ölellek  ágyamban ; 
És  valahányszor  felkelek. 
Szerelmedről  énekelek. 

Együtt  be  sokszor  feküdtünk, 
Bár  soha  meg  nem  esküdtünk! 
Az  éjjel  is,  csak  megintsem, 
Együtt  hálunk  úgy-é  kincsem? 

Ó,  ha  szívünk  szerelmének 
Kis  zálogi  születnének, 
S  ott  ülnének  hosszú  sorral 
A  kuckóban  tele  borral !  — 

Bár  csak  a  feleségemmel 
Téged  cserélhetnélek  fel, 
Hogy  fiakat,  leányokat 
Szülnél,  apró  kulacsokat: 

Zsanám  meg  kulaccsá  válna, 
Borral  mindég  színig  állna. 
Az  ő  bőre  úgy  is  csikó. 
Belé  férne  négy-öt  akó.  — 

De  jaj,  engem  ide  tova 
Elvisz  a  szent  Mihály  lova. 
Szerelmed  megemészt  végre, 
És  te  maradsz  özvegységre. 

Keserves  sors!  adjatok  bort! 
Lakjuk  el  előre  a  tort; 
Ami  menne  más  kutyába. 
Jobb  megy  a  magunk  torkába. 

Akadtam  még  egy  bankóra, 
Kit  szántam  szemborítóra: 
De  vakságtól  ki  már  nem  fél, 
Minek  annak  a  szemfedél? 

Kincsem,  violám,  rubintom! 
Itt  az  utolsó  forintom: 
Érted  adom  ezt  is,  tubám! 
Csak  szádhoz  érhessen  a  szám. 

Ó  csókollak,  ó  ölellek! 
Míg  moccanok,  míg  lehellek: 
Tested  tegyék  holttestemhez, 
És  ezt  az  írást  fejemhez : 

„Utas!  köszönj  rám  egy  pint  bort: 
„Itt  látsz  nyugodni  egy  jámbort 
„Kedves  élete  párjával, 
„Csikóbőrös  kulacsával!" 


A  MAGÁNOSSÁGHOZ 

Áldott  magánosság,  jövel!  ragadj  el 
Álmodba  most  is  engemet; 
Ha  mások  elhagyának  is,  ne  hagyj  el, 
Ringasd  öledbe  lelkemet. 
Öröm  nekem,  hogy  lakhelyedbe  szálltam, 
Hogy  itt  Kisasszondon  reád  találtam. 
E  helybe  andalogni  jó, 
E  hely  poétának  való. 

Itt  a  magános  völgybe  és  cserében 
Megfrisselő  árnyék  fedez, 
A  csonka  gyertyánok  mohos  tövében 
A  tiszta  forrás  csergedez. 
Két  hegy  között  a  tónak  és  pataknak 
Nimfái  kákasátorokba  laknak; 

D2 

S  csak  akkor  úsznak  ők  elő, 
Ha  erre  bölcs  s  poéta  jő. 

A  lenge  hold  halkkal  világosítja 
A  szőke  bikkfák  oldalát, 
Estvéli  hűs  álommal  elborítja 
A  csendes  éjnek  angyalát. 
Szelíd  magánosság!  az  ily  helyekbe 
Gyönyörködöl  s  mulatsz  te;  ah,  ezekbe 
Gyakran  vezess  be  engemet. 
Nyugtatni  lankadt  lelkemet. 

Te  a  királyok  udvarát  kerülöd, 
Kerülöd  a  kastélyokat; 
S  ha  bevetődsz  is,  zsibbadozva  szülöd, 
Ott  a  fogyasztó  gondokat. 
A  félelem  s  bú  a  vad  unalommal 
Csatáznak  ott  a  tiszta  nyugalommal. 
A  nagy  világ  jótétedet 
Nem  tudja,  s  utál  tégedet, 

Ohajtoz  a  fösvény,  de  gyötrelemmel 
Goromba  lelkét  bünteted; 
A  nagyravágyót  kérkedő  hiszemmel 
A  lárma  közzé  kergeted. 
Futsz  a  csatázó  trombiták  szavától. 
Futsz  a  zsibongó  városok  falától: 
Honnyod  csupán  az  érező 
Szív,  és  szelíd  falu  s  mező. 

Mentsvára  a  magán  szomorkodónak 
Csak  a  te  szent  erdődbe  van. 
Hol  biztatásit  titkos  égi  szónak 
Hallhatja  a  boldogtalan. 


ÓDÁK  53 

Te  azt,  ki  megvetette  a  világot, 
Vagy  akinek  már  ez  nyakára  hágott, 
Kiséred  és  ápolgatod; 
Magát  magával  biztatod. 

Te  szülöd  a  virtust,  csupán  te  tetted 
Naggyá  az  olyan  bölcseket, 
Kiknek  határtalanra  terjegetted 
Testekbe  kisded  lelkeket. 
Tebenned  úgy  csap  a  poéta  széjjel, 
Mint  a  sebes  villám  setétes  éjjel; 
Midőn  teremt  új  dolgokat 
S  a  semmiből  világokat. 

Ó  kedves  istenasszony!  én  is  érted 
Gyakorta  mint  sóhajtozom. 
Mert  szívemet  baráti  módra  érted 
Midőn  veled  gondolkozom. 
Ártatlanul  kecsegtetel  magadba. 
Nincs  tetetés  sem  csalfaság  szavadba, 
Hív  vagy,  nem  úgy  mint  a  mai 
Színes  világ  barátai. 

Lám  mely  zavart  lármák  között  forognak 
A  büszke  lelkek  napjai. 
Kőről  kövekre  görgenek,  zajognak, 
Mint  Rajna  bukkanásai  — 
De  ránk  mikor  szent  fátyolid  vonulnak: 
Mint  éji  harmat,  napjaink  lehullnak, 
Tisztán,  magába,  csendesen: 
Élünk,  kimúlunk  édesen. 

Sőt  akkor  is,  mikor  szemem  világán 
Vak  kárpitot  sző  az  halál: 

Ott  a  magánosság  setét  világán 
Behullt  szemem  reád  talál. 
Síromba  csak  te  fogsz  alá  követni, 
A  nemtudás  kietlenén  vezetni ; 
Te  leszel  ah !  a  sírhalom 
Völgyén  is  őrzőangyalom. 

Áldott  magánosság!  öledbe  ejtem 
Ottan  utolsó  könnyemet, 
Végetlen  álmaidba  elfelejtem 
Világi  szenvedésemet. 
Áldott  magánosság !  te  légy  barátom, 
Mikor  csak  a  sír  lesz  örök  sajátom. 
De  ez  napom  mikor  jön  el? 
Áldott  magánosság,  jövel! 


SZEGÉNY  ZSUZSI  A  TÁBOROZÁSKOR 

Estve  jött  a  parancsolat 
Violaszín  pecsét  alatt. 
Egy  szép  tavaszi  éjtszakán 
Zörgettek  Jancsim  ablakán. 

Épen  akkor  vált  el  tőlem, 
Vígan  álmodott  felőlem, 
Kedvére  pihent  ágyában, 
Engem  ölelvén  álmában: 

Mikor  bús  trombitaszóra 
Ülni  kellett  mindjárt  lóra, 
Elindulván  a  törökre; 
Jaj!  talán  elvált  örökre! 

Sírva  mentem  kártélyáig, 
S  onnan  a  kertek  aljáig. 
Indult  nyelvem  bús  nótára 
Árva  gerlice  módjára. 

Csákóját  könyvvel  öntöztem, 
Gyász  pántlikám  rá  kötöztem; 
Tíz  rózsát  hintek  lovára, 
Száz  annyi  csókot  magára. 

A  lelkem  is  sírt  belőlem 
Mikor  búcsút  véve  tőlem: 
„Isten  hozzád!"  többet  nem  szólt. 
Nyakamba  borúit  s  megcsókolt. 


MAROSVASÁRHELYI 
GONDOLATOK 

MAROSVÁSÁRHELYI  GONDOLATOK*) 

A  ti  szavatokra  lelkem  felhevüle, 

És  Vásárhely  kies  halmára  repüle, 
Melyről  végig  nézvén  a  székely  földeken, 

A  hűs  forrásokon,  a  fenyves  bérceken: 
E  felséges  vidék  úgy  magához  ragadt. 

Hogy  szűk  elmém  épen  a  felhőkig  dagadt. 
Színültig  tölt  édes  hazámnak  képével. 

És  a  történetek  zajgó  tengerével; 
Sőt  kijebb  csapongván  a  népek  sorsára. 

Hol  örült,  hol  búsult,  mint  világ  polgára. 
Mi  is  emelhet  fel  egy  halandót  jobban. 

Mint  ha  az  emberség  tüzétől  fellobban, 
S  úgy  nézvén  a  földet  mint  azonegy  tanyát. 

És  a  természetet  mint  egy  közös  anyát, 
Az  emberiségnek  sorsán  gondolkozik, 

S  az  egek  tisztébe  beleavatkozik? 
Ó  emberi  szívnek  állhatatlan  volta! 

(így  szólék  magamban)  ó  már  a  miolta 
E  földön  értelmes  porképek  mozganak. 

Mennyi  változások,  hány  szcénák  voltának ! 
Hányszor  mutatta  meg  az  emberek  szíve, 

Hogy  ő  a  jóltévő  mennyeiek  míve; 
De  miatta  hányszor  kellett  e  világnak 

Piacává  lenni  minden  gonoszságnak? 
Ha  egy  ember  támadt,  aki  áldást  ontott 

Embertársaira,  száz  volt  aki  rontott; 
Ha  sok  század  alatt  egy  nép  addig  hága 

Hogy  már  mennyországgá  lett  az  ő  országa, 
*)  Eleje  elveszett. 

Egy  nap  a  hódító  véget  vetett  néki, 

S  ma  csak  bús  pusztákra  rogynak  omladéki. 
Keletről  fúj  a  szél...  az  éjszín  haboknak 

Cseppjei  lomozó  szárnyáról  csorognak, 
Arról  jő  amelyről  a  dákok  földére 

A  szkiták  bajuszos  tábora  betére. 
Mondd  meg  nékem,  komoly  fuvallat!  látod-é 

Azt  a  Volga  síkját,  mely  volt  az  Árpádé? 
Vannak-e  ott,  kik  még  magyarul  szólanak?  — 

Sóhajtasz — elsuhansz  —  értem  —  elmúlta- 
Elmúltak,  bedűltek  abb'  a  sírhalomba,  [nak! 

Melyhez  közelítünk  mi  is  minden  nyomba. 
Tán  nem  is!  ki  tudja!  egyszer  megeshetik 

Hogy  a  Paris  helyét  gonddal  keresgetik 
Trója  és  Babilon  jövő  tudósai, 

S  fókákkal  pezsegnek  London  tört  tornyai. 
Hátha  még  ez  a  vár,  melyen  andalgók  most, 

Vagy  ledül,  vagy  őriz  messzeföldi  lakost? 
Vagy  nagy  birodalom  fényétől  sugároz, 

Vagy  benne  két-három  medvefi  kopároz? 
Csuda  gondolatok,  kétséges  jövendők. 

Változó  országok,  emberek,  esztendők! 
Múzsák!  kik  e  várnak  alját  megültétek. 

Elbuggyant  elmémet,  kérlek,  segítsétek. 
Mondjátok  meg  nekem,  mi  fő  oka  annak. 

Hogy  itt  szabad  népek,  ott  rabszolgák  van- 
Itt  a  vidék  puszta,  ott  terem  s  mosolyog,  [nak? 

Itt  éles  az  elme,  ott  ködbe  tébolyog, 
Itt  kastélyok  állnak,  s  gályák  a  partokon, 

Ott  holt  csendesség  ül  az  omladékokon? 
Gyarló  tudatlanság!  zablátlan  indulat! 

Két  démon,  mely  minden  szépet  jót  f  eldúlat, 
Mely  a  kegyetlennek  botot  ád  kezébe, 

S  gyáva  félelmet  önt  a  gyengék  szívébe, 

Mely  a  babonának  felhozván  fellegét, 

Elzárja  a  napnak  fényét  és  melegét, 
S  hideg  homályában  oly  csudákat  tészen. 

Melyek  az  észcsirát  elfojtják  egészen. 
Csak  a  tudatlan  fő,  csak  a  zablátlan  szív, 

Ami  téged,  ember,  magad  kárára  hív. 
Ahol  a  szív  feslett,  a  fő  meg  agyatlan, 

Ott  az  emberi  sors  megsirathatatlan.  — 
Múzsák!  most  oly  helyen  elmélkedek,  amely 

A  világ  abroszán  legkritikusabb  hely. 
Mely  a  csinos  nyugot  s  a  durva  kelet  közt 

A  hatalmas  éjszak  s  tehetetlen  dél  közt 
Középpontban  lévén,  tisztán  kimutatja 

Milyen  még  az  ember  s  földünk  ábrázatja. 
Itt  van  a  legvégső  oltára  Pallasnak, 

Az  emberiségnek,  a  csinosodásnak; 
Ezentúl  keletre  nevet  a  szép  Moldva, 

De  a  termés-elme  nincs  mással  megtoldva; 
Tovább  túl  az  Éjszin  tengernek  habjain. 

Vad  tatár  lovagol  gazos  parlagjain; 
Túl  a  zömök  kalmük  hordja  sátorfáit. 

Túl  a  mongol  futja  salétrom  pusztáit; 
Azontúl  lakoznak  a  mandzsuk  fiai, 

A  tarka  tigrisek  s  a  hajnal  lovai. 
Ezek  mind  okosok;  emberek,  de  vadak. 

Kiknek,  őseinkként,  fő  céljok  a  hadak. 
Kikben  a  hódítás  nemtelen  szerelme 

Elfojtja  amit  hoz  a  jó  föld  s  szép  elme. 
És  ki  az,  ki  végig  nézvén  e  népeket, 

E  világnak  felén  elnyúló  földeket. 
Ne  borzadna,  vagyis  ne  sírna  ezekre 

A  még  boldogtalan  félig-emberekre! 
Fordulj  tehát,  elmém,  boldogabb  táj  felé, 

Hol  már  a  népeket  az  ész  felneveié, 

Szemléld  végig  Erdélyt  és  Magyarországot, 

Hol  érzeni  kezdik  már  a  napvilágot, 
Járd  el  Germania  hajdani  Bakonyát, 

És  csudáld  most  benne  a  Múzsáknak  hónát, 
Lépj  a  franciáknak  kimívelt  kertébe, 

S  a  perui  kincsek  negédes  csűrébe. 
Hol  a  másik  tenger  kékellő  kárpitja 

A  leszálló  napnak  ágyát  ki-  s  benyitja: 
Nem  kezd-é  szívedbe  nemes  öröm  szállni. 

Látván  hogy  az  ember  emberré  kezd  válni? 
Nézdamunkáséjszakmintnyüzsög  és  zsibong 

S  dolgos  méh  módjára,  keskeny  kasában 
Az  éjszak  a  köpü,  a  világ  az  a  rét,      [dong, 

Melyben  a  kincseket  kurkássza  szerteszét, 
Sőt  számos  rajt  bocsát  a  messzi  határra 

A  Bengala  s  Boston  virágzó  partjára; 
De  túl  a  szelíd  dél  áldott  határain 

Nézd  a  barna  népet  forró  homokjain, 
Vagy  hever  s  éhezik  a  paradicsomban. 

Vagy  koldul,  lop,  öl,  vagy  prédál  alattom- 
Rongyos  birtokosi  ők  a  gyémántoknak,  [ban. 

Mord  s  paraszt  kertészi  a  füszerszámoknak. 
Te  vagy  hát,  ó  Maros  jámbor  magyar  vára, 

Hol  öszvefut  a  jó  s  a  gonosz  határa. 
Te  vagy  a  pont,  melynél  a  vadság  eltűnik, 

Te  vagy,  hol  az  ember  érezni  megszűnik? 
Vigyázz!  mert  közel  van  a  homálynak  partja. 

Elnyel,  ha  az  észnek  fénye  meg  nem  tartja. 
Akinek  díszére  építsél  templomot. 

És  a  vakság  ellen  hányj  több-több  ostromot. 
Tele  oly  lelkekkel  termékeny  kebeled, 

Kikben  meg-megannyi  Mentorid  tiszteled, 
Kiket  a  nemzetnek  és  a  két  hazának 

A  biztató  egek  gyámolúl  adának. 

Rajta,  nemes  lelkek!  álljunk  ki  a  gátra, 

Már  Európában  csak  mi  vagyunk  hátra. 
Hívnak  magok  után  a  többi  nemzetek! 

Magyarok!  derék  nép  Imit  késtek?  jöjjetek! 
Mit  késtek?  termékeny  bennetek  az  elme, 

Forr  szívetekben  a  dicsőség  szerelme, 
A  durvaság  ellen  közös  kötést  fonjunk, 

S  Atlástól  Pontusig  örök  sáncot  vonjunk. 
Vitéz  lángotokat  jobbra  fordítsátok, 

S  a  békesség  édes  hasznát  munkáljátok. 
Megyünk,  nagy  nemzetek!  íme  Daciának 

Túlsó  határán  is  már  megindulának. 
Törjük  az  akadályt,  melytől  nem  mehetünk. 

Mi  az  emberiség  kertébe  sietünk. 
Vajha  Moldvának  is  kies  parlagjai. 

Ameddig  terjednek  a  Pontus  habjai, 
Magyar  koronánknak  árnyékába  menne, 

S  a  csángó  magyar  is  polgártársunk  lenne. 

Je  ne  veux  pas  argumenter  avec  vous,  ni  mérne  tenter 
de  vous  convaincre;  il  me  suffit  de  vous  exposer 
ce  que  je  pense  dans  la  simplicité  de  mon  coeur. 

Rousseau. 


I.  RÉMÍTŐ  S  VIDÍTÓ  KÉTSÉGEK 

Lenni?  vagy  nemlenni?  —  kérdésekkér- 

[dése! 
Melynek  nehéz,  kétes,  szép  a  megfejtése. 
Nagy  kérdés,  amelyet  ha  mélyen  vizsgálok, 
Még  több  mélységeknek  mélyére  találok. 
Lát  és  habzik  az  ész,  a  szív  fél  és  óhajt, 
S  bennem  a  kérdésben  forgó  lélek  sóhajt, 
Érzem  nemes  voltom,  érzem  gyengeségem, 
S  reményem  beborul  és  derül  kétségem; 
S  mikor  a  mozgó  sárt  az  égig  emelem, 
Az  isteni  lángot  egy  porba  nem  lelem. 
Csillagok  közt  hordnak  étheri  szárnyaim. 
De  a  sír  partjára  húznak  ón  lábaim; 
Az  ég  s  a  föld  között  függök  utoljára, 
Én  angyal  meg  állat,  vagy  csak  por  meg  pára. 

Ha  most  vagyok,  látom,  mindég  is  kell  len- 

[nem: 
S  ha  nem  leszek,  csapás  volt  az  élet  bennem. 
De  ha  el  kell  múlnom,  mi  szükség  volt  élni? 
Egy  elveszendőnek  miért  kell  remélni? 
Azért?  hogy  ezer  baj,  bú,  betegség  között, 
Mint  egy  számkivetett  és  mint  egy  üldözött 
Vágyakozzam  dicsőbb  rendelésem  felé. 
Egy  méltóbb  országba,  s  még  se  menjek  belé? 
Legyek,  hogy  szenvedjek?  és  bánjam  létemet? 
Reményljek,  de  ez  is  gyötörjön  engemet? 
így  örök  semmiség !  óhajtlak  tégedet. 
Vedd  vissza  méhedbe  vexált  gyermekedet.  — 

E2 

Boldog!  százszor  boldog,  aki  nem  született, 
Aki  nem  ízlelte  még  meg  az  eleteti 
De  jaj !  aki  egyszer  van  és  kezdett  lenni, 
Örök  halál  annak  semmiségbe  menni. 
Ha  nem  levek  vala,  e  nagy  jót  nem  tudnám, 
S  a  nem  esmért  halál  karjain  aludnám: 
De  az  élet  bennem  mihelyt  szikrát  vetett. 
Fellobbant  a  hozzá  vonszódó  szeretet. 

Létei!  te  mennyország  ezer  Ínségbe  is. 
Nem-létei!  te  pokol  még  nem  érezve  is ! 
Itt  állok  virágzó  éltem  szigetjében, 
Egy  kőszikla  tornyán  a  hab  közepében, 
Itt  nézem  partotok  kétes  messziségét. 
Az  én  lételemnek  folyását  vagy  végét. 
Alattam  a  chaosz  bőgő  torkolatja 
Az  elementumok  fogát  csattogtatja, 
S  varázsló  bal  kezét  sárgán  nyújtván  felém, 
„Elveszel!"  így  ordít,  s  rémülést  önt  belém. 
De  kárpitja  alól  a  kék  reménységnek 
A  testvér  csillagok  mosolyogva  égnek. 
Bíztatván,  hogy  mennyből  szállt  belém  a  lélek, 
S  ha  elvész  is  e  test,  jobb  részemmel  élek. 

Ó,  édes  érzési  az  örök  léteinek. 
Melyek  vígasztalnak  s  erőmbe  nevelnek, 
A  halhatatlanság  kezdeti  már  ezek. 
Amiket  most  bennem  gondolok  s  érezek! 
És  te,  ki  így  érzed  tulajdon  lételed, 
Ki  önnön  erődet  vizsgálod,  képzeled; 
Te  ki  esmérni  tudsz  sok  ezer  dolgokat, 
Azoknak  formáját,  számát,  nagyságokat; 
Ki  ítélni  is  mersz,  te  kinek  nem  elég 
Ez  a  megteremtett  levegő,  víz,  föld,  ég, 


HALHATATLANSÁGA  69 

Hanem  magad  körül  építsz  új  világot, 
Majmolván  a  munkás  mindenhatóságot; 
Te,  ki  által  mozgok,  növök  és  dolgozok. 
Eszmélek,  Ítélek,  vágyok,  gondolkozók, 
Örvendek,  búsulok,  reménylek  és  félek. 
Te  csuda  valóság,  belém  szállott  lélek; 
Te  igazgatója  e  pormachinának, 
Teremtett  istene  e  kis  planétának, 
Szállj  magadba,  nézd  meg  ön  természetedet: 
Meríts  erőt  abból  s  fejtsd  meg  lételedet. 


IL  OKOSKODÁSOK,  ÉRZÉSEK 

Tudom  hogy  létedet  nem  lehet  tagadnom, 
És  hogy  nem  vagy  te  test,  azt  is  meg  kell  ad- 
Miért  vitatja  hát  oly  sok  gondolatlan,  [nom; 
Hogy  ami  meg  nem  tud  halni,  halhatatlan? 
Úgy  van !  mert  csak  ott  győz  a  lerontó  halál, 
Ahol  megosztható  részecskékre  talál. 
Amelyeket  külön  szedvén  vas  ujjával. 
Egyesíti  önnön  elementumával. 
Ront  ugyan,  ily  jeles  machinákat  ront  el, 
De  mindent  új  képre  s  új  életre  bont  el; 
Ö  a  természetnek  segédje  s  szolgája. 
Őáltala  forog  ennek  karikája; 
De  legkisebb  rész  sem  veszhet  el  kezéről, 
Ö  csak  bont,  de  számol  minden  részecskéről. 
Mert  aki  e  mindent  semmiből  alkotta, 
A  megsemmisítést  magának  tartotta. 
Nem  halhatsz  hát  te  meg,  ó  nemes  valóság. 
Ha  csak  maga  egykor  a  mindenhatóság. 
Ki  akart,  és  véled  közlötte  lételét. 
Lángodra  nem  fúja  a  semmiség  szelét. 

De  egy  bölcs  istenről  azt  állítni  vétek, 
(Sőt  hogy  említem  is,  tán  azzal  is  vétek) 
Hogy  ő  egy  a  maga  képére  teremtett 
Nemes  valóságot  csak  azért  teremtett, 
Hogy  a  bú  baj  közül  semmiségre  híja, 
S  önnön  lehelletét  mintegy  visszaszíja. 
Emberek  jó  atyja!  tudjuk  valójába, 
Hogy  egész  mivoltunk  por  s  árnyék  magába, 
És  amit  adtál  is  azt  sem  érdemeljük; 
Ügy  van!  hatalmadat  rettegve  tiszteljük. 
De  te,  ó  jóságnak  kútfeje  s  tengere, 
Kitől  e  lelkes  sár  ennyi  áldást  nyere, 
Örvendhetsz-é  egykor,  örvendhetsz-é  annak, 
Hogy  haláltmennydörögj  egy  halhatatlannak? 
Hogy  aki  áldhatná  felséges  nevedet, 
Elvesszen,  átkozván  a  léteit  s  tégedet? 
És  aki  lenni  kezd,  előre  rettegjen? 
A  bölcső  és  sír  közt  mordon  ténferegjen? 
A  megholtak  közül  ne  említsen  senki? 
S  az  életre  minden  irtózva  lépjen  ki? 
Ó  nem!  nincs  becsesebb  javunk  az  életnél. 
És  te  oly  kegyetlen  soha  nem  lehetnél, 
Hogy  e  legfőbb  jónktól  megfosztanál  minket, 
S  megcsalnád  az  erre  vágyó  lelkeinket. 

Igazság  istene,  jók  s  rosszak  bírája! 
Kinél  bevall  mindent  az  esztendők  szája, 
Ki  részrehajlástól  soha  meg  nem  rontott 
Jobb  kezeddel  tartod  a  mérséklő  fontot, 
Hogy  vonhatsz  a  sírnak  szélén  örök  határt, 
Ha  addig  oly  ritkán  fizetel  méltó  árt? 
Ha  azok,  kik  sújtó  pálcádtól  nem  félnek, 
Veretlen  maradnak,  sőt  még  vígan  élnek; 
És  aki  a  virtus  pusztáján  bújdoklik, 

Sír,  szenved,  s  a  bűnnek  körme  közt  fúldoklik? 
Uram!  te,  ki  magad  vizsgálod  szívemet, 
Tudod  rólad  való  tiszta  érzésemet: 
De  mihelyt  az  erkölcs  világába  megyek, 
Nem  tudom,  mithigyjek,  érezzék  vagy  tegyek; 
Ha  az  embereknek  dolgait  vizsgálom, 
Azt  a  jó,  bölcs,  igaz  istent  nem  találom. 
Kit  a  természetnek  világában  leltem, 
S  ki  előtt  oly  megtölt  szívvel  térdepeltem, 
Mert  lám  a  virtusnak  semmi  becse  nincsen: 
Ne  is  légyen!  senki  még  rá  se  tekintsen, 
Ö  az  oly  szíveknek  mindég  elég  bére. 
Akik  érdemesek  annak  érzésére. 
De  mikor  azt  látom,  hogy  őt  csúffá  teszik. 
Szidják,  háborgatják,  üldözőbe  veszik, 
Verik,  tömlöcözik,  halálra  hurcolják; 
Már  ezek  a  szívet  nagyon  marcangolják, 
S  kivált,  mikor  látom,  hogy  a  gonoszoknak 
Tündöklő  napjaik  kényekre  forognak. 
Szabadon  ferednek  az  ártatlan  vérbe, 
S  a  szüzek  erkölcsét  nyerik  érte  bérbe, 
A  szegényt  a  törvény  útján  megkéselik, 
S  a  rongyos  árvának  kenyerét  benyelik. 
Magok  az  álnokság  hálóját  hintik  el 
S  a  törvény  kötelét  csúfolva  tépik  el: 
Még  is  a  boldogság  mosolyog  le  rajok, 
Szívek  víg  és  nyugodt,  virít  az  orcájok. 

Hát  ezekért  folynak  Paktolus  habjai? 
Ezekért  vésődnek  Quito  havasai? 
Ezekért  jön-e  fel  a  nap  minden  reggel. 
Hogy  jót  tenyésztessen  fénnyel  és  meleggel? 
Fúljanak  a  zajgó  habba  minden  gályák. 
Melyek  az  öt  világ  kincsét  vondogálják. 

Száradjon  el  fü,  fa,  erdő,  mező  és  kert, 
Minthogy  nagy  obb  részént  csak  rosszakért  he- 
Az  áldott  nap  váljon  tűznek  katlanjává,   [vert. 
Ezt  a  szép  világot  tegye  bús  pusztává, 
Süsse  ki  a  kényén  élő  gonoszokat, 
S  egy  nagy  földindulás  falja  bé  hamvokat! 
Legalább  e  közös  vég  veszedelembe 
Az  a  vigasztalás  fog  szállni  szivembe. 
Hogy  a  tomboló  bűn  jaját  is  megérem, 
S  az  igazság  karját  egy  részről  dicsérem. 
De  hát  a  szenvedő  jámbornak  jutalma 
Hová  lett?  hol  van  a  virtus  diadalma? 
Azt  e  düledékek  ormán,  e  félelem 
Rettentő  mezején  nem  látom,  nem  lelem. 
Itt  együtt  hever  a  lator  palotája, 
A  jámbor  kunyhója  és  akasztófája; 
Egy  szél  fúja  hamvát  itt  egy  jó  atyának. 
Egy  szehd  gyermeknek  s  ezek  gyilkosának; 
A  végső  káromlás,  a  végső  könyörgés 
Hangjait  egyszerre  fogta  el  a  hörgés; 
E  kerek  föld  pusztán  forog  az  üregben 
Hordozván  a  néma  halált  gyász  leplekben, 
Bús  gyomrába  zárta  az  emberi  nemet, 
S  egy  sorsra  juttatta  a  vétket  s  érdemet; 
Nagy  sir!  de  amelyre  csak  ennyit  írhatok: 
„Itt  laktak  tollatlan  két  lábú  állatok." 

Úgy  van !  csak  állatok !  sőt  még  a  barmoknál 
S  a  porba  fél  napig  mászó  kukacoknál 
Még  annyival  ezek  szerencsétlenebbek. 
Amennyivel  nálok  voltak  nemesebbek. 
Őket  a  beléjek  oltott  ész  megcsalta. 
Az  erkölcs  ösztövér  reménnyel  hizlalta, 
És  ők,  kik  kérkedtek  a  szabad  lélekkel, 

Most  együtt  hevernek  a  hitvány  férgekkel. 
Ti  boldog  tigrisek,  ti  boldog  madarak, 
Boldog  halak,  kígyók,  férgek  és  bogarak. 
Te  szerencsés  holló  egynehány  száz  télig, 
Te  szerencsés  kérész  reggeltől  estvélig, 
Ti  a  természetnek  szülöttei  vagytok, 
S  egy  ily  édes  anyát  soha  el  nem  hagytok: 
De  mi  az  erkölcsnek,  e  száraz  dajkának, 
S  az  észnek,  e  tőlünk  vállalt  mostohának, 
Hideg  intésein  makacsulva  járunk, 
A  nyert  jót  megvetjük  s  képzelteket  várunk. 
Néktek  szőrt  és  tollat  ád  édes  anyátok, 
Mindennap  terített  asztallal  vár  rátok. 
Igaz  szomjatokat  kristály  vízzel  oltja. 
Hajlékotok  a  föld,  vagy  az  erdők  boltja; 
De  mi  mezítelen  jövünk  e  világra, 
S  azonnal  szükségünk  van  a  társaságra, 
Étünk,  itunk,  ruhánk  izzadságba  kerül, 
S  még  fiatal  fejünk  gondba  s  őszbe  merül. 
És,  hogy  bátorságba  tehessük  magunkat, 
lm  fel  kell  áldoznunk  a  szabadságunkat. 
A  ti  érzésitek  fájinok,  tartósok. 
Elmétek  egyforma,  lábotok  futósok, 
S  egyiket  is  a  szív  lázadt  indulatja 
Szokott  fekvéséből  ki  nem  forgathatja, 
Sem  az  elméskedés  szomorú  hagymáza 
A  táplálás  útját  meg  nem  tofánázza. 
Látástok,  hallástok  élesek  tinéktek. 
Hogy  meg  ne  ronthasson  ravasz  ellenségtek, 
S  hogy  az  enni  valót  feltalálhassátok, 
S  e  múló  életet  jobban  kóstoljátok; 
De  a  mi  szemeink  könnyet  is  hullatnak, 
Füleink  rezzennek,  ajakink  jajgatnak. 
Mikor  édes  hazánk  a  szélveszek  között, 

Mint  egy  roncsolt  gálya  a  szirthoz  ütközött, 
Mikor  vallásunkra  készül  új  fergeteg, 
Mikor  embertársunk  rab,  koldus  vagy  beteg, 
Mikor  szüléinket  vagy  magzatjainkat, 
Szerelmes  párunkat  vagy  jó  barátinkat, 
A  halál  karjain  meghűlve  csókoljuk, 
S  kínunkat  a  fáknak  s  néktek  panaszoljuk. 

Hát  még  a  becsület,  melyet  akkor  adott 
Nékünk  a  természet,  mikor  megtagadott. 
Mikor  eredeti  forrásit  bedugta, 
S  vad  lábunk  a  virtus  csóváit  felrúgta; 
Hát  még  a  becsület  hányszor  búsít  minket, 
Hányszor  lázasztja  fel  délceg  érzésinket? 
Ti,  ti,  mindezeket  még  nem  érzettétek; 
Kevés,  de  jó  s  nyugodt  érzés  a  tiétek. 

Még  ez  mind  elmúlnék;  de  nagyobb  kínunkra 
Rá  van  az  eszmélés  vetve  a  nyakunkra, 
Hogy  régi  fájdalmunk  felmaradjon  ebben, 
S  amin  átalestünk,  rágjon  mérgesebben; 
Sőt,  hogy  a  jövendő  bajtól  is  rettegjünk, 
S  még  a  jók  között  is  féljünk,  keseregjünk. 

Istenem!  ha  szét  kell  csakugyan  oszolnom. 
Ah,  mit  is  kell  a  te  munkádban  vádolnom! 
Még  areménységis,  e  legfőbb  orvosom, 
Csalárd  ajándékod,  hóhérom,  gyilkosom. 
Miért  szükség  nékem  az  haláltól  félni. 
Ha  csakugyan  egykor  meg  kell  szűnnöm  élni? 
Mért  oly  édes  nékem  az  halhatatlanság. 
Ha  ez  a  reményem  merő  hasztalanság? 
Bizony  drágán  vesszük  ama  színes  jókat, 
Melyek  elcsábítják  a  vak  halandókat. 

Ha  ez  a  vágyásunk  csak  magunk  szerelme, 
S  hiábavalóság  és  lélek  gyötrelme! 
Ugyan,  ha  már  ételkivánás  van  bennünk, 
És  még  sem  lehetne  itt  e  földön  ennünk: 
Ha  a  leghevesebb  szomjúság  unszolna, 
S  ez  egész  planétán  egy  csepp  víz  sem  volna : 
Nem  azt  mondhatnám-é,  hogy  aki  teremtett, 
Kegyetlenségének  tárgyává  engem  tett? 
Meg  ne  ütközzetek  ha  ily  nagy  ügy  felől 
Egy  alacsony  példát  merek  hozni  elől: 
Egy  együgyű  állat,  egy  gólya  mit  szólna, 
Ha  néki  jó  szárnya  s  egy  ország  nem  volna, 
Amelyben  bujdossék;  pedig  a  teremtő 
Belé  adta  volna,  hogy  oda  vágyjon  ő? 

Úgy  van!  e  bölcs  isten,  ez  élők  jó  atyja 
Még  a  barmoknak  is  szívét  megnyugtatja, 
És  betöltvén  minden  állat  kívánságát, 
Örvendve  szemléli  kedve  tölt  világát. 
Ugyan  hát,  ó,  ugyan  csak  az  ember  volna. 
Mely  többet  kívánna,  semmit  sem  kóstolna? 
Kinek  az  erkölcsi  világ  csak  kárt  tenne, 
A  természet  pedig  mostohája  lenne? 
Kiazemb  erek  köztnyomnavagy  nyomódna, 
S  még  mint  állat  is  csak  tengene,  kínlódna? 
Én  ugyan,  ha  nincs  más  élet  énérettem. 
Meg  nem  köszönhetem,  hogy  emberré  lettem ; 
És  ím  egy  ily  fényes  gyűlés  hallatára. 
Az  emberi  hitvány  kevélység  truccára. 
Leteszem  az  eddig  viselt  méltóságot, 
S  az  állatok  között  kérek  boldogságot. 

Te,  ki  Ermenonvill  rideg  szigetében 
Nyugszol  a  nyárfáknak  lengő  hívesében, 

Ébredj  fel,  és  bámulj  egy  lelkes  állatot, 

Ki  mér  tenni  nálad  nagyobb  áldozatot; 

Te  a  társaságban  az  aprós  hibákat 

Nem  tűrvén,  ohajtál  oly  messzi  pusztákat, 

Hol  még  nyers  fiai  a  nyers  természetnek 

Kevélyek,  gonoszok,  hiúk  nem  lehetnek. 

Én  pedig  őket  is  kerülni  kívánom, 

S  hogy  hasonló  lelkem  vagyon,  azt  is  bánom. 

Akarom,  hogy  elmém  seíétségbe  ejtsem, 

A  vétket,  a  virtust,  mind  —  mind  elfelejtsem. 

Ez  odvas  makkfának  kongó  oldalában 

Eszem,  iszom,  egyéb  állatok  sorában. 

Az  égre  nem  nézek,  földön  jót  nem  teszek, 

Itt  élek,  itt  halok,  itt  rothadok,  veszek. 

De  mely  sűrű  homály  gombolyog  felettem  ? 
Mely  váratlan  szélvész  ordít,  zúg  mellettem? 
A  zápor  lerohan,  s  az  ég  sarkalatja 
Lelkemet  s  a  bérces  erdőt  rázkódtatja; 
Míg  szólok,  ím  cserfám  menedék  tövére 
A  sustorékoló  gyantaláng  léére. 
Fut  minden  fenevad,  — én  magam  maradok, — 
Futnak  ők,  —  én  fázom,  s  —  a  tüzért  szaladok. 
Hah!  hogy  lehet  még  is  oly  erő  lelkembe. 
Hogy  e  tűzről  is  az  ember  jut  eszembe? 
A  vadak  e  körül  meg  nem  mernek  állni, 
A  pongó  szereti,  de  nem  tud  csinálni. 
Érzem,  hogy  lelkemnek  tehetségi  nagyok, 
Hogy  én  a  fő  lélek  helytartója  vagyok. 
Hogy  már  e  földön  is  több  vagyok  baromnál, 
S  tán  messzi  reményem  több  csupa  álomnál. 
Érzem,  hogy  ha  itten  betöltöm  helyemet. 
Édes  ráeszmélés  fogja  fel  lelkemet, 
S  így  lebegvén  az  én  uram  trónusáig. 

Kilátok  az  örök  létei  központjáig, 
Hol  eredetemnek  kezdetét  fellelem, 
S  a  végtelen  idők  kerekét  képzelem. 

Isten!  akit  fednek  általlátszó  leplek, 
Még  egyszer  zsámolyod  előtt  letérdeplek, 
Add  vissza  a  tőlem  lehányt  istenképet. 
Melyet  a  makacsság  orcámról  letépett. 
Nem!  hanem  a  kevély  alázatosságnak, 
A  rendetlen  széltől  forgó  okosságnak 
Csalóka  míve  ez.  —  Bocsáss  meg,  istenem! 
Ha  vakon  nem  lehet  hinnem,  reménylenem; 
Hogy,  az  igazságot  keresvén,  tántorgok; 
A  tetőled  adott  lámpásodnál  forgok. 
Mely,  mikor  megbotlom,  jóra  akkor  vezet, 
S  azon  pontban  érzem  a  mennyei  kezet. 

Imé  míg  magamat  embernek  számláltam. 
Az  emberiségnek  becsét  nem  vizsgáltam: 
És  most,  hogy  elhagytam  az  emberi  nemet, 
Négy  milliárd  ember  tölte  be  szívemet. 
Uram!  mind  egyforma  teremtésid  ezek. 
Kikkel  én  egyaránt  gondolok,  érezek; 
Csakhogy  némely  része  már  kifejtve  vagyon, 
A  többi  még  buta,  kicsinyég  vagy  nagyon, 
Ki  dolgos,  ki  lomha,  ki  tüzes,  ki  hideg; 
Ki  durva  vagy  szelíd,  ki  társas  vagy  rideg. 
Még  is  mindeniknek  szívén  van  egy  pecsét, 
Mely  jegyzi  és  őrzi  az  emberség  becsét. 
A  London  utcája,  a  Húron  posványa 
A  jövendő  boldog  életet  kívánja; 
A  csendes  kínai  s  a  kóborló  tatár 
Érzi  hogy  a  halál  nem  legvégsőbb  határ; 
Sőt  az  a  kannibál,  ki  dühödt  bélibe 

Önnön  embertársát  vendégeskedi  be, 
S  az  ötig  olvasni  nem  tudó  déli  nép, 
Hiszi,  hogy  lelkestől  a  halálba  nem  lép. 
Ha  ezek  mind  hisznek,  én  kételkedjek-é? 
Sőt  ha  hibáznak  is,  én  bölcsebb  legyek-é? 
Én  is  ember  vagyok:  és  embertársamnak 
Köz  hibáját  miért  szégyenljem  magamnak? 
Ha  úgy  nem  Ítélek  és  érzek,  mint  ezek, 
Talám  akkor  botlom,  vakulok,  vétkezek. 
Négy  milliárd  ember:  felséges  társaság! 
Hamarább  vét  négy  öt,  mint  ily  nagy  sokaság. 
Sőt  ha  ez  mind  görbén  találna  is  nézni. 
Nem  tartoznám  szemem  szemekhez  intézni? 
S  kivált  mikor  szívem  így  verne  belőlem: 
„Ah  ez  édes  hibát  ne  zavard  el  tőlem!" 
Sem  több  sem  kevesebb,  csak  ember  lehetek. 
Sem  barom,  sem  angyal  lenni  nem  szeretek. 

De  itt  ezt  kérdheti  egy  világ  polgára: 
Hogy  jutott  minden  nép  ennek  tudására? 
Barátom!  hányd  fel  bár  a  könyvek  asztagát. 
Meglátod,  hogy  egy  nép  sem  formálta  magát, 
Egy  ember,  egy  nem  köz  lélek,  egy  isteni 
Szokatlan  erővel  felruházott  zseni 
Látta,  amit  mások  nem  láttak  s  a  vadon 
Népnek  előadta,  szelíden,  szabadon. 
A  gyenge  fél  hitte  az  erősnek  szavát, 
S  nem  tudva  érzette  önnön  maga  javát: 
Látta,  hogy  a  szíve  nem  kiált  ellene, 
S  hogy  ez  az  ő  nemes  sorsához  illene, 
Vagyis,  amely  bimbót  nyerses  természete 
Még  beburkolt  kérgek  alatt  rejtegete, 
Mihelyt  egy  boldog  fény  s  meleg  kifejtette. 
Mindjárt  magáénak  vallotta  —  s  szerette. 


HALHATATLANSÁGA  79 

Én  ugyan  állítni  nagyon  merészelem, 
Hogy  régibb  út  a  hit,  mint  sem  az  értelem, 
S  hogy  minden  nép  előbb  lett  theologussá. 
Mint  kételkedővé  vagy  filozófussá. 


in.  NÉPEK 
Reveláció,  filozófia  nélkül. 

Es  én,  hogy  példát  is  hozzak  a  népekről. 
Miként  képzelődtek  azok  a  lélekről ; 
Vagy  kettőt  említek,  kit  a  szent  hagyomány 
Utján  nem  vezet  még  az  ész  és  tudomány. 
Kik  a  bevett  vallás  álmában  nyúgosznak, 
Állatként  éreznek  s  kicsit  gondolkoznak. 

A  szkíták,  tatárok,  s  akik  az  éjszaknak 
Fagyos  vagy  mérséklett  öve  alatt  laknak. 
Azt  tartják  s  reménylik,  hogy  ezen  testekkel, 
E  kívánságokkal  és  e  szükségekkel, 
Amelyekkel  bírnak  földi  életekbe. 
Egy  éhez  hasonló  helyre  költöznek  be. 
Hogy  ott  nyilazással  töltik  napjaikat, 
S  büszkén  ugrattatják  délceg  lovaikat: 
Azért,  ha  meghalnak,  sírjokba  rakatják 
Mind  azt,  aminek  ott  hasznát  gondolhatják. 
Ki  nem  marad  onnan  a  kard  a  kopjával. 
Vagy  a  nyusztos  kalpag  ráró  bokrétával, 
A  buzgány,  a  puzdra,  a  varrott  sátorok, 
A  csigás  szerszámok,  s  több  becses  bútorok. 
S  az  így  felkészített  sírjánál  az  úrnak 
Kutyát,  lovat,  szolgát  s  ágyast  agyon  szúrnak. 

Például  halljátok  egy  lappon  érzését. 
Ki  látván  halála  elközelgetését. 

Megnyúgodt  vadsággal,  hideg  reményében, 
Ezt  mondja  megásott  sírjának  szélében: 
„Légyen  vége  életemnek,  nem  bánom,  légyen 

[vége ! 
Hajtó  szellő  csónakomnak  f  ájdalmim  kemény- 

[sége. 
Ni,  hogy  mosolyognak  felém,  közepén  is  a  kín- 
ínak. 
Ezer  szép  istenasszonyok  udvarából  Odinnak, 
Kiket  a  hatalmas  Odin,  az  isteneknek  ura. 
Állított  ki  kastélyából  élőmbe  a  kapura. 
Már  a  kék  szemű  Valkirák  a  legjobb  sert  készí- 
Már  Odin  palotájában  az  asztalt  is  terítik,  [tik, 
Hol  vaddisznó  sodort  eszem  a  boldog  istenek- 

[kel, 
S  a  kopjákról  beszélgetek  a  harcon  elestekkel, 
És  ott  Karinton  apámmal  a  felső  helyen  ülök, 
S  odvas  kaponyákba  töltött  zab  sertől  részegü- 

[lök. 
Wallhallának  kies  földe,  hová  most  kell 

[bujdosni. 
Hol  a  mohos  szírt  pompáját  tiszta  tó  szokta 

[mosni, 
Hol  a  szép  nyírfa  bokrokat  aranyos  zúz  teríti, 
S  ha  eső  és',  a  nyíl  húrját  meg  nem  pötyögő- 

[síti; 
Fogadj,  fogadj  bé  engemet!  nem  hazudtam, 

[nem  féltem, 
Nem  loptam  el  más  tarándját,  harc  és  fegyver 

[közt  éltem. 
Odin  elöttf  élelemnek  szavávalnem  állokmeg ! 
Lefolytak  éltem  napjai :  mosolyogva  halok 

[meg." 

Lám  mely  boldogító  a  vallás  érzése! 
S  bár  ily  együgyű  is,  lelket  ád  ihlése. 
Hányszor  vigasztalja  ez  a  néger  szívét. 
Mikor  már  nem  bírja  elcsigázó  mívét, 
Mikor  a  potosi  bányák  éjjelében, 
Az  élet  és  pokol  kölcsönös  szélében, 
Hol  csak  jajszók  s  bilincscsörgések  hallatnak. 
A  rabság  s  a  kínok  már  lelkéig  hatnak, 
S  a  pogány  keresztyént  átkozván  magába, 
Elszánva  ugrana  az  ércek  kohába. 
De  csak  visszahátrál,  letörli  könyveit, 
S  a  tágas  tengerre  fordítja  szemeit, 
Mely  hazája  között,  ahová  vágyódik, 
S  nyomorgatásának  földje  közt  hánykódik. 
Gondolja:  majd  eljő  az  a  perc  végtére. 
Melyben  elér  ő  is  a  kínok  végére, 
És  az  esti  szellők  lágymeleg  szárnyain 
Általrepül  lelke  a  tenger  partjain, 
S  majd  otthon  egy  tarka  publikánná  válván, 
Őseivel  egyik  fáról  másra  szállván 
Zengi  új  örömét  és  elmúlt  kínjait, 
S  átkozza  a  kávés  kertek  vad  urait. 

Ez,  amit  így  képzel  a  feketék  neme. 
Az  éjszaki  s  déli  hitnek  egy  láncszeme. 
Mert  ahol  a  tisztelt  elefántok  laknak, 
S  ennivaló  fészket  a  madarak  raknak, 
A  fázó  ímaus  bérceitől  fogva, 
Ameddig  a  déli  tenger  ér  zajogva 
Földünk  legszelídebb  s  legrégibb  nemzeti, 
Kína  és  India,  s  a  jó  szag  szigeti. 
Azt  hiszik,  hogy  csupán  e  testé  a  halál, 
A  lélek  megmarad,  csakhogy  más  testbe  száll. 
^Bizonyos  számok  van,  mondják,  a  lelkeknek, 

F 

S  egy  kies  planéta  lakások  ezeknek, 
S  ha  e  boldogságban  vétkezni  találnak, 
Számkivetés  gyanánt  e  földre  leszállnak. 
Itt  a  durva  testet  magukra  öltözvén, 
Egy  állatból  másba  sokáig  költözvén,  . 
Végig  tapasztalják  e  bú-baj  világát, 
S  elfelejtik  első  létek  méltóságát. 
Ha  egy  testek  meghal  poklokra  hányatnak, 
És  a  furiáknak  kezekbe  adatnak, 
Hol  ha  a  kiszabott  büntetést  kiállják. 
Az  istenek  másik  állatban  próbálják, 
Most  egy  jó  ifjúban,  majd  egy  szép  leányban, 
Kígyóban,  kutyában,  féregben,  fácánban. 
Közbe  megtörténik,  hogy  büntetésében 
Árnyék  módra  bolyong  az  ég  üregében; 
Sokszor  a  tengerek  mélyére  lökődik. 
Onnét  a  kietlen  szárazra  vetődik, 
Felcsapódik  a  nap  tűz  kemencéjébe, 
S  vissza  a  levegő  zúgó  örvényébe; 
Maga  s  minden  dolgok  írtózva  utálják, 
S  az  elementumok  visszahajigálják. 
Ezer  esztendőkig  tart  így  e  vándorlás. 
Míg  a  sok  kín,  próba,  bánat  és  gyakorlás 
A  mennyből  szállt  lelket  úgy  ki  nem  tisztítja, 
Hogy  virtusát  semmi  már  nem  mocskosítja: 
Ekkor  a  teremtő  magához  felvészi, 
S  önnön  istensége  részesévé  teszi.  — 

Bangó  képzelődés!  —  de  nem  bolondság  a 
Háromszáz  milliom  ember  boldogsága. 
Ez  a  hit  csinálja  őket  csendesekké. 
Jókká,  dolgosokká,  mértékletesekké; 
Ez  okozza,  hogy  ők  a  vért  nem  kívánják, 
S  még  az  állatot  is  kímélik  és  szánják; 

E  miatt  nem  fognak  kardot  gyilkolásra, 
Puskát  védelemre,  ágyút  hódításra. 
Külömben  ily  gazdag  országnak  lakosi. 
Gyémánt  hegyek  s  arany  bércek  birtokosi. 
Kiknél  a  fűszerszám  erdőszámra  fekszik, 
Kiknek  gyomjaival  Schönbrunn  is  dicsekszik. 
Kiknek  lakóhelye  az  édenbe  ese, 
Kikre  minden  szorul  és  ők  senkire  se, 
Régen  azt  tehetnék  földünk  több  részével, 
Amit  most  London  tesz  Gangesz  mellékével. 

Boldog!  ki  a  tündér  románok  helyébe 
Utazók  Írásit  forgat  a  kezébe, 
Melyekben  szintannyi  a  sok  viszontagság. 
Az  emberi  virtus,  ész  és  balgatagság, 
Szinte  annyi  szelíd  s  vad  szcénák  festetnek, 
Mennyit  a  firkálok  nem  is  képzelhetnek; 
S  ami  több,  mind  igaz,  ami  itt  íródik. 
Ami  a  képzésbe  vagy  szívbe  nyomódik; 
S  mikor  végig  vittük  a  könyvet  s  a  napot. 
Mind  tudomány,  amit  az  elménk  megkapott. 
S  aki  ásítozva  ül  toilettjéhez, 
S  unalommal  nyúl  egy  utazó  könyvéhez. 
Kis  olvasás  után  emberré  kezd  lenni, 
Földekről,  népekről  esméretet  venni. 
Rátalál  helyére  e  nagy  planétában, 
S  mi  ő  az  emberi  nemzetek  láncában? 
Azt  érzi,  hogy  ott  jár  és  ébren  álmodik. 
Egyre  tanúi  s  múlat,  henyél  s  okosodik. 

IV.  BÖLCSELKEDÖK 

Filozófia,  reveláció  nélkül. 

Most  már  a  szentté  lett  régi  hagyományok 
Partja  mellől  beljebb  visznek  a  kormányok 
Olyan  emberekhez,  kik  a  természetnek 
S  csupa  okosságnak  útján  lépegetnek. 
Itt  népes  országot  nem  szükséges  várnunk, 
Csak  apró  különös  csoport  közt  kell  járnunk; 
És  hogy  mindnyájáról  ítéletet  tegyünk, 
Csak  három  haldoklót  látogatni  megyünk. 

Az  első  Atheus,  ki  hogy  nem  láthatta 
Az  istent  s  a  lelket,  vakmerőn  tagadta; 
Erkölcsi  jó  s  rossz  közt  külömbséget  nem  tett; 
Mindent  csak  magáért  s  magából  teremtett: 
Életét  s  dolgait  aszerint  követte, 
Amint  az  állati  ösztön  ingerlette; 
S  csak  ott  őrizkedett  világos  vétségtől, 
Ahol  retteghetett  földi  fenyítéktől. 
Most  már  belé  lépvén  a  halál  révébe, 
Ilyen  formán  érez  elfásult  szivébe: 

„Megvan!  vártam  is  egykor  azt. 
Hogy  megbomlik  ez  a  durva  matéria, 

Es  a  dolgos  erő  kifogy, 
S  más  formákba  öltik  machina-testemet 

A  dúló  elementumok, 
És  én  nem  leszek  én.  —  Érzem:  ez  a  halál! 

Melyen  túl  mi  van?  ami  volt 
Hitvány  létem  előtt.  Bennem  az  éltető 

Tűz  felgyúla,  s  elalva  már; 
S  most  is  gyertya  vagyok,  gyertya,  de  mely 

Hát  kívánjam-e  létemet?  [nem  ég. 

Kívánom:  de  tudom  hogy  lehetetlen  az. 

Bárcsak  téged,  erős  vad  ész, 
Megcsalhatna  nemesb  sorsra  esenkedő 

Szívem;  bárcsak  ez  a  remény 
Felnyitná  lecsukott  életem  ajtaját! 

Adjátok  nekem,  állatok. 
Csendes,  tompa,  hideg  véreteket.  Miért, 

Mért  gondolkozom  én?  s  miért 
Képződök,  habozok,  rettegek,  érezek? 

Ó,  amelyet  igen  hiszek, 
A  nemlétei  örök  tengere  mint  ijeszt; 

S  amit  nem  hiszek,  a  becses 
Élet  s  boldogodás,  mely  igen  édesít! 

Lévők  létele  s  kútfeje. 
Isten,  hogyha  te  élsz,  oltsd  ki  szorongató 

Eszmélésemet,  ó  —  vagy  ó 
Szánj  meg,  hogy  nevetem  léted,  erőd,  neved. " 

E  bús  haldoklótól  menjünk  ébredtebbhez, 
E  rettegő  szívtől  jobbhoz,  csendesebbhez. 
A  hajnal  szárnyai  engemet  felvésznek, 
S  a  Kína  termékeny  partjain  letésznek. 
És  itt,  hol  nagyot  szült  a  Lu  tartománya. 
Hol  virágzik  egy  szép  folyóvíz  párkánya. 
Háromezernél  több  tanítványok  között 
Egy  nagy  bölcs  már  szinte  a  sírba  költözött. 
Egy,  földünk  barátja,  és  az  ég  kedvese, 
Napnyugot  csudája,  kelet  Socratese, 
Confucius,  —  kinek  nemes  munkáiba 
Eltűnik  egy  vagy  két  aprólékos  hiba; 
Kicsakannyitmondott,mennyitérzettstudott, 
Ki  világosított,  de  még  sem  hazudott; 
Aki  egy  legnagyobb  s  legrégibb  nemzetet 
Törvényre,  erkölcsre  s  jó  rendre  vezetett. 


86  A    L  É  L  E  K 

Ezt  látjuk  itt.  Már  ö  az  Istent  dicsérte, 
De  a  halhatatlan  lelket  nem  esmérte, 
Egy  foggal  feljebb  volt  amaz  epés  bölcstől; 
Halljunk  hát  egy-két  szót  a  csupa  erkölcstől: 

„Ó  halál!  te  szelid  álomnak  testvére, 
Mikor  vetsz  örök  zárt  szemem  fedelére? 
Mikor  száll  testemre  az  a  vég  nyugalom, 
Amellyel  örökre  biztat  a  sírhalom. 
Hogy  a  semmiségbe  létem  visszaszálljon; 
S  belőlem  csak  egy  por  és  csak  egy  név  vál- 
Elalszom  mint  fáradt,  s  úgy  fogok  aludni,  [jon  ? 
Hogy  arról  semmit  sem  fogok  magam  tudni. 
Mert  amit  beszélnek  a  megholtak  felől. 
Hogy  holmit  csinálnak  még  sírjokon  belől. 
Azok  az  élőknek  setét  álmodási; 
Mert  csendesek  minden  halottak  alvási. 
Mélyen  alusznak  ők;  s  mi,  akik  eszmélünk, 
Örólok  álmokat  látunk  és  beszélünk. 
Alusznak?  De  ugyan  lehet-é  az  álom? 
Én  az  álmot  élet  nélkül  nem  találom. 
Hiszem  ha  porrá  lesz  testünknek  porfala. 
Csak  semmivé  válik,  ami  semmi  vala; 
Az  ember  egy  bűzös  dögbálvánnyá  lészen, 
Bomlani  kezdenek  a  részek  egészen; 
A  könnyebb  s  folyó  rész  magát  feljebb  vonja, 
S  a  göröngy  közt  marad  csak  a  skeletonja; 
Ez  is  nem  sokára,  bár  érckő  volna  is. 
Egy  rakás  agyaggá  változik  maga  is : 
Az  olajos  részek  az  áerbe  mennek. 
S  a  sír  körül  lidérc  formába  jelennek: 
A  sós  és  a  kövér  részecskék  meggyűlvén 
Földszínen  maradnak,  s  öszveegyesűlvén 
A  plánta  gyökerek  által  felszívódnak, 

S  belőlük  a  füvek  s  barmok  táplálódnak. 
így  lesz  az  élőből  minerál  s  televény, 
A  földi  részekből  plánta  és  növevény, 
Melyet  ha  az  élő  állatok  megesznek. 
Belőle  magoknak  testet  s  növést  vesznek, 
így  alszunk  mi !  —  Hanem,  vigyáz  a  természet, 
S  nincsen  forgásiban  hízak  és  enyészet. 
Pontos  forgásának  örök  karikája 
Egynek  elmultával  másikát  táplálja. 
Mi  voltam  magam  is,  míg  még  nem  születtem, 
Míg  fűből  s  állatból  e  testet  nem  vettem? 
Aludtam  mélyen  a  semmiség  ölében 
A  magam  nem  tudás  csendes  éjjelében; 
Míg  a  természetből,  mint  egy  annak  megholt 
Részecskéje,  akkor  ki  nem  f esiettem  volt; 
így  fogok  bomlani  újonnan  beléje. 
Mint  annak  egy  megholt  piciny  részecskéje. 
Köszönöm,  hogy  nemes  állatnak  születtem, 
S  nem  bánom,  hogy  ismét  minerállá  lettem. 
De  te,  mennynek  ura,  miért  teremtettél, 
Egyéb  állatoknál  okosbbá  mért  tettél. 
Miért  adtál  nékem  több  s  jobb  tehetséget. 
Hogy  sok  eszköz  által  érj  el  azon  véget. 
Hogy  az  ételt,  italt,  levegőt  megszűrjem, 
S  szabad  lévén,  a  sok  bút  bajt  nyögve  tűrjem? 
Hogy  egy  romló  testet  neveljek  s  hizlaljak: 
S  egy  kis  jóért  ezer  gonoszt  tapasztaljak? 
Nem!  te  bölcs  teremtő,  mindent  jól  alkottál! 
Te  egy  vagy  és  minden;  s  a  te  véged  ott  áll. 
Hol  a  mi  karikánk  forgása  kezdődik, 
S  ahol  te  kezdődői,  létünk  ott  végződik. 
Ahol  szent  ujjaid  hegyét  végig  vonod, 
A  jó  rendnek  láncát  ott  akarod  s  fonod. 
Mindennek  célt,  rendet  és  eszközt  csinálsz  ki, 

S  egy  részért  az  egész  útjából  nem  állsz  ki, 
Megvan  a  föld  s  a  kő,  hogy  talpat  csináljon, 
Megvan  a  fü  és  fa,  hogy  éljen  s  tápláljon; 
Teremtél  állatot,  hogy  egy  önkényt  való 
Sokaság  mozogjon,  légyen  élő  s  haló; 
Teremtél  embert  is,  hogy  jót  s  gonoszt  tegyen, 
Hogy  bolond  és  okos  itt  a  földön  légyen. 
Minden  egy  tulajdon  pontot  nyer  magába 
Ez  okos  és  bolond,  jó  s  rossz  világába. 
Tőled  vagyon  célja,  eszköze  mindennek, 
S  az  a  boldog,  aki  megfelelhet  ennek: 
Míg  az  eszköz  megvan,  addig  kergessünk  célt, 
S  aki  a  célig  ért,  az  nem  hiába  élt. 
Én  tudom,  és  önnön  érzésem  hitet  el. 
Hogy  vissza  nem  éltem  e  rövid  élettel. 
Hogy  rendelt  helyemet  bétöltni  kívántam, 
S  ha  olykor  hizakot  ejtettem  is,  bántam. 
Ésmost.hogymunkámatfolytatnimegszünöm, 
Csak  hibám  szomorít  és  nem  feltett  bűnöm. 
S  midőn  visszaadom  lételem  az  égnek, 
Csak  e  vigasztaló  indulatim  égnek. 
Hogy  helyemet  méltóbb  teremtésnek  szánja, 
S  hogy  azt  én  is  bírtam,  soha  meg  ne  bánja ! " 

A  harmadik  halott  ezt  még  többre  vitte : 
Mert  a  halhatatlan  lelket  is  már  hitte, 
S  önnön  méltóságát  az  isten  létével 
Egybe  tudván  kötni,  bírt  nemesb  elmével. 
Sokrates  ez,  kinél  a  pogányok  között 
Más  világra  szebben  senki  sem  költözött. 
Akiben  szemlélni  legtisztábban  lehet, 
Hogy  egy  természetnek  fia  mire  mehet. 
Akit  Apolló  is  legbölcsebbnek  vallott. 
Kit  a  bölcs  Athenas  nagy  örömmel  hallott. 

Hanem  siettetvén  bal  gyanúságait, 
Egy  napon  ölte  meg  ötét  s  gyilkosait. 
Menjünk  tömlöcébe,  hol  a  fő  bölcsekkel 
Készül  a  halálra  megnyúgodt  lélekkel. 
Imé  a  halálos  mérget  mostan  adja 
Őnéki  könyvezve,  a  tömlöc  hadnagyja, 
A  bölcs  hideg  vérrel  vészi  azt  kezébe, 
S  így  szól  barátinak  a  halál  révébe: 

„Lelkek  lelke,  te  nagy,  bölcs,  igaz  és  örök 
Jó  Isten,  ki  az  én  szívemet  esméred. 
Kérésemre  figyelmezz. 
És  juttass  hamar  engemet 

E  földön  lefutott  vándori  napjaim 
Boldog  célja  felé.  Lelkem  erőlködik. 
És  áldott  kebeledbe 
Készül  szállani,  jó  atyám! 

Itt  a  vég;  megivám  kelyhedet  ó  halál, 
S  néhány  percek  után  testemet  itt  hagyom. 
Hogy  hogy,  drága  barátim! 
Mért  vagytok  szomorú  s  levert 

Ábrázattal?  az  én  végemet  is  hideg 
Megnyugvás  szemivel  kellene  néznetek. 
Mégis  szántok;  ez  a  bú 
Megbánt,  férfiak!  engemet. 

Ah,  híjátok  elő  balzsamomul  az  észt 
S  a  virtust.  De  te  sírsz  Chremesem,  és  te  is 
Platóm,  könyvezel?  —  Ó  ég! 
Ó  jó  isten,  ugyan  hová 

Lett  és  lészen  ama  szent  filozófia, 
Mely  a  földi  halált  semmibe  véteti? 
Bátran,  drága  barátimi 
Majd  egykor  ti  is  engemet 

Megláttok.  Mit  is  ér  sirni,  sóhajtani, 
S  e  történeten  nyögve  kesergeni? 
Hát  egy  bűntelen  embert 
Rettegtethet-e  az  halál?" 


V.  KERESZTYÉNSÉG 

Filozófia  is,  reveláció  is. 

Ily  érzések  között  múlt  ki  az  üldözött 
Sokrates  kesergő  tanítványi  között, 
Kinek  nagy  lelke  volt  és  tiszta  erkölcse, 
Ez  a  régi  világ  feddhetetlen  bölcse; 
De  akit  setétnek  s  kicsinynek  találunk, 
Mihelyt  egy  haldokló  keresztyént  vizsgálunk. 
Kit  a  kitisztázott  értelem  okosít, 
S  maga  az  igazság  napja  világosít. 
Méltó  s  épületes,  ha,  akik  még  élünk. 
Hogy  ilyen  haldoklót  gondosan  szemlélünk! 
Elégnek  ágyához  tudnálak  vezetni, 
Akiről  jó  példát  s  tudományt  vehetni; 
De  tegyük  most  hátrább  tíz  nappal  magunkat, 
S  halljuk  végóráján  önnön  halottunkat. 
Kinél  a  jó  lélek  magyarázására 
Alig  akadhatok  nemesebb  példára, 
így  szól  hát  e  gyenge  portestbe  öltözött 
Szép  lélek  magához  vég  hörgési  között: 

„Mennybéli  lángnak  kellemes  isteni 
Szikrája!  hagyd  el,  hagyd  el  ezen  halál 
Alá  vetett  testet:  te  játszó 
Eszköze  a  repeső  örömnek, 

Búnak,  reménynek!  Már  napod  itt  vagyon, 
Hogy  célra  jutván  végy  diadalmat  a 
Természeten,  s  a  boldog  élet 
Szent  palotái  felé  emelkedj. 

Halld,  azt  kiáltják  fent  amaz  angyalok : 
Jer  drága  húgunk,  égi  rokon,  jövel! 
Már  én  nem  esmérek  magamra, 
Megzavarodtanak  érezésim,  • 

Béhullt  szememnek  már  elaludt  tüze. 
Híg  éltetőim  széjjel  oszoltanak! 
Lélekzetem  kezd  szűnni.  —  Ó  hát. 
Lelkem!  ugyan  csak  ez-é  kimúlni? 

A  föld  előlem  távozik  és  szemem 
Nem  látja  többé.  A  magos  ég  kinyílt 
És  benne  száz  kar  Szerafimnak 
Zengedezése  fülembe  csendül. 

Kik  általadván  szárnyaikat  nekem. 
Gyors  repdeséssel  mennybe  emelkedem. 
Fúlánkod,  ó  halál!  mutasd  már. 
És  diadalmadat,  ó  koporsó!" 


DOROTTYA 

VAGYIS 

A  DÁMÁK  DIADALMA  A  FARSANGON 


FURCSA  VITÉZI  VERSEZET 
IV.  KÖNYVBEN 


Vos  etenim,  Juvenes,  animos  geritis  muliebres 

Illa  Virago  Viri. 

Ennius. 


ELÖLJÁRÓ  BESZÉDJE 
AZ  ÉLŐBESZÉDNEK 

Közönséges  dolog  az  authoroknál  előljáró 
beszédet  írni,  de  még  közönségesebb  az  ol- 
vasóknál, azt  soha  el  nem  olvasni. 

Mind  a  kettőnek  szintúgy  okának  kell  lenni, 
mint  annak,  hogy  a  poéták  ajánlólevelet  írnak, 
a  Mecénások  pedig  nem  is  válaszolnak  rá.  Lás- 
suk tehát  mind  a  kettőnek  az  okát. 

A  KÖNYVÍRÓ  élőbeszédet  csinál,  több- 
nyire ezen  két  okból :  1 .  vagy  sokat  akar  magá- 
ról az  olvasóval  elhitetni, hogy  ő  ezt  a  munkáját 
ennyi  s  ennyi  esztendők  alatt,  éjjeli,  nappali 
munkájával,  szorgos  hivatala  mellett  is,  ennyi 
s  ennyi  hiteles  írókból,  szakadatlan  elmélke- 
déssel, stb.  dolgozta  ki;  ez  Németországon 
charlatánságból,  másutt  igen  csak  kevélység- 
ből esik  meg;  2.  vagy  alázza  munkáját,  cse- 
kélységét emlegeti,  bocsánatot  kunyorál,  s 
még  is  a  végén  haláruló  kofa  módra  huzal- 
kodik  a  rongyos  lelkű  Z  o  i  1  u  s  s  a  1 ;  ez  még  na- 
gyobb kevélység  az  elsőnél,  de  talám  gya- 
korlottabb is.  —  Ami  engem  illet,  Nihil  mi hi 
arrogo,  quamquam  nec  derogo  quid- 
quam;  nem  is  hánytatom  magamat,  mert  az 
hiúság!  De  nem  is  alázom  ám,  mert  az  meg 
alacsonyság! 

Az  OLVASÓ  elfordítja  az  élőbeszédet, 
mert :  1 .  vagy  megunta  már  az  említett  két  hibá- 
val rakva  lévő  praef  atiókat ;  2.  vagy  szükségte- 
lennek tartja  az  udvaron  való  bemenetelt,  mi- 
kor az  ember  a  kert  alatt  is  elkerülhet  s  az 
ablakon  is  beszólhat.  —  Még  aki  ráveti  is  fe- 
jét az  előbeszéd  elolvasására,  belé  unatkozik ; 
minthogy  az  többnyire  mind  tanítói,  atyai  vagy 
audenciás  tónuson  vagyon  írva,  s  többnyire 
mind  egy  a  foglalatja. 

Ezen  az  okon  én  minden  élőbeszédemben 
kettőt  csináltam :  1 .  valamely  interesszáló  ma- 
teriáról való  értekezést  iktattam  belé;  2.  ne- 
vetséges, csípős  és  eleven  beszédbe  öltöz- 
tettem ;  hogy  amaz  az  értelmet,  ez  pedig  az 
elmét  mulattassa,  s  az  olvasó  ne  állhassa  meg, 
hogy  élőbeszédemen  végig  ne  menjen;  ami- 
dőn osztán  mind  énrám,  mind  őrá  az  a  jó  há- 
romlik, hogy  munkámat  abból  a  szempontból 
fogja  nézni,  amiből  én  óhajtom. 

Ezakültornác,  melyben  annyit  végez- 
tünk, hogy  hosszas  és  néhol  szatiriai  élő- 
beszédjeimen, többé,  jámbor  magyarom !  meg 
nem  ütközöl.  Most  menj  bé  az  előházba; 
ott  bővebb  diskurzusra  várattatol.  —  Múlasd 
ki  ott  magadat;  rakd  le  ott  a  kritikus  pálcá- 
dat, filozófus  köpenyegedet,  theologus  süve- 
gedet, és  akkor  szívesen  lát,  magában  a  s  z  á- 
lában,  DOROTTYA  és  az  egész  farsangi 
kompánia.  Magamat  ajánlom! 

Minden  mondanivalók  között  legelsőnek  tar- 
tom, hogy  ennek  a  versezetnek,  mely  a  maga 
nemében  magyar  nyelvünkön  első  próba,  ere- 
detét, okát  és  alkalmatosságát  előadjam. 

Somogy  vármegyében  lakám  1 799-ben,  és 
szerencsém  vala  sok  vidám  házaknál  esmeret- 
ségben  lenni.  Előhozódtunk  együtt-másutt  az 
időjárásról,  a  télről,  a  fejér  vagy  fekete  kará- 
csonról,  s  több  effélékről,  amik  a  mindennapi 
beszélgetésnek  vagy  kezdete,  vagy  pótolói 
szoktak  lenni.  Ilyen  intermezzo  ritkán  esett 
meg,  kivált  ha  vegyes  volt  a  társaság,  hogy 
elő  ne  jött  volna  a  f  á  r  s  á  n  g.  Látám,  hogy  er- 
ről kivált  a  szépnembéliek  nem  épen  részvétel 
nélkül  tudnak  szólani,  látám,  hogy  nagy  ré- 
szént sajnálkoztak,  hogy  oly  rövid  időt  szabott 
kalendáriomjok  az  országos  bohóskodásra,  lá- 
ték  modelleket  a  Dorottyára,  de  amely  mo- 
dellek itt  is  csak  olyanok  valának,  mint  mind 
azokban  a  tartományokban,  amelyekre  szó- 
lott a  régi  lőcsei  kalendáriom.  Azonnal  fel- 
tevém magamban,  hogy  amit  egy  vagy  más 
személyben  nemcsak  akkor,  hanem  életem- 
nek megrendült  napjaiban,  nemcsak  Somogy- 
ban, hanem  akárhol  is  valaha  láttam  horatiusi 
sóra  valót,  azt  egy  (a  maga  nemében  gondol- 

tátva)  tökéletes  ideálban  költöképen  előadom. 
—  így  kerekedett  DOROTTYA. 

Ennek  a  képzelt  személynekmunkálkodást 
is  (actio,  Handlung)  kívántam  adni,  hogy  az  in- 
teresszéjéta  versezetnek  azzal  isneveljem.  Er- 
re a  célomra  azt  költöttem,  hogy  az  én  Doroty- 
tyám  nem  csak  szívében,  hanem  személyesen 
is  kikél  a  farsang  ellen,  akit  szinje  úgy  felvet- 
tem ideális  személynek.  És  ez  a  KARNEVÁL. 

De  mi  lett  volna  belőlem,  ha  az  én  két 
ideálom  egymás  ellen  feltámadván,  egy  kurta 
duellumra  ment  volna  ki  köztök  a  dolog?  Nem 
lettvolnaazegészmesézetnekkifejtődéseigen 
együgyű?  vagy  Dorottya  kisasszony  kikar- 
molta volna  Karnevál  úrnak  mind  a  két  sze- 
mét, vagy  ez  az  úr  ölön  kapta  volna  a  tisztes 
Mamzelt  s  úgy  vágta  volna  a  hófúvásba,  hogy 
— kellettháttennem  mellékszemélyeket,  mel- 
lékképeket s  epizódákat.  így  a  mesézet  is  tar- 
kább, a  csomó  is  többszeres,  a  kibontása  is 
tartóztatóbb  lett.  Belé  keveredtek  a  dologba 
majd  minden  dámák  a  Dorottya  részire,  s  majd 
minden  gavallérok  a  Karneváléra,  sőt  hogy  az 
Epopoeában  annyira  kedvellett  ma  eh  inak 
is,  az  álmélkodásnak  nagyobbítására,  mely  a 
vitézi  versezetnek  fő  célja  és  vége  —  ki  ne  ma- 
radjanak, részt  vettek  a  történetben  Eris, 
Fáma,  Vénus  stb.  Ilyen  móddal  formálódott 
osztán  egy  magános  gondolatból  EGÉSZ  KÖL- 
TEMÉNY, melynek  továbbá  egyéb  hía  nem 
volt,  hanem  hogy  képekkel,  festésekkel,  be- 
szédekkel, s  több  effélékkel  színt  és  erőt  nyer- 
vén magának,  versekbe  öntettessék. 

Nem  história  hát  ez;  annyival  inkább  nem 

pasquillus,  mely  élő  vagy  megholt  individu- 
umokat sértegetne;  sőt  nem  is  szatira,  noha 
ez  utolsónak  tulajdoniból,  valamint  minden 
comicum  poéma  a  világon,  egy  kis  lelket  köl- 
csönöz magának.  —  Semmi  magános  történet 
(az  egy  farsangi  diskurzuson  kívül,  amit  az 
elébb  már  említek)  nem  adott  erre  alkalmatos- 
ságot vagy  materiát.  Még  annyi  valóság  sem 
vetett  ennek  a  költeménynek  csak  akkora  tal- 
pot  is,  mint  amennyin  fundálódott  akár  a  Tas- 
soni  Elragadtatott  Vedre,  akár  a  Boileau  Pul- 
pitusa, akár  a  Popé  Ellopott  Vuklia. 

Három  dolgot  találhatnak  az  olvasók  egész 
versezetemben  olyat,  amiből  a  valósággal 
megtörtént  históriára  gyanút  csinálhatnának. 
Az  első  ez,  hogy  az  idő,  amikor  a  farsangi 
állapotok  esnek,  a  poéma  meneteléből  nyil- 
ván kijön.  De,  azt  én  nem  is  tagadom,  hogy 
1799-ben  írtam,  s  a  dolgokat  is  arra  a  télre 
költöttem.  Akkor  idén  volt  a  farsang  —  ó  szo- 
morú folyása  az  esztendőnek!  —  olyan  kurta, 
mint  a  viganó  leányinak  a  derekok.  De  azon 
a  télen  esett-e  afféle  bál  vagy  efféle  história, 
amitnékem  csupán  csak  versekbekellett  volna 
minden  költői  tehetségnélkül  foglalnom?  arról 
szóljanak  az  egész  táncoló  publikumnak  mind 
a  két  rendben  lévő  érdemes  tagjai. 

M  á  s  0  d  i  k  az,  hogy  a  tartomány,  a  helység, 
sőt  a  ház  is  precíze  ki  van  téve,  ahol  a  do- 
rottyai  intrigék  estek.  —  „Somogyban  [Kapos- 
várott! a  herceg  kastélyában!  —  Mégis  csak 
kellett  ebben  valaminek  annak  lenni.  Hami- 
sak a  poéták!  —  Miért  itt?  és  precíze  itt?  s 
nem  másutt,  egyebütt,  akárhol,  hanem  itt,  és 

precíze  itt?...?"  Kérem  alázatosan,  a  hold 
ugyan  elég  tágas  lett  volna,  és  ott  az  együ- 
gyük  állítása  szerint  Dávid  hegedülvén,  nem 
lett  volna  szükség  a  toponári  zsidókat  Pega- 
zus szárnyain  felforspontoltatni:  de  én  földi, 
s  különösen  nemzeti  dolgokat  kívántam  írni, 
hogy  némely  nemzeti  visszaéléseket  inkább 
megróhassak.  A  földön  kellett  hát  játékomnak 
nézőhelyét  felütnöm,  és  általán  fogva  nem- 
zetemnek lakóföldén  valahol. 

Ha  csupán  az  üres  álmélkodás  lett  volna 
a  főcélom;  jutalmamat  pedig  abban  helyhet- 
tem  volna,  hogy  Szabadvölgyi  úr  ezt  mondja 
költeményemre :  „  ejnye  no,  az  ilyen  amolyan- 
nak be  gyöngyesze  van!  Ugyan  no,  hogy  tud 
már  ilyen  átkozott  portékát  kigondolni?  Mi 
ördög — "  vagy,  hogy  Háromlovy  uram  úgy  el- 
andalodjon rá,  hogy  egy  pipa  dohánya  tízszer 
is  elaludjék  az  olvasás  közben,  az  asszony- 
ság pedig  a  sok  csuda  képekkel  majd  minden 
éjjel  vele  álmodjék:  már  úgy  bezzeg  jöttek 
volna  ám  drágalátos  szcénák,  s  a  drágalátos 
szcénákban  gyönyörűnél  is  gyönyörűbb  peri- 
peciák.  —  Csak  vegye  az  emberi  lélek  méltó 
képzelőre!  egy  kies  rézerdő,  túl  az  Óperencián 
—  egy  kerek  erdő,  melyben  ezüst  madarak 
szólnak  —  ez  már  valami:  de  abban  osztán 
egy  arany  vár,  mely  kakassarkantyún  forog — 
mármegmegvalamibb;hanematündérkirály- 
kisasszony,  akinek  minden  pillantatjára  orien- 

tálísi  gyöngyök  peregnek hohó,  ez  már 

nem  lári-fári!  Hát  még  a  szép  királyfi,  a  gyé- 
mánt buzgánnyal,  a  tátos  lóval?  s  több  ilyen 
álmélkodásra  méltó  jelenések  szinte  az  akas- 

tyányi  hegyig,  mely  50  mértföldről,  az  egy 
erős  griffmadáron  kívül,  mindent  magához 

szippant? Már  ilyen  istóriákat  talám 

nyolc  lovas  debreceni  szekérrel  is  lehetne  a 
pesti  vásárra  vitetni,  mint  a  lipsiaira  a  sok 
Feengeschichtéket  mit  einem  saubern 
Titelkupfer.  Már  az  efféle  költemény  nya- 
latná magát,  mint  a  méz ;  de  a  szatíra  vajmi 
nyögve  nyelő  orvosság! 

Akárhogy  légyen:  énnékem  hazámban  kel- 
lett helyheztetnem  a  költeményt.  Hogy  pedig 
annak  egész  szituációját  Somogy  várme- 
gyében választottam,  az  nem  azért  esett, 
hogy  a  sokszor  említésbe  jött  abuzusokat  ott 
találtam  volna  legjobban;  épen  nem!  Abban  a 
nemes  megyében,  melyre  én  mindenkor  idil- 
liumos  elmerüléssel  emlékezem,  a  barbariz- 
musnak sincs  helye,  de  a  luxusnak  vétkesebb 
neme  sem  verhetett  még  fészket.  Nemesek 
annak  nemesei,  mint  mindenha  valának,  s  tel- 
jesek a  nemzeti  buzgósággal.  Egy  SZÉCHE- 
NYI provinciájában  mit  találhatna  az  ember 
szatírára  valót? 

„Node  kérem,  hát  csak  kellett  mégis  va- 
lami okának  lenni  a  Somogy  választásában, 
ok  nélkül  csak  a  poéta  sem  csinál  valamit."  — 

Sem  több,  sem  kevesebb  okom  nem  volt, 
mint  az,  hogy  akkor  ott  laktam.  —  Azonban, 
ha  mindjárt  Zágor  vármegyét,  vagy  Berzence 
és  Bodrog  vármegyék  közül  akármelyiket  vá- 
lasztottam volna  is  szcénául ;  csak  fennmaradt 
volna  az  előbbi  kérdés,  hogy  mit  vétett  Ber- 
zence vármegye  ?  stb.  Csak  olyan  kérdés  az, 
hogy  mulató  személyeim  közé  miért  vittem 

muzsikálni  in  specie  a  toponári  zsidókat,  és 
nem  a  keszthelyieket  vagy  nagykahiróiakat? 

Harmadik,  ami  valamely  igazságra  való 
célzásomat  gondoltathatja,  ez,  hogy  mind  a 
gavallérok,  mind  a  dámák  közt  olyan  karak- 
terek, beszédek  s  környülállások  találtatnak, 
melyek  igen  nagy  precízióra  mutatnak.  Örü- 
lök, ha  úgy  van:  sőt  ha  ezt  sokaktól,  s  kivált 
nagy  bélátású  olvasóktól  hallom,  el  találom 
bízni  magamat. 

Minden  szép  tudományoknak  és  mester- 
ségeknek, jelesben  a  poézisnak  is,  fő  végek 
az  ámulás(Táuschung);hat.i.  eleven  és  ter- 
mészeti előadásunkkal  az  olvasó,  szemlélő 
vagy  hallgató  képzelődését  annyira  elámít- 
hatjuk, hogy  azt,  ami  költött  szcénánkba  vagy 
indulatunkba,  mint  valamely  új  világba,  a 
maga  reális  szituációjából  általvarázsolhat- 
juk. Aki  tehát  azt  hiszi,  hogy  az  én  poémám- 
ban  leírott  személyek  lehetetlen  hogy  való- 
ságos és  élő  személyek  ne  volnának,  s  hogy 
a  tőlem  előadott  történeteknek  nem  mások- 
nak, hanem  igazság  után  írottaknak  kell  len- 
niek;  az,  minden  becsülettel  (engedelmet  ké- 
rek a  technikus  terminusról)  —  elámult;  és 
én  minden  bizonnyal,  legalább  őrá  nézve  — 
poéta  vagyok. 

Mert  az  egész  nemes  vármegyében,  mind- 
azokat, valakiket  esmérni  s  tőlök  esmér- 
tetni  szerencsém  volt,  tanúbizonyságul  hívom, 
hogy  az  egész  tartományban,  a  Balaton  és  a 
Dráva  partjai  közt  egyetlen  egy  személyt  sem 
találhatni,  aki  az  én  leírásommal  és  mesém- 
mel megegyezne;  tanúbizonyságul  hívom  a 

Múzsákat,  kicsinytől  fogva  nagyig.  Kliótól 
fogva  Urániáig  mind  a  kilencet  —  pedig  ki- 
lenc dáma  közt  csak  nehéz  titkot  tartani  — 
hogy  az  egész  poémát  mind  magok  diktálták, 
kit  Csökölben,  kit  Hedrahelyen,  amely  két  fa- 
luban pedig,  hogy  mentségemre  ezt  is  fel- 
hozzam, egy  dámát  sem  találtam,  akit  ideál- 
nak felvehettem  volna;  sőt  a  dáma  név  is  oly 
idegen  az  ottvalóknál,  hogy  én  egyiknek  sem 
mernék  evvel  a  névvel  tisztelkedni.  —  Más 
az,  hogy  én  Kaposváron  mindöszve  is  csak 
egyszer  voltam,  akkor  is  betegen  és  kúra 
kedvéért;  a  herceg  kastélyában  pedig  soha 
sem  voltam,  és  még  annyit  sem  tudok  róla, 
mint  az  első  konzulnak  st.  cloudi  palotájáról. 

„Hogy  tudom  hát  mégis  leírni?" 

A  Mátyás  király  palotájáról  Füsüsné  is  tud 
beszélni  valamit,  ha  járt  valaha  benne.  —  De 
poétának  lenni  épen  azt  teszi  egyiket,  hogy 
költeni  és  képzelni  tudjon  az  ember. 

Legprecízebb  látszik  leírva  lenni  a  Karne- 
vál Kapósba  való  bemenetele,  vagy  az  E in- 
zug.  —  Ezt  azután  szúrtam  belé,  mikor  már 
az  egész  poéma  el  volt  készülve.  Fényt  és 
pompát  akartam  vele  adni  a  történetnek,  vé- 
vén az  ideát  a  nmélt.  főispán  ő  excjának  be- 
iktatásakor tett  solennitásból,  mely  az  előtt 
való  nyáron  esett.  De  ha  valaki  az  én  far- 
sangi colonnejaimnak  vezérit  az  akkori  vezér 
urakból  akarná  kiókumlálni ;  nem  tudom,  hogy 
találná  fel  a  marcali  osztályban  madame  Cser- 
házynét?  —  Értenek  engemet,  akiknek  illik. 

Egyébaránt,  nem  szükség  apologizálnom: 
négy  esztendő  olta  esmérik  sok  úri  rendű  urak 

és  asszonyságok  ezt  az  én  tréfa  versemet; 
elégnek  olvastam  fel  magam  is  némely  víg 
kompániákban,  elégnek  megvan  kézírásban 
is.  Mindenütt  jó  kedvvel  fogadták,  senki  benne 
meg  nem  ütközött.Legnagyobb  jutalmam  egy- 
két kacaj  volt;  legnagyobb  büntetésem  pedig 
egy-két  legyező  legyintés.  Ez  egyik  sem  düjti 
el  a  tornyot:  valamint  maga  sem  az  egész 
„DOROTTYA,  vagy  a  dámák  diadalma  a 
farsangon";  ha  mindjárt  még  tízszer  volna 
is  írva  IV.  könyvben. 

Mégis  képzelem,  hogy  találkozni  fognak 
olyan  nénék,  akik  vagy  itt,  vagy  amott  meg- 
botránkoznak, vagy  ebbe,  vagy  amabba:  szja 
lelkem!  a  hajlott  időnek  tulajdona  a  botorká- 
zás,  és  bajos  dolog  a  tárgyakat  tisztán  és  a 
magok  formájában  látni  pápaszemen,  vagy, 
hogy  a  genus  ellen  ne  hibázzak  —  máma- 
szemen  — !  Képzelem  más  oldalról  azt  is, 
hogy  sok  húgak  mint  fognak  tetszeni  magok- 
nak, mikor  a  szép  szemek,  orcák,  kezek,  a 
szerelem  diadalma,  s  több  effélék  fordulnak 
elő,  hogy  dagad  győzni  vágyó  szívek,  hogy 
futnak  majd  a  tükörhöz,  majd  a  toiletthez  — 
s  mit  látnak?  amaz  elsápadva  kuncsorog 
emennek  liliomiért  s  rózsáiért.  Te  szegény 
tükör!  és  te  könyörülő  toilette!  Semmi:  ez 
mindennapi  dolog,  az  ilyen  a  boldog  kultúrá- 
hoz tartozik,  és  a  világ  magától  megy.  Ájul- 
nak a  stuccerek  truppjai  egy  nimfa  előtt,  kire 
születtekor  sem  a  bába,  sem  édes  mámikája 
nem  nevetett;  és  a  nimfa  maga  is  kezdi  hinni, 
hogyazájulásigkifáinultnemeslátogatóknem 
csapodárkodhatnak,  s  a  jó  tükör  csak  reggel 

hazudik.  A  Flórától  kicifrázott  Párkák  nyújtják 
vagy  elmetszik  a  megbutúlt  érzésüeknek  éle- 
tek fonalát; és  a  salátának  önteni  való  nyüttes 
románokból  lepáriált  levelek  szinte  ontják  a 
temjénfüstöt  a  karmin  istenasszonynak... 

De  elég  a  szatírából.  Folyóbeszédben  ha- 
marább megneheztelnek  azért,  mint  a  versek- 
ben. — Azt  mondám  az  elébb,  hogy  ez  apoéma 
nem  szatira,  most  is  azt  mondom,  hogy  nem 
szatira  ez  a  poéma. 

„Mi  hát?" 

Epopoea  comica. 

„Mi?" 

Poéma  heroico-comicum. 

„Micsoda?" 

Már  ez  franciául  is,  olaszul  is,  csak  ilyen  for- 
mán hangzik,  tehát  németül  magyarázom  — 
komi  schesHeld  enged  icht.Magyarúlnem 
merem  addig  a  nevét  emlegetni,  míg  részen- 
ként okát  nem  adom.  Hátul  kezdem  fejtegetni. 

VERSEZET.  Már  ez  régen  megvan  téve  an- 
nak, amire  ö  jó:  hadd  tegyen  hát  nálam  is 
Carment,  mint  poéma  költeményt:  bárhogy 
kiáltsanak  is,  akiknek  vagyon  szájok,  kedvek, 
idejek  a  kiáltásra.  Superintendens  Szilágyi 
olyan  régen  vette  fel  ezt  a  szót,  s  azolta  olyan 
régen  élünk  vele  minden  ellenmondás  nélkül, 
hogy  ez  a  szó  már  preskribált. 

VITÉZI.  Ezt  jobban  szeretem  a  bajnokinál 
aheroicum  kitételére ;  noha  nem  ragaszko- 
dombelé  makacsul.  Sem  a  vitéz,  sem  a  bajnok, 
nem  teszi  ki  eléggé  a  herost:  míg  nem  akar- 
juk. Egyezzünk  meg  valamelyikben,  s  mind- 
járt heros  lesz  akár  a  bajnok,  akár  a  vitéz  — 

és  csak  azon  a  becsületes  úton,  amin  a  né- 
metek Heldje.  —  Mi  a  valóságos  heros,  és  mi 
a  heroikus  cselekedet,  s  miben  áll  a  heroicum 
poemának  természete?  az  nem  farsangi  dis- 
kurzusba való.  írtam  erről  az  Árpád  név  alatt 
Írandó  epopoeámnak  rövid  rajzolatjában  és 
kritikájában,  mely  reménylem,  nem  sokára  ki- 
jöhet. Addig  a  tudni  kivánó  olvasótól  egy 
kevés  várakozást  kérek. 

FURCSA.  Ez  nékem  annyit  tesz,  mint  ko- 
mi k  u  m.  Az  Árpádra  írott  kritikámban  ennek 
az  elnevezésnek  is  okát  adom,  s  kérem,  hogy 
akik  benne  meg  találnak  ütközni,  függesszék 
fel  addig  a  recenziójokat,  míg  az  említett  kri- 
tika kézre  kerülhet.  —  Ott  az  epopoeának  tu- 
dományát bővebben  előadom:  most  csak  ar- 
ról szólok  egy  keveset,  milyen  móddal  kíván- 
tam légyen  ezt  a  DOROTTYA  nevű  furcsa 
epopoeát  annak  formájához  alkalmaztatni. 

Magában  a  vitézi  epopoeában  marsok 
próbát  tett  hadi  dolgokban  gyönyörködő  nem- 
zetünk, melyek  között  a  belső  érdemre  nézve 
legderekabb  gróf  ZRÍNYI  Miklósnak, 
ama  szerencsétlen  vadásznak,  „Adriai  ten- 
ger Sírén  áj  a",  melyet  vitéz  nagyatyjának, 
a  Szigetvárban  elesett  gr.  Zrínyi  Miklósnak 
tetteiről  szerzett,  és  amelyet  én,  minthogy 
csak  kevés  és  nem  kapható  régi  rongyos 
exemplárban  lappang  a  nagyobb  könyvtárak- 
ban, szándékozom  Árpád  kidolgozása  előtt 
históriai  és  esztétikus  kommentáriussal  kiadni, 
ha  az  Isten  egészségemnek  és  csendes  éle- 
temnek kedvezend. 

A  közép,  vagy  bajnoki  epopoeában 

már  nem  csak  próbákat,  hanem  valósággal 
szerencsés  csinálmányokat  is  mutathatunk 
anyai  nyelvünkön. 

A  furcsa  epopoea  még  az,  amelyben 
egy-két  fordítást  ugyan  magyarul  is  olvasha- 
tunk; de  eredeti  próbát  még  nem  tettünk. 

Ez  az  a  DOROTTYA,  mellyel  én  poétái 
literatúránknak  ezt  a  hízakját  betölteni  igye- 
keztem. —  Ebben  az  akció,  vagy  munkálko- 
dás, melyet  én  a  deák  fabula  után  mesé- 
z  e  t  n  e  k  nevezek,  egészen  költött,  amint  már 
oda  feljebb  előadám;  költöttek  a  személyek 
is,  karakterestül  együtt.  Mivel  pedig  a  köl- 
tésnek fő  törvénye  a  ver  isi  mii  i  tudó  (Wahr- 
scheinlichkeit),  azaz,  hogy  a  dologban  semmi 
képtelenség  ne  légyen,  s  az  olvasó  képzel- 
hesse, hogy  az  megtörténhetett  :eztatörvényt 
én  is  szemem  előtt  kívántam  tartani.  Hanem, 
mivel  a  komikumnak  természete  megenged 
egy  kis  nagyítást  (Übertreibung),  amely 
tisztességes  fillentés  a  komikus  poétának  cél- 
ját s  az  ő  munkájának  benyomását  hatható- 
sabban segíti :  én  is  néha  ebből  az  okból  a  sze- 
mélyeknek egyes  vonásait  sakülönös  történe- 
teket szaporítottam,  halmoztam,  nagyítottam; 
hogy  így  a  festés  elevenebb  és  behatóbb  lé- 
gyen ;  de  képtelenségekre  még  se  fajuljon  el. 

Epopoeámnak  megkívántam  adni  az  esz- 
tétikai egységet  is,  hogy  a  benne  lévő  egy 
és  simplex  akciót  az  olvasó  elméje  egyszerre 
könnyen  felvehesse  és  végig  láthassa,  mely 
akció,  vagyis  végbevitt  cselekedet  rövideden 
ebben  áll:  DOROTTYA  a  maga  leánytár- 
saival, a  rövid  farsang  és  a  kevés  me- 


108  ELŐBESZÉD 

nyekző  miatt,  Karnevál  és  az  ifjak 
ellen  hadat  indít,  és  mikor  már  őket 
szinte  meggyőzte,  Vénus  a  dámáknak 
minden  kívánságokat  megígérvén, 
emezek  eránt  megbékélteti. 

Ezen  fő  akció  mellé  epizodákatis  tettem, 
vagyis  olyan  mellék  történeteket,  amelyek  a 
fő  történetnek  természetével  megegyeznek, 
származásokat  mintegy  amattól  kölcsönzik: 
s  annak  interesszéjét,  behatását  és  egész  fé- 
nyét nevelik,  segítik.  Ilyen  epizodium  a  töb- 
bek között  a  kaposvári  ebéd,  a  tánc,  a  loká- 
jok  és  szobaleányok  közt  esett  külső  csata, 
mely  utolsóval,  mint  valamely  umbrával  akar- 
tam a  galant  csatának  fényét  felemelni.  Ha 
pedig  olvasóm  alacsony  történeteket,  s  egy 
Gergő  hajdú  szájába  illő  szókat  talál  ebben 
az  epizodiumban:  jusson  eszébe,  hogy  a  dra- 
matikában  is  vagyon  Niederkomisch,  Possen- 
spiel.  Opera  Buffa,  s  holmi  Monodráma,  Duo- 
drama  stb.  Lesz,  aki  ezekben  több  kedvet  ta- 
lál, mint  a  Cythere  pompás  megjelenésében 
és  orációjában:  lesz,  akinek  jól  esik  ez  utolsót 
olvasni,  nyomban  mindjárt  egy  cselédházi 
szcéna  után. 

Az  én  szerzeményemnek  interesszéje 
áll  a  nemzeti  luxusnak  és  elkorcsosodásának 
kigúnyolásában,  s  ifjainknak  és  leányinknak 
csintalan,  sőt  sokszor  pajzán  mulatságaiknak 
megbüntetésében.  —  Mert  aki  azt  gondolja, 
hogy  a  comica  poesisnak  célja  (már  az  akár 
epikus,  akár  drámai,  akár  más  kisebb  darab 
légyen  is)  csak  az  olvasó  mulattatására  s  ne- 
vettetésére  irányoz:  az,  ítéletem  szerint,  hi- 

bázik.  Bizonyára  valamint  az  egész  poézis- 
nak, úgy  ennek  is  fő  célja  az  emberi  szív  jó 
vagy  rossz,  nemes  vagy  erőtlen,  okos  vagy 
bohó  voltának  előadása,  mely  által  amazt  lel- 
kesítni,  ezt  pedig  helyre  hozni  iparkodik.  Ezt 
a  nemes  célt  pedig  (kivált  a  sokaság  eránt) 
nem  holmi  sikeretlen  szentenciák,  sem  nem 
az  oskolai  száraz  deklamációk  éretik  el  az 
íróval;  hanem  a  nézésére  kitett  példáknak  s 
a  munkálkodásba  hozott  érzéseknek  és  indu- 
latoknak van  az  a  behatóbb  erejek,  mely  ál- 
tal a  Múzsák  boldogítóivá  lesznek  az  emberi 
nemzetségnek. 

Hogy  pedig  az  említett  fő  célra  jobban  el- 
juthasson az  epica  poesis,  és  szebb  formában 
bájolhassa  bé  magát  az  olvasó  fantáziáján 
keresztül  annak  szívébe;  több  eszközöket  is 
vett  fel,  melyekkel  én  is  igyekeztem  élni.  — 
Ilyenek  a  leírások,  a  képek,  melyeknek  a 
festés  és  jó  elrendelés  által  nagy  esztezisi  ere- 
jek vagyon;  ilyenek  a  hasonlítások  (simi- 
lék),  melyek  a  történet  előadásának  eleven- 
séget, gyönyörködtető  tarkaságot  és  néha 
világosítást  is  szereznek. 

Nálam  a  komikumnak  kútfeje  az,  hogy  a 
történetet,  mely  magában  nevetséges,  úgy 
adom  elő,  mint  nagy  és  fontos  dolgot,  hogy 
a  fontosság  és  az  olvasónak  interesszáltatása 
még  nagyobb  légyen,  munkálkodó  szemé- 
lyimnek sok  gáncsot  és  akadályt  szerzek  cél- 
jaiknak elérésében,  de  az  akadályokat  utol- 
jára egy  váratlan  eszköz  által,  sőt  isteni 
közbenjárással  hárítom  el,  hogy  az  addig  vá- 
rakozó s  kételkedésbe  tétetett  olvasót  a  cso- 

mónak  feloldása  egyszerre  lepje  és  nyugtassa 
meg.  Ez  neveli  a  csudálatosságot  is,  mely 
az  epopoeának  tulajdona,  és  amely  az  én  epi- 
kus versemben  már  a  történetben  magában  is 
megvan,  a  machinák  által  pedig  szaporíttatik. 
Azt  mondhatná  valaki,  hogy  jobb  lett  volna 
a  csomónak  kifejtését  magából  a  dologból  s 
magok  a  munkálkodó  személyek  által  tétetni 
meg:  de  egy  az,  hogy  a  dámáknak  annyi  pre- 
tenziójáról  tenni  emberi  erőn  felül  vagyon, 
és  csak  a  hatalmas  ciprusi  istenasszonynál 
van  az  a  bőség  szarva,  melyből  mindnyáját 
ki  lehessen  elégítni ;  más  az,  hogy  a  vissza- 
vonást is  Eris  csinálta,  a  megbékélést  is  isten- 
asszonynak volt  illő  véghez  vinni. 

Stílusomat  szándékoztam  célomhoz,  a 
dologhoz  és  a  személyekhez  alkalmaztatni ;  és 
hogy  epopoeám  néha-néha  drámai  formát  is 
végyen  magának  s  annálfogva  még  tarkább 
légyen,  a  szcénák  pedig  jelenvalóbbá  és  ér- 
deklőbbé  legyenek:  imitt-amott  magokat  be- 
széltetem a  személyeket,  mely  az  olvasónak 
unalmát  is  ébreszti.  Vesse  össze  a  figyelme- 
tes  ember  Bordácsnak,  Dorottyának,  Rebeká- 
nak, Opornak,  Gergőnek  és  Vénusnak  beszéd- 
jeit, reménylem,  nem  fogja  azokat  cél  ellen 
valóknak  vagy  unalmas  pótolékoknak  tartani. 

Egy  szóval,  óhajtottam  az  epopoeának 
egész  formáját,  természetét  és  alkotását,  a 
legjobb  mustrák  után,  ebben  a  kis  munkám- 
ban is  követni.  Amely  célból  még  a  külső 
szokott  módra  is  vigyáztam.  így  p.  o.  a  po- 
émának  elején,  mindjárt  kiteszem  a  materiát 
rövideden  és  világosan :  hogy  pedig  az  egyke- 

vésse  sokat  igérő,  magahányi  és  olyan  scrip- 
tor  ciclicushoz  illő,  az  a  komikumban  elme- 
het, különben  a  valódi  epopoeában  szenved- 
hetetlen  volna.  Ilyenkomikuma  felkiáltás  is, 
vagy  a  segítségül  való  hivás,  a  butelliához: 
más  heroico-comicus  poéták  más-más  felkiál- 
tásokat gondoltak ;  az  én  farsangi  poémámhoz 
s  annak  foglalatjához  ez  nem  éppen  alkalmat- 
lan. Munkámat  IV  könyvekre  osztottam;  mely 
felosztás  a  történetnek  és  a  poémának  ter- 
mészetéből foly;  nem  is  lehet  az,  akármely 
költeményben  is  ok  nélkül  való.  Ami  utoljára 
a  versemet  illeti,  ha  vitézi  epopoeát  írtam 
volna,  a  hexameterre  esett  volna  a  választá- 
som; egy  ilyen  popularis  és  csupán  mulattató 
eposzhoz  jobbnak  tartottam  a  szokott  kettős 
strófákat. 

Akárhogy  ítéljen  ezen  első  igyekezetem 
felől  kedves  nemzetem:  én  azzal  nyugtatom 
meg  magamat,  hogy  jobban  szeretek  közép- 
szerű originál  lenni,  mint  első  rangú  fordító. 
—  Adják  az  egek,  hogy  egész  nyaláb  reme- 
kek homályosítsák  meg  minél  előbb  ezt  az  én 
csekély  próbatételemet! 

Iram  Debrecenben,  febr.  6-dik  N.  1803. 

CS.  V.  M. 

SUMMA  YA 

Mikippen  az  Carnevalnagi pompával  Kapós  Vá- 
róit bé  menvén,  holoth  is  ebidöl  vala  és  az  Matri- 
cullat  föl  nittatia  vala;  kin  az  Dorotthia  kis 
Azzonnac  löön  nagi  bussulása. 

r 

Éneklem  a  fársáng  napjait  s  DOROTTYÁT, 
Ki  látván  a  dámák  bajos  állapotját, 
Karnevál  s  az  ifjak  ellen  feltámada,  1 

S  diadalmat  is  nyert  pártára  únt  hada. 
Oly  lármát,  zendülést,  viadalt  beszélek. 
Amilyet  nem  láttam,  miolta  csak  élek, 
Amilyet  nem  említ  semmi  istória, 
Meg  nem  merne  tenni  maga  a  francia : 
Miként  inzurgála  amazon  módjára 
Egy  nagy  dámatábor  Karnevál  hadára. 
Vajha  méltóképen  le  tudnám  rajzolni. 
Milyen  vitézséggel  tudtak  ők  harcolni, 
S  miket  vittek  végbe  felforrott  mérgekbe.  — 
Hát  férhet  ily  harag  angyali  szívekbe?        2 
Igazán,  hogy  minden  századnak  a  végén 
Nagy  dolgok  esnek  meg  a  föld  kerekségén ! 

Farsangi  jó  borral  habzó  BUTELLIA ! 
Melytől  a  Múzsákban  gyúl  a  fantázia, 
Te  tölts  bé  engemet  élő  spiritussal. 
Hadd  danoljak  harcot  én  is  Enniussal. 

És  te  NANÉT!  tőlem  szívességgel  vedd  el, 
Ha  munkámnak  becset  szerzek  szép  neveddel: 
Legalább,  ha  könyvem  végig  nem  olvasod, 
Megpróbálhat'd  rajta  frizérozó  vasod.         3 

Az  örvendő  FARSANG  kiindult  Budáról, 
Tudósítást  venni  a  magyar  hazáról, 
S  lajistromba  szedni  az  új  menyecskéket, 
Öszvejárt  sorjába  minden  vármegyéket. 
Fejérvár  és  Veszprém  csínos  két  vidéki 
Teljes  örömére  szolgáltak  őnéki. 
Majd  Szálának  keskeny,  de  kies  csúcsánál 
Általjött  a  jégen  Tihany  hegyfokánál, 
S  kiszállván  Balaton  szántó di  révére, 
Az  áldott  országba,  Somogyba,  béére. 
Löllén  egy  stációt  csinálván  magának, 
Igyekszett  a  Lengyel  urak  Tótiának,        4 
Tótiból  mint  teljes  kész  lakodalomba. 
Behajtatott  vígan  a  víg  Nagy-Bajomba  4* 
És  ott  ama  magyar  jószívű  uraknál. 
Kik  közt  holtfélben  is  vidám  szívvel  laknál. 
Kipihenvén  magát,  másnap  késő  reggel 
Megindult  Kapósba  parádés  sereggel. 
Kapós,  fővárosa  Somogy  határának, 
S  herceg  ESZTERHÁZY  dominiumának. 
Mely  az  elmúlt  nyáron  felette  örvendett, 
Keblébe  fogadván  annyi  úri  rendet. 
Kik  a  nagy  SZÉCHÉNYI  főispánságának 
Hallatlan  pompával  s  fénnyel  udvariának. 
Kapós,  hol  másként  is  igazságot  tenni, 
A  megye  tisztjei  öszve  szoktak  menni. 
Kapós  volt  a  vidám  Farsangnak  is  célja. 
Hol  szállásává  lett  a  herceg  kastélya. 

Itt  nyugodott  ő  meg.  De  bezzeg  előre 
Nem  tudta,  mi  szélvész  támad  jövendőre. 
Sokszor,  hol  örömre  készülget  az  elme. 
Ott  lepi  meg  nem  várt  baja  s  veszedelme. 
Sokszor  torrá  válik  a  víg  lakadalom, 
S  a  muzsikát  ketté  vágja  a  siralom, 
így  járt  a  Farsang  is.  —  De  míg  még  a  lenne. 
Hogy  e  zűrzavarra  Múzsám  reá  menne : 
Előbb  kell  kezdenem  elbeszélésemet,  — 
Farsangi  víg  humor!  csiklandj  fel  engemet. 

Dob-  s  trombitaszóval  elhagyá  már  M  é- 
A  Farsang,  vivén  sok  vezetőt,  kísérőt,    [r  ő  1 5 
Ki  szánon,  ki  lovon,  ki  csak  gyalogjába 
Örömkurjantással  siettek  nyomába. 
Kiki  elővette  legcifrább  köntösét, 
Hogy  fitogtathassa  magát,  pénzét,  ősét. 
Villog  az  ezüst  kard  s  az  arany  paszomány, 
Virágzani  látszik  tőlök  a  tartomány. 
A  szépség  angyali  magyar  szűz  formába 
Leszálltak  az  égből  a  földi  szánkába 
Gyenge  szivecskéik  előre  repesnek, 
Hogy  mégma  tőrtfognak  vetni  egykegyesnek. 
Azért  rendbe  szedvén  szemek  s  orcájokon, 
Ami  csak  bájoló  s  beható  azokon. 
Köntöseikből  is  azt  vették  magokra. 
Ami  jobban  illik  egy  ily  angyalokra. 
Szívhalászó  hajók  drágaköve  s  tője 
Hószín  nyákok  s  fülök  aranyos  függője, 
Rezgő  billegéssel  amidőn  lengenek. 
Minden  érző  szívben  reszketést  szerzenek. 
A  szép  kantusoktól  kirózsádzott  szának 
Pompásabban  diszlő  tavaszt  nem  kívánnak. 
A  sok  slepp,  az  á  la  Bonapart  s  vigánó 

A  rakoncák  között  suhognak  piánó.  — 
„Álljatok  meg!  kedves  angyalkák!  álljatok! 
„Imé  egy  poéta  siet  utánatok, 
„Szánkáitok  nyomát  lantolva  késéri, 
„Hogy  társaságtokba  vegyétek,  azt  kéri. 
„Öröminnepteket  danolni  kivánja: 
„Aki  rá  nem  hallgat,  dűljön  fel  a  szánja!" 
^  így  szólék  hozzájok.  De  rám  nem  hallgattak, 
S  helyet  valamelyik  szánkában  nem  adtak. 
Én  hát  csak  utánok  ballagék  fáradtan, 
S  ímé  a  Pegazus  élőmbe  lepattan. 
Felugrám  e  szárnyas  paripa  hátára, 
Felettek  repkedtem  Mongolfír  módjára.    6 
A  levegőégnek  felsőbb  országából 
Mindent  pontról-pontra  láttam  a  szánkából. 
Ó  miket  láttam  én !  ó  miket  csudáltam  I 
Kivált  a  trompőzbe  ha  lekukucsáltam.      7 

Mint  mikor  a  külső  princek  mulattára 
Udvari  szánkázást  csapat  Pétervára,  8 

És  éjszaknak  minden  szépsége  pompáson 
Láttatik  egynéhány  szánkában  summáson; 
Szibéria  minden  nyuszttal,  hermelinnel 
A  cár  udvarából  kijön  vegyes  színnel; 
Az  európai  követek  indulnak, 
Arktos  dicsőségén  csudálva  bámulnak: 
Ilyen  pompa  volt  itt;  ennek  látására 
Ily  csudálkozással  bámult  Kaposvára. 
Én  pedig  felettek  az  aether  útjain 
Úgy  lebegek  vala  Pegazus  szárnyain, 
Mint  midőn  Blanchard  úr  úszkált  az  áerben, 
S  egész  Bécs  bámulva  nézte  a  Práterben. 

A  lovak  és  szának  öt  osztályt  tevének, 
öt  járása  szerént  Somogy  vármegyének.     9 
Vezette  mindenik  osztályt  egy  oly  nemes, 
Ki  gavallér  s  ilyen  főrangra  érdemes. 
BONGORFI,  egy  dísze  a  magyar  hazának, 
Lovaglott  előtte  Kapós  zászlójának. 
Közép  idejű  ő,  de  a  virgonc  termet 
És  fris  elme  benne  vígasságra  termett. 
Különben  is  Bécsben,  s  más  külső  országban 
Eleget  forgódott  ő  a  nagy  világban. 
Vidám  a  nézése,  módos  a  ruhája. 
Cifra,  s  cifrán  lépked  büszke  paripája. 
Marcali  osztályát  CSERHÁZY  vezette, 
Ki  e  szép  hivatalt  meg  is  érdemiette, 
Ha  nézzük  ruháját  és  deli  termetét. 
Régi  őseivel  tündöklő  nemzetét. 
Fiatal  ő,  van  egy  szép  kis  felesége. 
Ebben  van  őneki  fő  gyönyörűsége ; 
Kinek  cafrangozott  hintó-szánja  megett 
Pompásan  vezérli  a  lovas  sereget. 
Az  igali  népnek  vezére  volt  ECSE, 
Kinek  sokra  nézve  lehetett  ily  becse. 
Ö  a  frank  és  német  könyveket  forgatta, 
A  szép  assemblékat  gyakran  látogatta,      10 
S  ezzel  oly  tudományt  szerzett  ő  magának. 
Mely  díszére  lehet  egy  világfiának. 
Még  a  lóhátról  is  játszik  a  dámákkal. 
Mulattatván  őket  sok  elmés  tréfákkal. 
A  katonaságot  viselt  BORDÁCS  Sziget 
Lobogója  előtt  katonásan  igét. 
Torzonborz  bajusszá  eléggé  mutatja,    [zatja 
Hogy  Bordács  inkább  Mars,  mint  Vénus  mag- 
De  különben  tudjuk,  Vénus  Marst  kedveli: 
Bordács  is  ezt  sok  nyers  dámáknál  felleli. 

Tanult  lova  hortyog  s  ugrándoz  alatta, 
Ura  száján  pereg  ilyen  olyan  adta. 
SZEMÖVEL,  egy  módos  ifjú  gavallérral, 
Babócsa  érkezett  gyönyörű  manérral. 
Szelíd  vezetője  ennek  a  kolonnák 
Csak  most  adott  kezet  egy  szép  kisasszony- 
Mátkája  portréját  a  mellyen  viseli,      [nak. 
Szája  mosolygással,  szeme  tűzzel  teli. 
Kardja  brilliántos,  stikkolt  a  ruhája, 
Kellemes  lejtőt  jár  kisded  paripája. 

Öt  fő  vezetői  hát  ezek  valának 
A  somogyi  sereg  öt  fő  osztályának. 
Mindenik  magával  szép  népet  vezetett, 
Mely  zászlója  alatt  lóháton  léptetett. 
A  meglett  idejű  urak  a  dámákkal 
Körültök  s  utánok  csúszkáltak  szánkákkal, 
Melyekben  mint  annyi  égnek  szülöttei 
Jöttek  a  Somogynak  mosolygó  szépei. 
Kik  közt  a  szép  Laura,  Szemőnek  mátkája. 
Olyan  mint  Etelka,  a  világ  csudája: 
Képén  olvashatni  azt  a  boldogságot, 
Amelyért  kedveli  Szemő  a  világot. 
Másikszánban  Madám  Cserházy né  vagyon, 
Szép  kis  ifjasszonyság,  még  fiatal  nagyon. 
A  nagyvilág  őtet  galántúl  nevelte. 
Mellyel  természeti  kellemét  emelte. 
Igéz  mikor  játszik,  bájol  mihelyt  táncol, 
Ha  diskurrál,  minden  szívet  hozzá  láncol. 
Muzsika,  hímvarrás,  könyvek  olvasása, 
A  finomabb  érzés  és  erkölcs  forrása. 
Édes  versengésre  ébresztették  nemét. 
Díszeltetvén  benne  a  szépség  érdemét.  — 
Úgy  fénylett  egy  másik  szánon  Amália, 

Mint  a  majoránnán  szendergő  Grácia, 
Azok  a  szépségek,  kik  véle  valának, 
Megannyi  próbái  voltak  a  hibának: 
Ötét  úgy  nézhetni,  mint  egy  tökéletest, 
Kinek  minden  ízén  Vénus  egy  Vénust  fest. 
Mint  midőn  az  éjnek  setétes  kárpitja 
Bakacsin-szőnyegét  kétfelé  kinyitja, 
A  hajnal  pirosló  orcája  kiderül, 
Atlac  felhőkből  szőtt  kantusa  szétterül: 
Úgy  leng  kétfelőlről  haja,  mely  fekete. 
Úgy  fénylik  körüle  rózsás  tekintete, 
Szeme  két  csillaga  úgy  derült  ki  erre, 
Mintha  két  Phosphorus  ragyogna  egy  szer- 
Mosolygó  ajaki  fejlő  rózsabimbók,      [re.  11 
Melyeken  cukorrá  változik  minden  csók. 
Hószín  nyakán  örv  van,  mint  a  gerlicének, 
Gyengébb  a  harmatnál  bőre  szép  kezének. 
Pihegcsélő  mellyé  kerekded  két  halma 
Az  emberi  nemet  nevelő  szép  alma. 
De  mit  festem  én  azt,  amit  az  isteni 
Kéz  is  csak  remekként  akart  teremteni? 
Elég,  hogy  ő  olyan,  mint  az  a  rózsaszál. 
Mely  a  C  i  p  r  i  s  mellyen  hasadó  félben  áll.  — 12 

Istenek!  istennek!  ugyan  milyen  zsinat, 
Mely  ennyire  borzaszt  minden  érzőinat? 
Mi  harmóniátlan  lárma  jön  fülembe. 
Mintha  nyolc  kutyafi  zúgna  egy  verembe. 
Vagy  mintha  az  elfőtt  kása  poffangana?  — 
Ahá!...  itt  jön  egy  szán,  s  benne  két  vén  zsana. 
Beszélnek  magok  közt,  az  ördög  tudja  mit. 
Tán  a  szengelléri  borsot,  vagy  valamit.     13 
DOROTTYA  az  egyik,  egy  öreg  kisasszon. 
Ki  méltó,  hogy  reá  örök  párta  asszon; 

Mert  úgy  is  már  akkor  viselt  agg  koszorút, 
Hogy  a  burkus  kezdte  a  másik  háborút. 
Még  sem  olthatta  meg  annyi  sok  esztendő, 
Bár  már  hatvanötöd-fűre  lesz  menendő, 
Most  is  a  legényért  mindjárt  kardra  kelne, 
Csak  vén  oldalához  dörgölő  fát  lelne. 
Pedig  már  felszántott  tisztes  orcájának 
A  bőrén  lúdgégét  könnyen  csinálnának     14 
Úgy  pislog  behullott  szeme  két  tájéka. 
Mint  a  kocsonyába  fagyott  varasbéka. 
A  vénség  beverte  púderrel  hajait, 
Kitördelte  kettőn  kivül  a  fogait: 
Úgyhogy  ha  bélottyant  ajakit  kifejti, 
A  hamut  mamu-nak,  a  szöszt  pösz-nek  ejti. 
Akár  nézz  elaszott  bőr  és  csont  karjára. 
Akár  két,  irhával  bevont  rakoncára. 
Lohadt  mellyen  csomó  ruhák  tekeregnek. 
Melyek  közt  elhervadt  csecsei  fityegnek: 
Mint  két  darab  vackor  a  sűrű  levélben. 
Amely  alatt  fonnyadt  egész  őszszel  s  télben; 
Vagy  mint  midőn  az  ért  uborkát  leveszik, 
S  a  napon  megaszván,  a  kóc  közzé  teszik. 
Egyszóval  nincsen  már  benne  semmi  épség, 
Már  elfelejtette  nevét  is  a  szépség: 
Mégis  lám,  akinek  kén  litániázni, 
Itt  mér  a  fársánglók  között  botorkázni.  — 
Mellette  aki  űl,  az  öreg  ORSOLYA, 
Biz  az  is  csak  olyan  elcsiszolt  korcsolya; 
S  csak  annyival  különb  mamzel  Dorottyánál, 
Hogy  asszony,  s  ötször  volt  Himen  oltáránál ; 
De  abban  ő  rajta  sem  vág  ki  Dorottya, 
Hogy  néki  is  tetszik  Ádám  állapotja. 
Igazán,  hogy  vén  lányt  s  vén  asszonyt  a  manó 
Oly  helyre  is  viszen,  hová  nem  volna  jó. 

Mit  keresnek  ezek  farsang  innepében, 
Kik  úgy  látszatnak  a  szépek  seregében, 
Mint  mikor  a  rétnek  virági  kinyilva 
Mosolyognak  s  köztük  áll  két  rothadt  gilva,  1 5 
De  ám  légyen!  úgy  is  farsang  van  most  épen, 
Maskarára  nem  lesz  szükségünk  ekképen. 

Az  egész  tábornak  OPOR  fővezére 
Mind  az  öt  osztálynak  volt  teljes  díszére. 
Mert  nemes  nemzete  régen  fényeskedik, 
S  vitézséggel  híres  ősökkel  kérkedik. 
Maga  is  az  élet  legszebb  tavaszában 
Nagy  magyar  gavallért  mutat  formájában. 
Fekete  bajusszá  fedi  vidám  száját, 
Árnyékozza  barnán  pirosló  orcáját. 
Bátorsága  teljes  két  szeme  forgása, 
Természeti  vitézt  mutat  mozdulása. 
Válla,  mellyé,  combja  s  minden  tetemei 
Fővezérhez  illők  s  az  ég  fő  mivei, 
Nyusztos  kalpagjának  kócsag-bokrétája 
Gyengén  leng,  ha  fuvall  a  szellő  reája. 
Prémzett  zöld  mentéje  fekete  báránnyal 
Szépen  öszveillik  a  skarlát  dolmánnyal. 
Rojt  s  paszamánt  veres  nadrágát  drágítja. 
Magyaros  derekát  arany  öv  szorítja. 
Almás  paripáján  cafrangok  függenek, 
Amelyek  szittyái  módra  készültének. 
Lova  kevélykedvén  a  rajta  ülővel. 
Hortyog,  táncol,  kapál,  nyerít  délceg  fővel. 
Gőgösen  megy  elől,  mint  fővezér  lova: 
A  truppok  kisérik  és  a  szának  tova.  — 

Ekkép  ezer  öröm  és  kiáltás  között 
A  múlató  sereg  Kapósba  költözött. 

Karnevál  a  herceg  kastélyába  szállá, 
Hol  már  elkészítve  vala  a  bálszála. 
Lovokról  az  urak  mindjárt  leugrálnak, 
Avagy  szánjaikról  módosan  kiszállnak, 
S  főhajtva  köszöntvén  a  szép  angyalokat, 
Lesegítik  fogott  karokkal  azokat.  — 
így  szedik  a  vidám  népek,  mikor  megért, 
A  pirosló  bakart  és  a  fejér  gohért ; 
Mint  itt  a  lyánykákat,  külömb  öltözetben, 
A  víg  gavallérok  e  dámaszüretben. 

Megtele  vendéggel  már  a  szála  szépen, 
S  a  dél  órája  is  elérkeze  épen. 
Az  urak  múlatnak  egyetmás  beszéddel. 
Míg  elkészülnének  mások  az  ebéddel. 
Egyik  azt  vitatja,  hogy  Bonapart  megholt, 
Másik,  miket  csinált,  mikor  inzurgens  volt. 
Egyik  arról  beszél,  melyik  jobb  paripa. 
Más,  hogy  az  övénél  nincs  szebb  tajtékpipa. 
Némelyik  dicsekszik  futos  agarával. 
Vagy  ennyi  lépésre  járó  puskájával.  — 
A  dámák  előtt  is  forr  sok  matéria: 
Az  a  szép  gavallér  kinek  az  úrfia? 
Az  a  jeles  köntös  ug^^an  hol  készüle? 
Az  a  fülönfüggő  mennyibe  kerüle? 
Mért  van  ennek  s  ennek  most  oly  ritkasága? 
A  kávé,  a  cukor  mért  oly  méregdrága? 

Míg  ekképen  űzik  a  terhes  unalmot. 
Várván  az  ebédet,  hegedűt,  cimbalmot: 
ím  a  toponári  zsidók  bekerülnek,  16 

És  muzsikájokkal  helyekre  leülnek. 
Hajdú,  lokaj  által  elkészül  az  asztal. 
Mely  már  sok  elvásott  hasakat  vigasztal, 

Megfrissítö  levest  nyújtván  a  gyomorba, 
Mely  pacallá  vált  a  tegnapi  mámorba.  — 
Egy  kicsiny  csendesség  volt  az  ebéd  felett; 
De  az  étel,  ital  hevítvén  a  belet, 
S  éledvén  az  által  a  szív  verőere, 
A  vendégek  kedve  új  életet  nyere.  — 
Úgy  is  szokott  lenni,  hogy  a  leves  alatt 
Elzárja  a  beszéd  útját  minden  falat; 
De  már  a  hús  után  a  diskurs  kezdődik. 
Csakhogy  még  országos  dolgokról  vivődik; 
Majd  a  becsináltak  hozzák  a  tréfákat, 
A  vitzet,  a  bon-mot,  az  anekdotákat;      17 
A  sült  megvettetve  nézi  az  asztalon. 
Mint  törik  a  kacajt  mind  a  két  oldalon; 
S  mikor  a  csemegét  kezdik  hordogatni. 
Bezzeg  auditort  is  irmagúl  kaphatni. 
E  történt  meg  itt  is.  Már  az  ebéd  végén 
L  i  b  e  r  atyánk  s  K  o  m  u  s  országlott  a  gégén,  1 8 
Már  a  nyájasság  is  pillangó  szárnyakkal 
Repkedvén  enyelgett  s  játszott  az  urakkal. 
Víg  öröm  és  tréfa  ült  minden  homlokon. 
Gráciák  cicáztak  dámák  pillájokon. 
Már  a  galánt  lelkek  nem  győztek  nevetni. 
Sok  szemek  kezdenek  együtt  beszélgetni. 
Barátság  s  szerelem  köztök  mulatozik, 
A  vígság  zászlója  alatt  alkudozik. 
Míg  a  toponári  Azsáfok  szép  számmal 
Múlatják  az  asztalt  muzsikaszerszámmal. 
Édes  áriákat  Amphion  módjára. 
Vagy  fürge  tust  húzván  az  ivók  számára. 

Végre  a  vendégek,  hogy  megelégültek, 
S  már  minden  poszpásztok  asztalra  kerültek; 
Parancsol  Karnevál,  töltsenek  borokat. 

S  a  köz  egészségért  igyák  meg  azokat, 
Maga  egy  nagy  pohárt,  mely  arany  egészen, 
És  drága  kövekkel  csillagzik  sok  részen, 
S  amint  mutatják  a  jelek  oldalában, 
A  Kupa  hercegé  vala  hajdanában  —       19 
Egy  nagy  pohártmegtölt  zákány  ijóborral, 20 
S  fejet  hajtván  minden  vendégeknek  sorral, 
„Adja  isten,  igy  szól,  többször  is,  másszor  is, 
„Hogy  igy  megviduljon  köztünk  a  komor  is; 
„Más  egészségeért,  a  magunk  hasznára, 
„Eresszük  ezt  a  bort  a  többek  útjára: 
„Adjon  Isten  sok  pénzt,  bort,  búzát,  pecsenyét, 
„Éltesse  vármegyénk  új  vejét  és  menyét; 
„Éljen  a  barátság  köztünk  s  a  szerelem; 
„Aki  engem  szeret,  igy  ék  egyet  velem!" 
A  vendégek  erre  éljent  kiáltanak, 
A  muzsikák  pedig  örömtust  rántanak; 
Tajtékzó  poharát  Karnevál  kiissza, 
S  az  urak  prozitot  kiáltanak  vissza. 

Mind  elcsendesednek  az  egész  szálába, 
S  Karnevál  felállván  bársony  trónusába. 
Az  egész  népséget  körül  megtekinti, 
S  felvont  szemöldökkel  figyelemre  inti. 
Hí  ment,  egy  kellemes  termetű  fiatalt, 
Ki  visel  general-násznagyi  hivatalt. 
Felszólítván  ülő  székéből  mellőle, 
A  NAGY  MATRIKULÁT  előkéri  tőle. 
Hímen  a  székéből  elfordulván  balra. 
Egy  potrohos  könyvet  feltesz  az  asztalra. 
Még  aCalepinustíz  nyelvű  grapsája,     21 
Vagy  a  vén  Coccejus  minden  tipikája 
Hozzá  képest  tetszik  finger-kalendernek. 
Vagy  etuisbe  illő  dirib-darab  szernek.     22 

E  nagy  könyvben  fel  van  jegyezve  sorjába 
Minden  dámák  neve  pro-memoriába, 
Akik  már  tizenkét  esztendőt  elhagytak, 
Hanem  hatvannégyet  még  meg  nem  haladtak : 
Mert  ez  a  két  határ  amaz  epochában, 
Melyben  már,  s  melyben  még  van  tüz  a  dámá- 
Aki  az  időnek  e  két  pontja  közt  él,        [ban. 
Az  a  férfiképtől  holdvilágon  sem  fél. 
Legyen  kicsiny,  vagy  nagy;  szelíd,  vad,  vén 

[vagy  hűlt; 
Mégis  elvágja  az,  hidd,  ameddig  megsült.  — 
Mindezeknek  nevek  hát  lajitsromképen 
Fel  vágynak  ama  nagy  könyvbe  írva  szépen. 
És  akik  el  vágynak  véve,  vagy  jegyezve, 
Egy  veres  kereszttel  vannak  megjegyezve. 
De,  ah!  benne,  amint  oda  kandikáltam, 
Igen  kevés  veres  keresztet  találtam.  — 
Elég,  hogy  a  dámák  hatvannégytől  fogva 
Esztendő-szám  szerént  voltak  itt  kiosztva; 
Akik  pedig  örök  pártában  maradtak, 
Nevek  mellé  asszú  fügécskék  írattak. 

Karnevál  a  jegyzőkönyvet  kinyittatja, 
S  előbb  kurioze  keresztül  forgatja, 
Oztán  kikeresve  Somogy  rubrikáját, 
Kimennek  kezébe  adja  a  pennáját. 
Hímen  hát  a  pennát  dugja  a  füléhez, 
S  Karnevál  is  így  kezd  beszélni  népéhez; 
„Urak!  asszonyságok!  tudjátok  tisztemet, 
„Amely  most  kőzzétek  vezérlett  engemet, 
„ím  én  azért  jöttem  ide  mostanában,  [tában. 
„Hogy  tudjam,  ki  van  még,  s  ki  nincs  már  pár- 
„Hogy  megköszönthessem  az  új  asszonyokat, 
„S  más  farsanggal  férjhez  adhassak  másokat. 

„Igaz,  hogyamenykő  véiiDubranowskyja 
„Már  elkomorítván  a  hypochondria,  [23 

„S  irigyelvén  a  más  gyönyörűségeit, 
„Kurtára  szabta  ki  a  farsang  ideit: 
„De  mégis,  azt  tartom,  elég  idő  annak. 
„Hat  hét  is,  akiben  virgonc  erek  vannak, 
„Sőt  öt  hét  alatt  is  férjhez  lehet  menni, 
„Akit  a  legények  el  akarnak  venni: 
„Egy  hét  leánynézés,  második  szeretés, 
„Harmadik,  negyedik,  ötödik  hirdetés.  — 
„Most  nincs  egyéb  hátra,  hanem  hogy  tudhas- 
„  A  férjhez  menteket,  s  őket  felírassam :   [sam : 
„írja  nőtáros 'ram!"  —  Hímen  hát  szép  szerrel 
Megtöltvén  pennáját  veres  cinóberrel. 
Amint  a  társaság  maga  jelentette, 
A  férjhez  menteknek  nevét  feljegyzetté.  — 
Karnevál  elbámult,  mely  kevés  a  számok, 
Akiknek  készülnek  a  vénusi  hámok, 
Látta,  milyen  sokak  itt  a  szubjektumok. 
De  sem  kopulájok,  sem  predikátumok. 
Látta,  mely  szomorú  képpel  búsonganak. 
Akiken  különben  rózsák  virítanak; 
S  mint  rideg  violák,  a  puszta  homokon,     24 
Magánoson  sírnak  únt  árvaságokon. 
Látta,  hogy  Dorottya,  s  akik  már  vénecskék. 
Dohognak  magokban,  hogy  ők  nem  menyecs- 
Egy-két  fogacskájok  csikorog  szájokba,  [kék; 
A  vénség  ráncait  szedik  több  ráncokba: 
S  mint  a  világa-únt,  és  megszáradt  avar,   25 
Melyet  a  homályos  déli  szél  felkavar. 
Mindenik  úgy  susog  és  morog  magában 
Elélt  idejének  kelletlen  voltában. 

Ezt  jól  észbe  vévén  Karnevál,  ezennel 
Helyére  téteti  a  könyvet  Hímennel ; 
S  hogy  a  kedvetlenség  több  erőt  ne  végyen, 
S  netán  az  örömben  nagyobb  csorbát  tegyen, 
Látván,  hogy  poszog  már  sok  aszú  pöfeteg, 
S  az  ifjaknak  lábát  bántja  a  viszketeg; 
Mond:  „hozzanak  elő  máslás-butelliát, 
„Készítsék  a  zsidók  a  kanafóriát, 
„Jöjjön  az  asztalra  auszprugés  piskóta,  26 
„Azután  perdüljön  mindjárt  egy  fris  nóta!" 
Meglett.  —  Aszúszőlőt  az  urak  ivának, 
A  dámák  feketén  egyet  kávézának. 
S  asztaltól  felkelvén  prozit-kivánással 
Udvaroltak  orca-  és  kéz-csókolással. 

SUMMA  Y  A: 

Mikippen  roppant  Tancz  tartatic  vala  és  le  ülénec  va- 
la  hogi  yacczodnánac,  és  az  Dorotthiáual  és  mind 
az  több  Kisasszonokual  chuffolcodnac  uala,  es  mi- 
kippen Isten  Ázzon  Eeris  álmilkodásra  miltógali- 
bacat  töönvala;  az  Dorothiapenighzüébengonozt 
forralvala,mikintazIffjacathadvalmeghkerülné. 

Megpendül  egyszerre  Izsák  száraz  fája, 
Zengő  szerszámokkal  kiséri  bandája, 
Kellemes  hangzások  a  szálát  betöltik, 
Az  ifjú  szíveket  örömre  felköltik. 
Mindenütt  a  vendég  kezd  már  örvendeni, 
S  viszketeges  lábát  táncra  készíteni : 
Az  unalom  s  bánat  iromba  szárnyakon 
Kirepül  lekókkadt  fővel  az  ablakon.  — 
Hogy  az  urak  csendes  táncot  tehessenek, 
Izsákék  szép  lejtő  minétet  kezdenek; 
Mert  hamar  megromlik  a  gyomor  főzése, 
Hahogy  étel  után  nagy  a  test  rengése.  — 
Karnevál  felkiált:  „Urak,  egyet  szólok! 
„Itt  sok  új  mátka  van:  gondolkodjunk  rólok. 
„Úgy  is  az  utam  is  őérettek  tettem, 
„Az urakkal együttköztök ebédlettem,  [gyen), 
„Engedjük  meg  nékik  (hisz  az  úgy  sem  szé- 
„Hogy  az  első  rend  tánc  most  az  övék  légyen. 

„S  ekként  kézfogójok  ittlétemben  essék, 
„Hogy  megemlegessék."  Mind  rámondják: 

[Tessék! 
De  Dorottya  s  mások,  kik  pártába  sülve 
A  széken,  kanapén  maradának  ülve, 
Magokban  zúgódtak,  mivel  szégyenlették, 
Hogy  köztök  e  csúfos  különbséget  tették. 
Rendes  is  volt  látni,  miként  sok  vén  dada 
Többektől  kiválva  a  széken  kushada. 
S  miként  néhány  csalfa  ifjú  sok  agglantot 
Újjal  mutogatván,  nagyokat  kuccantott. 

Kezdődik  a  minét.  —  Három  gavallérral 
Három  deli  dáma  kiáll  szép  manérral; 
Franciás  táncokat  kezdik  főhajolva, 
Folytatják  páronként  viszontag  másolva. 
Sétáló  lábokkal  Z  betűt  ejtenek. 
Egymásnak  oldalvást  suhanva  lejtenek. 
Mint  midőn  szerelmes  górjércéje  megett 
A  dagályos  kakas  érezvén  meleget, 
Enyelegve  játszik,  taréját  berzeszti. 
Oldalt  forog,  tipeg  s  szárnyát  leereszti: 
így  tesz  a  gavallér  itten  a  dámának 
Kényes  tempójára  a  francok  táncának. 

Sem  kedvem,  sem  erőm  nincsen  arra  nekem, 
Hogy  minden  sor  táncot  leírjon  énekem. 
Az  első  társaság  mihelyt  elvégzetté, 
A  rendet  a  többi  új  házas  követte;         [tett, 
S  hogy  minden  mátkapár  egy-egy  táncolást 
A  szála  s  muzsika  mindennek  szabad  lett. 
Ismét  megzendülvén  a  húron  a  minét, 
Ecsé  kézen  fogja  madám  Cserházynét, 
Cserházy  helyreáll  a  szép  Belindával, 

Opor  is  Rózsival,  a  legszebb  lánykával: 
Negédes  módira  léptetik  lábokat, 
S  dupla  főhajtással  végezik  táncokat. 

De  miként  a  május  mosolygó  havában, 
A  természet  csendes  lévén  őmagában, 
Tisztán  fénylik  a  nap,  vidám  a  mezőség, 
Lassú  andalgásban  hallgat  az  erdőség. 
Nincs  semmi  zaj,  csupán  a  madárkák  zengnek. 
Vagy  a  virágok  közt  etéziák  lengnek;       27 
De  felkeveredvén  a  vídi  pusztáról. 
Vagy  a  Szengellérnek  borstermő  szirtjárói 
Zablás  sárkányán  a  garaboncás  deák;       28 
Már  a  forgószéltől  csikorognak  a  fák. 
Ropog  a  pásztornak  kunyhója  fedele. 
Kavarog  a  vetés,  a  víz  habbal  tele. 
Egyebütt  csendesség  látszik  völgyön,  hegyen. 
Csak  ott  van  fergeteg,  ahol  ő  átmegyen. 
Toll,  kóró,  falevél,  ringyrongy,  egyetmással. 
Zúg  a  poroszlopban  forgó  karingással, 
A  megrémült  banya  teheneket  fejet, 
Háza  oltalmáért  készíti  a  tejet: 
Ily  zavart  forgószél  tódult  a  szobának, 
Hogy  a  hebehurgya  langauszhoz  fogának. 

Opor  kilenc  anglus  kontratáncot  jára; 
Még  sem  szállt  lankadtság  vagy  görcs  az  inára, 
Olyan  derék  stuccer  nincs  is  tán  Londonban, 
Aki  ennyit  tudna  győzni  egy  húzómban. 

Bongorfi  egynéhány  személyt  öszveszede, 
És  álla  polacca  a  táncnak  eredé. 
Maga  volt  a  vezér,  a  többek  követték, 
Kik  a  lengyel  tempót  emberül  megtették. 

I 

Ilyen  menést  tészen  a  springer  a  sakkban,   29 
Mikor  harmadfelet  ugrik  a  likakban; 
Vagy  miként  a  darvak,  midőn  kikeletre. 
Sereggel  elmennek  a  rétre,  ligetre: 
Előre  hányt  lábbal  és  billegő  nyakkal 
Sétál  az  első  pár  a  többi  darvakkal. 

Végezvén  a  lengyelt,  stájeron  forognak, 
A  szála  közepén  tipegnek,  tapognak. 
így  lépked,  igy  kereng  Békés  vármegyében. 
Az  alföldi  magyar  gazdag  szürűjében 
Hét-nyolc  nyomtató  ló,  midőn  patkós  lába 
Tapos  a  világnak  legszebb  búzájába. 

Jártak  galoppátát,  straszburgert,  hanákot, 
Valcerest,  mazurkát,  szabácsot,  kozákot. 
E  módi  bolondság  többre  is  megy  vala, 
De  a  vitéz  Bordács  végre  felszólala: 
„Uraim!  az  urak  magyarnak  tartanák 
„Magokat:  de  ki  tót,  ki  német,  ki  hanák. 
„Mért  nem  táncol  magyart  az  anglus,  francia? 
„Csak  a  magyarnak  kell  más  nemzet  módia? 
„így  vesztjük  hazánkat  a  magunk  kárával, 
„Külső  tánccal,  nyelvvel,  szokással,  ruhával. 
„Mi?  hát  az  uraknak  nem  jut  már  eszébe, 
„Mikor  főispányunk  bé  ülvén  székébe,      30 
„A  legelső  táncot  magyaron  kezdette, 
„S  minden  hazafi  szív  becsülte  érette? 
„Nemzeti  táncuknak  légyen  első  jussa: 
„Magyart!  ilyen  adta  vén  Jebuzéussa!" 
Rá  rándítja  Izsák  pengő  muzsikáját, 
S  a  palatínusnak  elkezdi  nótáját. 
Minden  magyar  szivek  azonnal  buzdulnak, 
Ösi  természetes  lángjaiktól  gyúlnak. 

Felséges  állásba  teszik  termeteket, 
Valódiba  szedik  férfiúképeket; 
Benne  a  rátartós  gőgje  Ázsiának 
Díszt  ád  Európa  csínos  módiának. 

Csak  a  magyar  tánc  az,  mely  soha  sem  jára  3 1 
A  jó  egészségnek  semmi  ártalmára, 
Mivel  mérsékelve  mozgatván  bennünket, 
Frisíti  elménket,  testünket,  vérünket. 
Csak  a  magyar  tánc  az,  mely  díszesbbé  teszi 
Az  embert,  és  soha  hívságra  nem  veszi, 
Mert  ha  csak  vitézi  módra  nem  öltözött, 
S  ha  nincs  sarkantyúja,  csúf  a  többi  között. 
Csak  a  magyar  tánc  az,  mely  bír  oly  érdemmel, 
Hogy  legjobban  egyez  a  szűz  szeméremmel. 
Mikor  sok  külföldi  táncban  a  módosság, 
S  a  legúribb  fogás,  legnagyobb  pajkosság.  — 
Nemes  magyar  táncom!  ki  ősi  nyelvünkkel 
S  ruhánkkal  jöttél  ki  dicső  nemzetünkkel, 
Ki  európai  finnyás  lakhelyeden 
Máig  sem  szenvedtél  mocskot  szépségeden. 
Ázsiai  színben  fénylik  nemességed, 
S  még  a  módi  nem  tett  alacsonynyá  téged: 
ím  a  külső  népek  bámulják  díszedet, 
S  tulajdon  nemzeted  nem  becsül  tégedet!  — 

Azonban  míg  ezek  ekképen  folyának, 
Tréfából  kezet  nyújt  Bordács  Dorottyának, 
Egy  pár  ugrós  tánccal  őtet  megkínálja, 
S  hogy  e  szerencséje  lehessen,  instálja. 
Nem  kellett  hosszason  hívni  ám  őkemét; 
Felszedi  a  székről  elpetyhüdt  tetemét, 
Ürög,  forog,  tipeg,  lóbálja  a  kócot, 
Melyből  görcs  farának  csinált  vala  pócot. 

12 

Bordács  s  az  egész  nép  a  fejét  lesüti, 
Nevettében  majd  a  guta  meg  nem  üíi. 
így  táncol  a  tátos  banyák  paszitjába         32 
Varázsló  pemetjén  a  vasorrú  bába. 

Már  éppen  elüte  nyolcat  a  toronyban, 
Estve  volt,  s  elég  lett  a  tánc  egy  húzómban ; 
Szakadt  az  izzadság  mindegyik  vendégről, 
Kiki  panaszkodni  kezdett  az  éhségről, 
A  hajdúk,  lokajok  asztalt  készítenek. 
Ezüst  kések,  villák,  kanalak  pengenék. 
„Míg,  úgymond  Belinda,  asztal  fog  készülni, 
„Avagy  nem  jó  lesz-e  egy  játékhoz  ülni? 
„Míg  feljő  a  leves,  eleget  játszhatunk, 
„Tán  egy  sor  zálogot  addig  kiválthatunk." 
Egy  tágas  sarokban  Belinda  szavára 
Leülnek  a  dámák  s  az  urak  jobbára. 
Mindjárt  különféle  játékokhoz  fognak; 
Vígadnak,  divatja  vagyon  a  zálognak.  — 
Midőn  „A  KIT  SZERETSZ?"  ez  a  játék  jára. 
Reá  megy  a  kérdés  egyszer  Dorottyára. 
A!  kit  szeretsz?  — Felel:  akárkit  szeretek. 
Mit  adsz  enni?  —  Annyit,  amennyit  ve- 

[hetek. 
Hová  viszed?  —Ágyba.  —  Brávót kiálta- 

[nak. 
S  a  nagy  kacaj  miá  majd  hanyatt  hullanak. 
„Ágyba?  (felszól  Ecse  egyik  szugolyába) 
„Koporsóba!  ugy  is  ott  áll  a  fél  lába, 
„Megvette  a  hideg  már  benne  az  ikrát. 
„Vén  üszög  a  madám,  nem  vethet  már  szikrát. 
„Csak  lássák  az  urak!  a  jó  lélek  mit  vár. 
„Ha  a  banyaposz  is  virítni  akar  már?"     33 
A  vén  Andelgunda  hallván  e  szavakat, 

Dorottya  fülébe  feccsenté  azokat; 
Kézről  kézre  adák  egymásnak  a  vének, 
S  kótyogos  szívekben  megkeseredének. 
Galiba  lett  volna  a  kompániába, 
De  a  levest  épen  hozták  a  szobába,    [nevess ! 
„Imádkozzunk!  együnk!  csitt!  hallgass!  ne 
„Együnk!  (felszólalnak)  majd  elhűl  a  leves." 
Asztalhoz  ülének,  evéshez  fogának. 
Édes  tréfák  között  együtt  múlatának. 

De  É  r  i  s,  egy  mérget  keverő  babonás,  34 
Akitől  származik  minden  visszavonás. 
Ki  a  jó  sziveket  öszveháborítja, 
A  férjt,  feleséget  egymásra  buzdítja, 
Ki  az  édes  mézbe  vegyíti  a  mérget, 
A  legszebb  virágba,  gyümölcsbe  rejt  férget. 
Ki  a  csendes  lelket  bujtja  háborúval. 
Nyugvó  bizodalmát  zavarván  gyanúval. 
Ki  jajgat  a  szelíd  békesség  láttára, 
S  ha  pert,  lármát  sajdít,  fakad  hahotára: 
Eris  kaján  szemmel  nézvén  a  vígságot, 
Amely  mulattatta  e  szép  társaságot; 
„Hát  az  énhatalmam?  (így  szól  bús  kedvében. 
Hol  orrát,  hol  farát  vakarván  mérgében) 
„Hát  az  én  hatalmam,  amelyet  mindenek 
„Az  egész  világon  eddig  esmértenek, 
„így  csonkíttasson  meg?  így  nézzem  hunyt 

[szemmel, 
„Mit  tesz  a  barátság  a  víg  szerelemmel? 
„Ezek  örvendjenek?  én  csak  epedjek-é? 
„Ó  nem!  —  a  triumfus  nem  lesz  ám  ezeké. 
„Hó  barátim,  ahol  legtöbb  kedvet  vártok, 
„Ahol  nyerekedni  készültök,  ott  ártok. 
„Hála  istenimnek,  hogy  társaságtokba 

„Vén  banyák  is  vannak;  búvok  majd  azokba. 
„Ordas  epesárral  torkig  töltöm  őket, 
„Öszveháborítom  az  örvendezőket.  — 
„Rajta!  per!  irigység!  bosszúállás!  szégyen! 
„Vénlyányharag!  kudarc!  kofaság!  —  így  lé- 

[gyen!" 

Ezek  hát,  s  többek  is,  véle  felkészülnek, 
Denevérszárnyakon  utána  repülnek. 
Maga  beléüle  egy  nagy  katulyába. 
Rongyos  pudermantelt  vetvén  anyakába. 
A  szélnek  ereszti  öszvecsapzott  haját; 
Két  kis  pudli  húzza  lebegő  hintaját. 
Melyben  a  szellőkön  magát  felemelé, 
S  az  éj  homályában  tart  Kaposvár  felé. 

Valahol  végig  ment,  borzadtak  az  egek. 
Küszködtek  a  holddal  borongós  fellegek. 
A  baglyok  civódtak  a  több  madarakkal, 
A  zúzos  fák  egymást  verdesték  gallyokkal. 
Kapós  udvarára  mihelyt  beléptete, 
Mindent  megigézett  mérges  lehellete. 
Az  udvari  kopók  s  agarak  morogtak, 
Benn  az  istállóban  a  lovak  hortyogtak. 
Üstökbe  ment  Jancsi  csatlós  a  kocsissal. 
Pörölt  a  kis  Náni  az  öreg  Marissal. 
Mihelyt  a  konyhába  a  fejét  bedugta. 
Főbe  verte  egymást  fazékkal  a  kukta, 
Fridrik  szakács  perbe  szállván  a  dajkával. 
Leöntötte  nyakát  egy  zsajtár  csávával. 
Onnan  a  szálába  bésuhanván  Eris, 
Zúgni  kezd  a  dáma  és  a  gavallér  is. 
Serteperthy  uram  azon  kezd  pörleni, 
Hogy  ő  az  asztalnál  megunt  vesztegleni; 

Koppóházy  feddi,  hogy  az  gorombaság, 
Holott  még  múlatni  akar  a  társaság. 
A  dámák  között  is  néhány  szúrós  szóba 
Egy  kis  csata  forma  esik  hébe-hóba. 
ízetlenségre  kezd  a  barátság  válni, 
De  okát  senki  sem  tudja  feltalálni, 
Erist  ők  nem  látták,  ki  tündér  orcával 
Bolygatta  már  őket  mérges  párájával. 

A  volt  legfőbb  gondja,  hogy  egyet  válasz- 
Kire  leghathatósb  dögséget  árasszon:  [szón, 
De  ki  lett  volna  az  egyéb  Dorottyánál?  — 
Eris  is  hát  ennek  áll  meg  a  hátánál. 
Azon  töprenkedik,  miként  verhetné  be 
Pestisét  legjobban  az  öreg  nénébe. 

A  szegény  Dorottya,  nem  lévén  már  foga, 
Csak  holmi  lágyacskább  csemegén  nyámmo- 
Néhány  kráfli  álla  tányérján  előtte,  35  [ga. 
Mellyel  görcsös  gyomrát  apránként  töltötte, 
Eris  hát  tündéres  erejét  felvéve, 
S  magát  egy  gömbölyű  kis  formába  tévé; 
S  midőn  a  fortélyba  jó  módot  talála, 
Dorottya  tányérján  egy  kráflivá  vála.  — 
Ah!  vigyázz  kisasszony,  most  vigyázz  ám  na- 

[gyon, 
ím  a  tányérodon  méreg  s  veszély  vagyon. 
Ne  higyj  minden  színnek  s  kráflinak;  mert  ve- 
Ezer  bajt  szereztet,  meglásd,  ha  lenyeled,  [led 
Ah,  kérlek  kisasszony!  kérlek  ősz  hajadra. 
Úgy  sem  vagy  már  gyermek,  jól  vigyázz  ma- 
Mit  teszek !  —  ím,  imé  a  kráflit  felveszi  [gadra, 
A  gondatlan  öreg  s  nagyon  mohón  eszi. 
Megeszi  —  megette  1 — megvan  I  —  márhiába  I 

Éris  kivánt  célra  jutott  szándékába. 
Már  látom  reszketeg  fogja  el  tetemét, 
Már  vasvilla  módra  hányja  a  két  szemét. 
Morgásra  áll  szája,  forog  benn  a  nyelve, 
Keserű  aggsággal  van  mellyé  megtelve. 
Bús  melancholia  gőzölög  a  fején, 
A  harag  rozsférge  bántja  ülőhelyén. 
Éris  öszvejárja  belől  minden  tagját. 
Szívére,  májára  kiönti  maszlagját. 
Minden  belsőrészre  utat  fúr  magának. 
Kivált  hol  fészke  van  ahiszterikának. 

Most  a  mértékletlen  öröm  erőlteti. 
Hívságra,  kacajra,  dévajságra  veti : 
Majd  egyszerre  csügged  feje  komor  bútól. 
Haragtól  fojtódik  és  irigy  gyanútól; 
Egy  indulat  erőt  vesz  más  indulaton. 
Mint  mikor  hullámmal  zajog  a  Balaton. 
Végre  a  fekete  sárepe  elteli, 
S  minden  más  érzésit  egyszerre  elnyeli. 
Felpattan  a  székről  s  Erist  a  gyomrába 
Beviszi  magával  egy  oldalszobába. 
Hol  egyedül  lévén,  pályát  nyit  magának. 
Szabad  gyeplőt  ereszt  minden  haragjának, 
Szűz  ráncait  hideg  könnyekkel  áztatja, 
S  aszú  kökörcsinjét  ekképen  siratja: 

„Egek!  már  én  tehát  csak  azért  születtem, 
„Hogy  férjfi  soha  se  feküdjék  mellettem? 
„Miért  juttattatok  hatvan  esztendőre, 
„Ha  szert  nem  tehetek  egy  rossz  főkötőre? 
„Vártam,  sokatvártam  aztnemmondhatjátok; 
„Várásom  bérét  hát  mért  meg  nem  adjátok? 
„Mindég  jó  hiszemben  ültem  az  adventet. 

„  Hogy  tán  tesz  egy  kérő  nálam  komplimentet ; 
„A  farsangot  mindég  töltöttem  vígsággal, 
„Hogytánnemgyötörtöktöbbéalyánysággal: 
„Mit  ér?  nem  is  véltem  s  már  itt  volt  hús- 

[hagyó  — 
„Húshagyó!  húshagyó!  engem  itthon  hagyó! 
„Mivel  érdemlettem?  egek!  ugyan  mivel? 
„Lám  lett  volna  mivel,  csak  lett  volna  kivel. 
„Sem  pénzét,  sem  eszét  én  nem  néztem  volna, 
„Sem  nemét,  sem  képét,  csak  férjfi  lett  volna. 
„  Mondtam ,  hogy  akárki  légyen  hozzá  megyek, 
„Kezet  csapok  vele,  csak  leány  ne  legyek. 
„Boldogabb  férjfiú  nem  lett  volna,  mint  ő: 
„Úrrá  tette  volna  őtet  egy  főkötő. 
„Hordtam  volna  mindég  saját  tenyeremen, 
„Csak  könyörült  volna  pártát  únt  fejemen. 
„De  hiába!  mégis  egy  sem  jött  eszére: 
„Be  bolond  volt,  aki  engem  meg  nem  kére! 
„Akárkinek  tárva  volt  szívem  birtoka; 
„Az  ég,  a  föld  tudja,  én  nem  vagyok  oka.  — 
„Sokszor  végig  néztem  ezt  a  világot  már: 
„A  legény  előttem  úton-útfélen  jár, 
„A  férjfi  megannyi,  mint  az  asszony,  látom: 
„Mért  nem  jut  hát  köztök  nékem  egy  sajátom? 
„Mért  kell  nékem  ilyen  bőségben  szűkülni, 
„S  szomjan  a  kád  vízben  Tantalusként  ülni? 
„Mért  alkotott  az  ég  asszonynak  engemet? 
„Vagy  hát  mért  teremtett  férjfiúi  nemet?  [na, 
„Ha  asszony  nem  volnék,  vagy  férjfi  nem  vol- 
„Édes  boldogságom  ürmöt  nem  kóstolna.  — 
„De  imé  aggságban  emésztem  napjaim, 
„Az  idővel  együtt  terjednek  kínjaim, 
„Komor  magánosság  fonnyasztja  éltemet; 
„S  még  hajadon  fővel  eltemet  engemet. 

„Hogy  nyújtóztatnak  ki, hogymegyekpártába, 
„Ó,  majd  a  szenteknek  Paradicsomába? 
„  Ó,  szégyenletemben  meg  kell  halnom  ott  is, 
„Mikor  vén  lyánynak  mond  egy  hitvány  halott 
„Holott  ímé  most  is  e  kis  társaságba        [is. 
„Annyiszor  keverik  az  embert  csúfságba. 
„Anélkül  nem  esett  egy  tánc  vagy  egy  játék, 
„Hogy  illetlen  dolgot  vagy  mocskot  ne  láték. 
„Hát  már,  hát  így  kell-é  nékem  holtig  élnem? 
„  Hogy  szerelem  hely  ett  csúfot  kell  remélnem  ? 
„Nem,  nem!  —  Vagy  azokon  boszút  fogok 
„  Akik  oly  vastagon  mertek  volt  tréfálni ;  [állni, 
„Vagy  azt  megmutatom,  hogy  idős-létemre, 
„Erővel  is  ifjat  kerítek  kezemre. 
„És  így  tán  —  ah,  megállj!  csendesedjél  sze- 

[gény, 
„Te  csak  egy  leány  vagy,  de  hány  ott  a  legény  ? 
„Mit  gondolsz  Dorottya?  jobb,  magad  meghú- 

[zod, 
„Vén  vagy,  a  meghűlt  bőrt  már  hiába  nyúzod. 
„Mit  érne  harcolnod?  férjt  azzal  nem  kapnál: 
„De  ám  ha  kapnál  is,  s  véle  kezet  csapnál; 
„Mit  tenne  e  kurta  kis  gyönyörűséged, 
„Midőn  a  halál  is  kandidált  már  téged? 
„Mit  próbálsz?  mit  kérdesz?  belőle  mi  hasz- 

[nod? 
„Úgy  is  leányfővel  kell  néked  megasznod. 
„Ám  lássad.  —  Hát  mégis?  —  nem  lehet  — 

[fussatok! 
„Fussatok  elmémből  gyáva  gondolatok! 
„Bosszút  kell  állanom.  Sokba  megbántottak, 
„Sokba  csúfot  tettek,  azt  az  átkozottak. 
„Nem  csak  rajtam,  hanem  több  leányokon  is, 
„Mártán,  Adelgundán,  Rebekán,  máson  is. 

„Az  a  zálogosai  játék  sokat  serte, 
„Hát  a  mátrikula?  —  s  én  ne  szóljak  érte? 
„Ah,  ah!  —  az  nem  lehet!  betörök,  bérontok, 
„Asztalt,  kompániát,  táncot  széjjelbontok, 
„Földig  legázolom  őket  a  nyelvemmel; 
„Másszor  ne  játszanak  a  becsületemmel, 
„Kivált  a  Farsangot  —  mert  másként  is  ennek 
„Tulajdoníthatom  az  okát  mindennek  — 
„A  Farsangot  —  azt,  azt,  még  lejebb  gázolom, 
„Haját  széjjeltépem,  szemét  kikarmolom.  — 
„De,  hogy  annál  jobban  megszégyenüljenek: 
„Minden  hajadon  lyányt  felbújtok  ellenek. 
„Orsolya,  Rebeka,  Magdaléna,  Márta, 
„  Adelgunda,  mind,  mind,  akin  csak  van  párta, 
„Sőt  ha  párta  nincs  is,  de  férj  nélkül  maradt, 
„Nem  ád  kérésemre  tán  üres  kosarat. 
„Nem  ád;  szemeikből  olvastam  előre, 
„Miként  borzadozott  mindeniknek  szőre. 
„Őket  veszem  mellém  —  várjatok,  várjatok, 
„Ti,  kik  a  lyánykákkal  oly  csúful  bántatok. 

„  Várj  Farsang ! " E  szókat  alig  rebegé  ki : 

Orrán,  száján  forrtak  a  méreg  tajtéki. 
És  újabb  lángoktól  lobbantatván  vére. 
Az  oldalszobában  egy  kommódhoz  ére ; 
,  Ahol  öszveszedvén  minden  indulatját, 
így  tette  meg  a  vén  lyányok  áldozatját. 

A  frizér-serpenyőt  egy  zugban  meglelé, 
És  azt  a  kommódra  köhögve  emelé. 
Fenekére  rakott  kéngyertyát,  s  e  felett 
Néhány  bálbilétet  s  szerelmes  levelet. 
Három  szüzkoszorút,  három  fürt  hajával, 
A  rakásra  teve  egy  tucet  kártyával. 
Ott  volt  Florentina  s  a  Tündér  Ilona,  36 

S  valamennyi  tökét  életében  vona,  37 

Ezeket  meggyújtá:  s  nem  győzvén  szellővel, 
Gerjesztette  tüzét  az  előkötővel. 
Ekkor,  mint  megannyi  áldozómarhákat. 
Kiválaszt  száz  derék  fekete  balhákat; 
Augspurgi  láncokkal  öszvepórászolja,       38 
S  áldozó  tüzére  mindnyáját  feltolja. 
Mint  midőn  a  három  képű  Hekaténak        39 
Innepén  áldozni  kell  egy  vén  papnénak. 
Az  áldozat  füstje  gombolyog  a  lángon, 
S  a  fekete  bikát  hozzák  az  istrángon: 
így  áldozik  itt  is  Dorottya.  Végtére 
Egy  üveg  timolajt  önt  a  szenecskére, 
S  felemelvén  szemét:  „Ó  édes  szerelem!" 
így  szól,  „tégy  már  egyszer,  tégy  kegyelmet 

[velem. 
„Ha  most  is  sóhajtok,  szemem  most  is  nedves, 
„Ha  ez  áldozatom  teelőtted  kedves: 
„Ennyi  férjfi  közül  juttass  egyet  nékem, 
„Aki  felépítse  puszta  düledékem. 
„Vagy  ha  még  hatalmas  szódra  sem  hajolnak, 
„Ha  engem  s  társaim  tovább  is  csúfolnak: 
„A  bosszúállásra  segéljed  munkámat. 
„Dupla  áldozattal  adom  meg  hálámat." 

Ámor  ezt  hallgatta,  nevette  és  jelül 
Egy  kisded  mennydörgést  durranta  bal  felül,40 
Melyre  az  aerbe  magát  felemelte 
Eris  s  az  áldozat  tüzét  elpeselte. 


HARMADIK  KÖNYV 

ÉJFÉLIG 


SUMMA  Y  A 

Mikippen  az  Dorotthia  Kiss  Ázzon  az  tamétalan 
Züzekvel  thábort  yáratván  és  Carneual  Vitézeivel 
zertelen  nagi  Imda  lén;  mell  Könivnec  is  alkal- 
matosságával ki  s  mit  tött  ?  avagi  chinált  ?  avagi 
niert  és  veztöít  ligien;  zeep  rendvei  voltakippen 
megh  írván  látod. 

így  lévén,  Dorottya  kiment  a  szálába, 
Ahol  a  tánc  vala  legszebb  divatjába. 
Az  urak,  a  dámák  a  kölcsön  vígságban 
Képzettek  magokat  boldogabb  világban. 
Más  pedig,  akinek  a  jövő  munkára 
Szüksége  volt  teste  lelke  nyugalmára, 
Édesdeden  pihent,  míg  a  tölt  hold  haladt, 
A  jóltévő  álom  superlátja  alatt. 
Csendesség  volt:  csupán  a  muzsikahangok 
Mozgatták  az  üvegtáblát  s  a  firhangot, 
S  a  dobogó  lábak  zörgettek  taktusra 
A  fél  szenderedett  éji  Zefirusra. 
A  kastély  echózott  az  örömlármával; 
A  cseléd,  a  vendég,  az  úr  a  dámával 
Játszott,  tréfált,  táncolt,  vígadt  az  udvarban, 
A  nagy  palotában,  tornácban,  pitvarban. 

Csupán  Dorottyának  kóválygott  a  feje. 
Kit  megvesztegetett  az  Eris  mételye; 

A  mord  indulatok  szívében,  s  a  megett 
Mind  elterjesztették  a  bús  fergeteget. 
Nem  lelvén  már  kedvét,  dúltfúlt  ő  magában 
S  belé  vágta  magát  egyik  szugolyában 
Egy  bőr  kanapéra,  hol  némán  vesztegelt, 
És  lelke  a  harag  sovány  mérgén  legelt. 
Most  egyszer  lehetett  látni  valahára. 
Hogy  ő  piros  színt  is  vehetett  magára; 
De  az  ö  pirossá  hamar  elenyészett; 
Pírja  kékké,  kékje  hamar  sárgává  lett. 
Láttatott  szája  is  beszédformán  tenni. 
De  annak  nehezebb  volt  értelmét  venni. 
Mint  amit  a  Delphis  vén  Pythiája  mond. 
Ha  Phoebus  meglepi,  jövendöl  s  félbolond. 
Egyszerre  felugrott  az  ágyszékről,  készült, 
Meg  akart  indulni  —  s  újra  a  székre  dűlt. 

Adelgunda  hozzá  méné  —  „Jókor  jövel!" 
Mond  néki  Dorottya:  „lelkem  újonnan  él. 
„Titkot  közlök  véled;  szíved  legyen  helyén. 
„Gyere  a  szobába  —  jöttél  jó  idején. 
„Gyér  hamar,  ne  késsünk,  titok,  jól  esmérlek! 
„De  hidd  be  magaddal  Orsolyát  is,  kérlek." 
Orsolyát  béhitta,  s  a  muzsikaszónál 
Eltűnt  a  három  vén  az  oldalajtónál, 
így  mennek  a  három  fúriák  morogva, 
Csókoló  kígyókkal,  s  egymást  kézen  fogva 
Tulajdon  anyjoknak  örök  homályába 
A  Styx  mellékének  egyik  barlangjába. 
Mikor  a  királynak  s  népnek  eszét  vesztik, 
Rá  a  hadat,  pestist  és  veszélyt  terjesztik, 
így  lépdegél  együtt  a  három  Párka  is, 
Az  öreg  Atropos,  Klotho  és  Lachesis, 

Kiki  a  szerszámot  vivén  a  markába, 
Az  élet  és  halál  fonószobájába. 

„Édesim!  Dorottya  nékik  így  beszéle: 
„Sorsom  keserűség,  s  tiétek  köz  véle. 
„Az  én  fájdalmamból  ti  is  részt  vehettek 
„S  feltett  szándékomban  méltán  segíthettek. 
„Boszúállás  tíize  perzseli  mellyemet, 
„A  méltatlan  szégyen  elfogyaszt  engemet. 
„Halált  s  elégtételt  szomjűznak  csontjaim; 
„Rajta!  ne  késsünk  már  szenvedő  társaim! 
„Duplázzuk  meg  azt  a  csúfot  az  ifjaknak, 
„Amit  már  ennyiszer  reánk  raktak  s  raknak. 
„Kevélységek  szarva  szinte  az  égig  ér, 
„Annyi  esztendőktől  fogva  bennünket  vér; 
„Törjük  le  s  nyerjük  meg  érdemlett  becsünket, 
„Csúf jóknak  tárgyává  tettek  már  bennünket! 
„Éreztessük  vélek,  mely  súlyos  a  harag, 
„Melyet  a  megvetett  asszonyi  szív  farag, 
„S  mely  érzékenybosszú.melyetamegsértett 
„S  gyalázott  szerelem  önnön  magáért  tett.  — 
„Tudjátok,  hogy  itt  a  Farsang;  jól  láttátok; 
„Mely  vad  ésgorombavolthozzámshozzátok; 
„Láttátok  mely  víg  volt  szomorúságunkra, 
„Mely  büszke  és  szúrós  csúfoltatásunkra, 
„Ugyan  lehetne-é  néktek  rá  nem  állni, 
„Ha  e  tanácsomat  merészlem  ajánlni, 
„Hogy  az  ő  örömét  fordítsuk  bánatra, 
„S  duzzadt  hetykeségét  méltó  gyalázatra? 
„S  ha  magam  elkezdem  ez  intézetemet, 
„Lehetne-é  néktek  elhagyni  engemet? 
„De  ám  legyen !  tőlem  mind  —  mind  elálljatok : 
„Magam  is  indulok.  Eljöttök?  Szóljatok!" 

Az  Eris  szikrái,  amelyek  titokban 
Eddig  a  banyáknak  szívekben,  májokban. 
Mintegy  hamu  alatt,  még  benn  lappanganak. 
Egyszerre  kiütvén,  lángokká  válának. 
„Megyünk  —  menjünk!"  amit  mondhattak,  ez 
Indultak  s  mindenik  már  bosszút  f  orrala.  [vala ; 

De  Dorottya,  ki  már  haragja  tajtékát 
Jobban  kifőzte  volt,  így  közié  szándékát: 
„Nem,  nem!  gondolkozva  kell  bánni  nagy  fá- 
„  Sok  kézzel  kell  neki  menni  s  sok  baltával,  [val, 
„Nagy  munkába  kezdünk,  mely  ha  végbe  mé- 

[gyen, 
» Vagy  öröm  lesz  bére,  vagy  örökös  szégyen. 
„Nékünk  is  kárt  tehet  a  hebehurgyaság. 
„Jót,  rosszat  jobban  tud  tűrni  egy  társaság. 
„Előbb  is  azokkal  közöljük  dolgunkat, 
„Kik  sorsokhoz  fogják  mérni  a  sorsunkat. 
„Ha  egyszer  Rebeka  s  Márta  meg  nem  veti 
„Zászlónkat,  a  többi  önkényt  is  követi. 
„Mindent,  akit  velünk  a  közügy  egyesít, 
„Majd  a  közpróba  is  egyaránt  lelkesít. 
„Ez  tehát  tanácsom:  rajta!  ne  késsetek, 
„Minden  társainkba  oly  lelket  öntsetek, 
„Hogy  közgyalázatunk  megtromfolására 
„Kiki  a  közmunkát  vállalja  magára. 
„Töltsétek  bé  őket  belső  háborúval, 
„Karnevál  s  az  ifjak  eránt  új  bosszúval. 
„Valakiket  köztök  hajlandóknak  láttok, 
„Magatokhoz  vévén,  hozzám  behozzátok. 
„Én  addig  az  egész  dolgot  megforralom, 
„Kifőzöm  s  egyszerre  nékik  kitálalom." 

Ezt  mondván,  ama  két  banyát  elereszti, 
S  zajos  szívét  újabb  habokba  sülyeszti. 
Hányja  veti  végét,  elejét  dolgának, 
Kivált  miként  kezdjen  néki  a  csatának. 
A  harag,  boszúság  gyakran  kilankasztja, 
S  plánumának  folytát  közbe  megakasztja;  — 
De  vídúl,  hogy  immár  dolgai  jól  mennek. 
Mivel  néhány  dámák  nála  megjelennek. 
Kikkel  már  Orsolya  és  Adelgunda  szólt, 
S  kiknek  már  a  szívek  a  Dorottyáé  volt. 
Ezek  után  több-több  gyüle  zászlójához, 
Újabb  truppok  jővén  a  többek  truppjához. 
Úgy  forrt  már  a  leány  s  asszony  a  szobában. 
Mint  a  szentelt  szüzek  Vesta  templomában, 
S  mint  a  lefüstölt  raj  az  új  kasban  belől, 
Zúgtak,  zsibongottak  az  ajtón  két  felől. 
Könnyű  volt  Orsolya-  és  Adelgundának 
így  nevelni  számát  szoknyás  verbungjának ; 
Mert  az  asszonyi  szív  s  a  leányi  elme. 
Kivált  ha  búja  van,  vagy  pedig  szerelme. 
Az  oly  ámítónak  könnyen  lesz  zsákmánya, 
Aki  a  leseket  csínos  pontból  hányja. 

Eris  sem  henyéle  a  többi  társával, 
S  minden  rést  és  utat  megrakott  mínával. 
Most  pedig  (ki  tudná  még  meg  is  gondolni !) 
Álommézzel  kezdi  Izraelt  locsolni, 
Izraelt,  a  bőgőst,  kit  altató  méze 
Mindjárt  a  legmélyebb  álomra  igéze. 
A  bőgője  mellől  feldüle  Izrael, 
Helyét  alattomban  Eris  foglalá  el, 
S  olyan  vén  zsidóvá  válék  azon  nyomban. 
Amilyen  rabbi  nincs  lembergi  templomban, 
Felveszi  a  vonót,  kapja  a  húrokat, 

J 

Széjjel  igazítja  s  tekeri  azokat, 
Rajtok  száz  diskordánt  hangzatokat  csinál, 
Melyek  berohanván  a  fül  dobjainál, 
A  nyugovó  lelket  úgy  felháborítják, 
Hogy  gondolatjait  egymásra  zúdítják, 
A  szép  harmónia,  mely  a  holt  húrokról 
Az  érzőinakba  szállong  és  azokról 
A  lélekbe  felhat  s  a  szívbe  benyomul. 
Hogy  azt  az  erkölcsnek  szentelje  templomul. 
Egyszerre  elhagyá  a  húrt,  az  inakat, 
A  lelket,  a  szívet  —  s  a  jó  rend  megszakadt. 
Jól  tudta  azt  Eris,  hogy  a  szív  útjának 
Birtokán  hatalma  van  a  muzsikának  1  — 
Mint  a  zöld  Hortobágy  kövér  mezejében 
A  csintalan  betyár,  ha  a  szél  mentében 
Süvegmocskot  éget  a  szalmán,  vagy  pipán,41 
Maga  meg  odébb  áll  gyalog  vagy  paripán ; 
Hiába  hangicsál  a  duda,  furulya. 
Összebőg  a  marha,  megszalad  a  gulya. 
Tehén,  üsző  egyre  szalad  a  cserénynek. 
Van  baja,  van  mérge  a  szegény  legénynek: 
így  ama  szédítő  hangok  bubájára. 
Az  Eristől  titkon  húzott  muzsikára 
Tódult  a  dámáknak  nagyjok  és  aprajok ; 
Zűrzavar  lett,  ki-ki  bámulta,  mi  bajok  ? 
Szintúgy  törték,  nyomták  az  ajtón  magokat. 
Ott  hagyták  a  táncot  s  a  gavallérokat. 

Dorottya  már  szintén  ugrott  örömében, 
Tajtékba  lábbogó  szíve  reményében; 
S  köröskörül  nézvén  az  amazon  hadat. 
Győzött  már  előre  I  nyúzta  is  a  vadat. 
A  boszúállásnak,  trucnak  kívánsága 
Benne  a  legfelsőbb  garádicsra  hága; 

Karnevált  már  saját  lábánál  képzetté, 

S  mint  csókolják  kezét  az  ifjak  mellette.  — 

Gyenge  kevély  cipő  ugyan  mit  nem  tennél, 

Ha  te  a  süvegnek  főhelyére  mennél? 

Most  te  is  szabsz  törvényt  ezer  galántoknak: 

Akik  imádói  a  piciny  láboknak : 

Sok  férfiész  saját  kapitoliomát 

Elhagyja  s  csókolni  leszáll  lábad  nyomát. 

Mihelyt  tanácskoztak  együtt  egy  keveset, 
Amely  is  sok  szóval,  kevés  sóval  esett, 
És  minden  bibéjét  gyarló  szép  nemeknek 
Jlleték  (de  amit  a  külső  füleknek 
Nem  lehet  most  nekem  előtrombitálni. 
Szent  titok!  melyeket  tilos  profanálni):  — 
Dorottya  kiválaszt  egyet  nagy  felhanggal. 
Aki  a  szálába  menjen  követranggal, 
S  mondja  meg  az  ottan  lévő  vendégeknek. 
Mi  a  kívánsága  a  dámaseregnek. 
REBEKA  vala  ez,  a  tisztes  Rebeka, 
Kinek  ősz  a  haja,  görbe  a  dereka. 
Ki  hajdan  magának,  most  pedig  másoknak. 
Sok  próbán  általment  kerítője  soknak. 
Ékesenszólóbb  ő,  mint  akármely  kofa. 
Meg  is  van  edződve  orcáján  a  pofa. 
Ezt  választották  ki  Dorottya  s  a  szépek. 
Hogy  az  ifjak  előtt  legyen  az  ő  képek. 
Ki  is  állt  nyúlbőrös  szalupban  a  dada; 
Melléje  Dorottya  még  kilencet  ada. 

Kongott  már  a  szála :  nem  tudták  odaki, 
Hogy  a  szép  nimfákat  mi  a  kő  hordta  ki  ? 
Bent  egy-két  if jasszony  csak  úgy  csilleng-fil- 

[leng, 
J2 

Mint  a  szedés  után  az  elhagyott  billeng, 
S  midőn  épen  immár  azon  töprenkedtek, 
Hogy  a  sok  dezentír  szépek  hová  lettek  ? 
S  egy  kurázsis  ifjú  szinte  már  értek  ment ; 
Rebeka  s  az  egész  követség  megjelent.  — 
Kacagtak  az  urak  és  brávót  tapsoltak, 
Mert  ebből  egy  jeles  maskarát  gondoltak. 
Karnevál  maga  is  (nem  tudta)  vígadott, 
Hogy  a  dámasereg  ily  szép  tempót  adott. 
De  midőn  azokat  különös  gálával 
Látták  vala  lenni  szeriőz  mínával. 
Nem  tudták  a  dolgot  egybe  mire  vélni. 
Mígnem  missz  Rebeka  így  kezde  beszélni : 
„Uracskáim!  engem  azok  küldöttének, 
„Akiket  az  urak  meg  nem  érdemlenek, 
„Azok,  kiket  ide  hozott  ma  a  szánka, 
„Az  a  sok  ifjasszony  s  drága  szép  leánka, 
„Kiknek,  bár  magokat  oly  nagyra  nézik  is, 
„Lába  kapcája  sem  lehetne  egyik  is, 
„Mért  vágynak  oly  nagyra  a  gavallér  névvel, 
„Ha  úgy  bemocskolják  azt  a  szilvalévvel  ? 
„Phi !  arra  a  névre  fel  sem  nyitnám  számat, 
«  Vagy  a  zsibvásárba  vetném  a  pundrámat.  — 
„Mit  ér  a  fodros  haj  ?  a  mándsét?  a  tászli? 
„A  zsinóros  nadrág,  ha  az  ember  bászH?  42 
„Pedig  mely  kényesen,  feszesen,  begyesen 
„Járnak  az  uracskák  végig  aPartesen? 
„Az  úr  is  Pozsonyban  eleget  fentergett: 
„Mért  nem  produkál  hát  itthon  is  Schloss- 

[berget?  43 
„Azért  mert  nem  szabad?  azért  mert  nem 

[illik? 
„Azért  mert  az  urak  mind  csak  kákompillik! 
„Magok  elcsergetik  másutt  súgárjokat, 

„S  itthon  még  csúfolják  a  szegény  lyányokat. 
„Kereken  kimondom :  az  urak  s  úrfiak 
„Csak  ahol  nem  kéne,  ott  csintalan  fiak.  — 
„Ez  a  Locsperdi  is,  az  ebágyrúl  esett, 
„Mit  tesz?  mért  jött  ide  ?  nálunk  mit  keresett? 
„Léhütni  jött  ebbe  a  kompániába? 
„Diktom.faktom !  vesszen  pokolkurvanyjába! 
„Farsangnak  hívatná  ő  is  magát,  hogy  már, 
„Pedig  pernahájder,  gézengúz,  koszlobár. 
„Mégis  ő  mér  hányni  a  dámáknak  fittyet: 
„De  megtanítjuk  ma  ezt  a  kótyonfittyet. 
„Meg !  és  minden  leány  fülébe  pesel  ma ;     . 
„Néked  szól  a  lecke  te  gizgaz!  te  selma! 
„De  hogy  követségem  hosszason  ne  essék  : 
„Idejöttöm  okát  meghallgatni  tessék. 
„Minden  rangú  dámák  egyes  akarattal 
„Engemet  küldöttek  oly  parancsolattal, 
„Hogy  kívánságokat  adjam  elő  pontban 
„Az  uraknak ;  mely  is  áll  e  három  pontban : 
„Elsőben  az  urak  szabad  tetszésünkre 
„Ezt  a  gaz  Karnevált  adják  ki  kezünkre ; 
„Másodszor  haladék  nélkül  felkeressék 
„A  nagy  mátrikulát,  hogy  megégettessék; 
, Harmadszor,  valakik  most  is  nőtelenek, 
„Minket  solenniter  mind  megkövessenek. 
„Ha  e  kívánságot  a  szála  felhagyja, 
„S  követölevelét  nékem  ki  nem  adja, 
„S  a  mátríkulával  ezt  a  gaz  spicbubot: 
„Ellenségnek  tartsa  az  asszonyi  klubot."  — 

„Ellenségnek  tartjuk  az  asszonyi  klubot, 
„Magunkközt egyet  sem  esmérünk  spicbubot; 
(Ilyen  választ  ada  Bordács  Rebekának) 
„Szüksége  van  nálunk  a  mátríkulának ; 

„Eb,  aki  kenteket,  néném !  megköveti ; 
„Diktom !  s  az  öreg  fart  visszacepelheti." 

E  szókra  az  urak  mind  kacajt  ütének, 
De  a  lyánykövetek  felmérgesedének.  — 
S  mihelyest  az  egész  követségcsoporttal 
Rebeka  visszatért  a  kerek  réporttal  : 
Seregét  Dorottya  mindjárt  összeszedte, 
S  egy  rendes  ármáda  formájába  vette.  — 

Nyilj  meg  most,  Helikon !  nyilj  meg ;  s  ti 

[magatok 
Szép  istenasszonyok  előttem  dalljatok.      44 
Ti  elmondhatjátok,  jut  is  eszetekbe. 
Kik  állottak  belé  a  leányseregbe. 
Kik  voltak  vezéri  az  amazonoknak, 
S  örök  egri  nevet  kik  nyertek  magoknak. 

Egy  erős  négyszegű  corpust  formálának 
Akik  legaggottabb  leányok  valának. 
A  sereg  derekát  ez  a  népség  tette : 
Kommandóba  őket  Adelgunda  vette. 
A  két  szárnyán  álltak  mintegy  könnyebb 
A  fiatal  szüzek  felkötött  szalupban:  [truppban 
E  gyönyörű  népet  vezérelte  elől, 
Magdaléna  a  bal,  Márta  a  jobb  felől. 
Hátúi  a  vasasok  nehezebb  osztálya 
Az  özvegyasszonyok  seregét  formálja. 
Lassú,  de  kemény  nép :  rezervaként  vágynak; 
Orsolyát  tisztelik  vezérlő  hadnagynak. 
Az  avantgárdába,  mely  mindnyája  között 
A  legkatonásabb  formába  öltözött. 
Azok  az  eleven  Freykorok  valának, 
Akik  már  férj  nélkül  szülni  is  tudának. 

Fris  és  gyönyörű  nép !  fortélyos,  vakmerő ; 
Rebeka  vezette,  egy  próbált  hadverö. 

Ezek  a  vezéri  s  osztályi  valának 
Ennek  a  rettentő  dámaármadának. 
Melynek  főkormányát  Dorottya  tartotta, 
S  mint  generál  en  chef  maga  mozdította.  45 
Nem  választott  ő  ki  egy  helyt  egyenessen. 
Hogy  ahol  nagyobb  baj  esik,  ott  lehessen. 
Tizenkét  ősz  s  próbált  banyát  melléje  vett, 
S  egy  vén  guvernantnétadjutantjánaktett.  46 
Ekkor  az  ütközet  módját  igy  rendelé. 
Hogy  a  front  léptenként  menjen  eléfelé: 
A  szárnyi  könnyű  nép  akként  fordúlgasson, 
Hogy  minden  sort  s  rendet  zavarba  hozhas- 
És  a  mátrikulát  csalfán,  vagy  mérészen  [son, 
(Mely  a  triumfusban  legszebb  préda  lészen) 
Kerítse  kezéhez  az  ellenség  elől. 
Egyszóval  vigyázzon  minden  oldal  felől: 
A  hátulsó  sereg  még  most  szótól  várjon. 
Minden  rést  és  utat  keményen  bezárjon: 
Most  pedig  egyszerre  az  első  dobhangra 
Az  egész  avantgárd  üssön  a  Farsangra,    47 
S  ha  lehet  Karnevált  hadi  fogllyá  tegye. 
Vagy  a  mátrikulát  kezéből  kivegye ; 
De  ha  rabbá  esik,  kedvezzen  Himennek, 
Lánc  közt  is  tisztelni  kell  a  rangját  ennek. 

^  Mikor  a  táborban  mindent  elrendele: 
Üle  egy  divánra,  kit  nyolc  szűz  emele,      48 
S  onnan  igazgatta  a  népet,  a  helyet; 
És,  mint  egy  feldmarsal,  perspektíva  helyett. 
Hogy  ráügyelhessen  a  nagy  armadára. 
Egy  vén  pápaszemet  feltett  az  orrára. 

Külön-külön  minden  vezért  és  hadnagyot 
Serkentgetvén,  nékik  mindent  jól  megha- 

[gyott.  — 
„Most  már  eljött  a  perc,  így  szóla  nyájához: 
„Hív  barátináim !  kezdjünk  a  munkához. 
,,Csak  bátran!  velünk  lesz  a  boszú  s  szerelem, 
„Menjünk!  már  zsebemben  van  a  győzede- 

[lem." 

E  szókra  Tesztilis  felveszi  kezébe 
A  sereg  zászlóját,  melynek  a  végébe 
Lengő  pántlikákkal  körül  koszorúzva 
untukkal  bodrozott  főkötő  volt  húzva. 
Az  apróbb  zászlók  is  lobognak  szép  sorral 
Kiken  Vénus  látszott,  bölcsővel  s  Ámorral.  — 
Megindul  a  sereg ;  a  selymek  suhognak, 
A  pádimentomon  a  cipők  topognak : 
Szikráznak  a  tüzek  a  dámaszemekben, 
Keblekben  kurázs  van,  fegyver  a  kezekben ; 
Harnádel,  strikknádel,  ördögpokol-nádel, 
Melynek  külömb  nemét  ma  sem  számlálnád 
Almaevő  kis  kés,  etuis  bicskia,        [el,      49 
Szemnyilak,  csókcsákány,  mosolygásfrin- 

[gia.     50 

Dorottya  s  a  rúdon  függő  díván  megett 
Fő  hadi  muzsika  gyújtá  a  sereget. 
Lizette,  a  szépen  hárfázó  Lizette: 
A  lyányok  farsangi  marsát  elkezdette : 
Mellette  a  nótán  tíz  hárfa  hangozott. 
Húsz  tambura  s  doromb  akkompanyírozott. 
Mások  vagy  letörvén  a  butellák  alját. 
Azzal  trombitálták  a  Lizette  dalját. 
Vagy  holmi  nagy  smukkos  katulyát  tártának, 

S  két  frizőr  fésűvel  azon  dobolának. 
Az  egész  ármáda  danolta  a  marsot, 
S  úgy  tették  hangjánál  a  truppok  a  marsot. 
Eris  pedig  szíve  teljes  örömében 
Felemelvén  magát  pudlis  szekerében, 
Titkos  kacajok  közt  lebegett  felettek : 
S  denevérnimfái  körülte  repkedtek. 

Mikor  a  nagy  korpus  a  szálába  kijött, 
Már  az  avantgárda  Karneválra  ütött, 
A  pajzán  Freykorság  őtet  megtámadta, 
Ki  kezét,  ki  haját  s  köntösét  rángatta. 
Lármás  csivogással  mind  rá  kezdtek  esni : 
Maga  volt  s  oltalmat  nem  tudott  keresni, 
így  jár  az  a  szegény  bagolyfi  is  épen. 
Ki  elhagyja  enyhős  odvat  délközépen, 
Mihelyt  a  madarak  látják,  körülveszik. 
Akármerre  fordul,  meg  nem  menekeszik ; 
Míg  a  kányák  űzik,  a  csókák  csácsognak. 
Cseveg  a  sok  veréb,  a  varjak  kárognak. 
Csúfolja,  csipkedi,  rángatja  mindnyája, 
Tele  a  tollával  mindeniknek  szája. 

Már  a  nagy  sereg  is  a  csatapiarcot 
Magának  foglalván,  elkezdte  a  harcot. 
A  bal  szárnyon  álló  könnyű  nép  sok  szűzzel 
A  mátrikulára  ütött  kemény  tűzzel. 
Hímen  felkiáltott:  „Urak!  ne  hagyjátok! 
„Most  a  mátrikulát  mindjárt  nem  látjátok." 
Ezt  a  gavallérok  hallván,  oda  mennek. 
Hogy  segítségére  legyenek  Hímennek. 
De  már  akkor  körbe  fogta  a  lyánycsoport. 
Verték  a  széjjelhányt  székek  között  a  port. 
Szörnyű  a  zaj  s  lárma.  Ezek  megragadják 

Híment  és  a  könyvet,  amazok  nem  hagyják : 
Most  ezek  hányják  el  a  széktől  azokat, 
Majd  azok  nyomják  el  onnan  a  lyányokat. 
Finisnek  már  a  könyv  épen  kezében  volt, 
Kiáltott  a  sereg,  a  győzőnek  tapsolt : 
De  alig  csípte  meg  Károly  egy  keveset, 
Elejté  a  könyvet,  s  a  lábára  esett. 
Oda  ugrott  Károly,  a  prédát  már  hozta : 
De  Rozika  őtet  agyon  csiklandozta. 

Más  felől  az  ifjak  e  szép  harc  neszére 
Indulni  akartak  Hímen  védelmére : 
De  a  könnyű  sereg  jobb  szárnyával  Márta 
Kirukkolt  s  előlük  az  utat  elzárta. 
Keresztül  próbálnak  az  ifjak  rontani : 
De  ennyi  szép  ellen  ki  tudna  állani? 
Egyedül  maga  volt  oly  gavallér  Albert, 
Hogy  ennyi  amazon  ellen  indulni  mert. 
Thrézi  ellent  állott:  de  egy  pillantása 
A  szép  szűz  szivében  halálsebet  ása. 
Visszapillantott  rá  haldokló  kedvese, 
S  a  sebhedt  bajnok  is  a  földre  leese. 

Ez  esetre  a  harc  nagyobb  tüzet  kapott. 
Felzendült  mind  a  két  népség  s  összecsapott. 
Csatáztak  a  merész  dámák  az  ifjakkal 
Szerelem  mérgébe  mártott  szemnyilakkal; 
De  a  kézszorítás  és  sóhajtás  heve 
Sok  szépek  szívében  nagy  pusztítást  teve. 
Sok  gavallér  pénzt  is  adott  a  spionnak. 
S  kitudta  bibéjét  a  szép  kisasszonnak: 
Melyért  az  amazon  hullott  is  a  harcon, 
Koccant  a  csákány  is  a  keblen  és  arcon. 

Már  a  gavallérság  jóval  is  innen  járt; 
Hogy  Dorottya  oda  veté  az  okulárt. 
A  legszebb  szárny  vesztét  dívánja  sáncáról 
Meglátja  s  a  közép  sereg  derekáról 
Négy  erős  csoportot  kiküld  sietséggel, 
Hogy  a  győzött  félnek  légyen  segítséggel, 
Kik  is  kiszegezett  pagnéttal  kiálltak, 
S  tüjökkel  eleven  sorompót  csináltak.        51 
Azonnal  Boriska,  ezek  kommendántja, 
A  gavallérokat  oly  mérgesen  bántja. 
Hogy  perlő  nyelvének  s  éles  szablyájának 
Ellene  ők  tovább  már  nem  állhatának.  — 
Egy  főkötő  spádé  vala  a  markába, 
Amellyel  úgy  szúra  Lajcsi  nadrágába. 
Hogy  amint  sok  tréfás  társaságban  hallik, 
Még  most  is  meglátszik  puliderjén  a  lik. 

Ez  alatt  a  harcnak  legjobb  divatjában 
Ámor,  ki  sohasem  nyughatik  magában. 
Elméjét  egy  hadi  fortélyon  hánytatta; 
A  kis  szerelmeket  mind  öszve  hívatta, 
Kénkövet,  kanócot,  ásóval,  kapával, 
S  a  hamar-szerelem  fris  puskaporával 
Adott  a  kezekbe,  hogy  azzal  menjenek 
A  házba,  megmondván  mitévők  légyenek, 
Megértvén  Ámornak  e  parancsolatját 
Az  apró  minőrök;  a  szála  padlatját         52 
Mindjárt  mesterséges  mína  alá  vették 
S  a  házban  lévőket  tűzzel  felvettették. 
Ah!  e  sebes  tűzláng  hányat  felpörköle. 
Hányat  ejtett  sebbe,  hányat  meg  is  öle ! 
Sokan,  igen  sokan,  mintegy  félhalottak 
A  földre  s  az  urak  ölébe  hullottak. 
A  rúgó  salétrom  minden  észt  és  csontot 

Saját  forgójából  kihányt,  széjjel  rontott. 
S  a  láthatatlan  láng  gyújtván  a  velőket, 
Édes  csiklandással  emésztette  őket. 
Hej  te  ravasz  Ámor!  miket  fel  nem  találsz? 
Egy  felől  nem  győzvén,  másutt  is  praktikálsz! 
Van-e  olyan  szíve  az  asszonyi  nemnek, 
Mely  utat  nem  nyitna  a  bájoló  szemnek? 

Dorottya,  akihez  a  láng  fel  nem  csapott 
A  nagy  diván  miatt  ütődést  nem  kapott. 
Azért  kevés  népét  ismét  serkengette, 
Az  elszéledteket  újabb  rendbe  szedte. 
Fellobban  villogóbb  tűzzel  a  harc  lángja, 
Verdesi  a  padlást  a  csatázok  hangja. 
Szék,  asztal  zörömböl,  a  dob,  trombita  zeng, 
Csizmától,  cipőtől  a  pádimentom  reng.  — 
Legelőbb  is  Rózsi,  a  legszebb  amazon, 
Ecsével  szembe  állt  s  erőt  is  vett  azon: 
Már  szinte  életét  el  is  fogyasztotta. 
Kiált  Ecse:  Pardon!  sa  kardját  nyújtotta. 
De  Johanna,  kinek  rózsákba  mártatott 
Orcája  született  hajnalszínt  mutatott, 
Johanna  újonnan  Ecset  megtámadta: 
De  orcáját  Ecse  addig  cirolgatta. 
Míg  mind  elenyészett  a  Johanna  vére, 
S  hajnalszíne  maradt  az  Ecse  kezére. 
Iromba  lett  a  szép  cerussa  s  míniom,         53 
Olyan  lett  a  rózsa,  mint  a  sásliliom.  — 
így  halnak  el  gyakran  egy  orcafogásra 
Sokan,  kik  rá  szoktak  a  képmázolásra, 
Azok,  akik  nappal  angyali  bálványok, 
Éjtszaka  lüdércek  s  merő  boszorkányok. 

A  virgonc  Bel  ind  a  szokott  tréfájával 
Bordács  úrhoz  szalad  vigyorgó  orcával. 
„Mossziő!  az  úr  is  csak  oly  életet  él; 
„Mire  nézte  most  is  a  farsangot?  s  nem  fél, 
„Hogy  hadifoglyommá  teszem,  megköttetem, 
„S  győző  hintóm  előtt  kevélyen  vitetem?" 
Ekkor  oly  bájoló  szemekkel  tekintett 
Az  úrra,  mint  Vénus,  mikor  Marssal  csínt  tett. 
Az  úr  mosolyogván,  a  nagy  bajusz  alól, 
„Eredj  te  kis  pajzán!  a  lyánykának  így  szól, 
„Tudod  már  sok  ízben  ellenem  pártoltál, 
„Faludat  prédáltam,  ismét  meghódoltál. 
„Kardom  most  sem  tompa,  ha  tompa  meg- 

[fenem: 
„Hogy  mersz,  pajkos  madár,  felkelni  ellenem! " 
így  szólott  és  magát  a  nimfa  megadta. 
Tudván,  nem  soká  lesz  jószága  alatta. 

Más  oldalra  Chioris,  kinek  termetében 
Minden  kellemesség  volt  csak  a  szemében, 
(Szikrázó  nyilat  szórt  arra,  aki  nézte, 
Alélt  pillantása  halkkal  megigézte; 
De  mikor  csillogó  rezgése  szétreppent, 
A  nehéznyavalya  édesen  tört  mindent). 
Chioris  az  ifjakat  sebes  pillantással 
Sűrűn  lövöldözvén,  hullatta  rakással; 
Kivált  rátalálván  a  deli  Vincére, 
Ezer  tüzkacsintást  szórt  rá  szegénykére. 
A  triplázott  villám  elfogá  a  szemét, 
Megelektrizálta  mindenik  tetemét. 
Lángolt  az  orcája,  dobogó  szíve  vert. 
Élt  még,  de  nem  tudta,  s  eszméletlen  hevert, 
Chioris  oda  ugrott  s  a  maga  csókjára 
Kicsalta  lelkét  is  halvány  ajakára.  — 

Azonban  Ámor  is  a  harc  közepében 
Achillesként  nyargal  hadi  szekerében. 
A  szép  szemű  Chlorist,  ki  elandaloda 
Holt  bajnoka  mellett  s  nem  vigyázott  oda; 
Chlorist  elütteti  a  rúdnak  végével, 
Lerogyik  s  fekvését  festi  szűz  vérével. 
Eltapodta  őtet  az  Ámor  szekere, 
Öszvejárattatott  mellyé  s  minden  ere. 
így  esett  el  e  két  bajnok  egy  csatában, 
S  mind  ketten  megholtak  ők — metaforában.  — 

Ámbátor  a  fejem  toalett  volna  is,  54 

Kurtizán  mellyemből  coquet  nyelv  szólna  is, 
Bár  próbát  romános  elmésséggel  teszek, 
S  ékesebben  szólok  mint  a  hofmaitresszek: 
Még  sem  festhetem  le  teljes  valójában 
Mindazt,  ami  esett  ebben  a  csatában. 
Másként  is  sok  itten,  ami  titok  és  szent; 
S  még  a  poéták  sem  tudhatnak  itt  mindent. 

Elég,  hogy  a  dámák,  kik  bár  hullottak  is, 
Víttak  még  és  sűrűn  hulltak  az  ifjak  is. 
Tovább  is  tüzesen  folytatván  a  harcot, 
A  gavallérokon  tettek  sok  kudarcot. 
E  mellett  a  szegény  Farsang  oltalmára. 
Ki  a  sok  dáma  közt  már  majd  pórul  jára, 
Más  felől  Hímennek  s  a  mátrikulának 
Védelmére  számos  ifjak  tartatának. 
Azonban  a  dámák  megmozdíthatatlan 
Nagy  ármádiája  mégis  mind  untalan 
Attakban  volt  sok  szép  ifjaknak  kárára, 
Vagy  a  két  szárnyáról  kicsapott  portára. 
Dorottya  mind  újabb  csatára  rendelte 
Vezérit  s  a  lankadt  szíveket  tüzelte. 

OPOR,  hogy  már  végét  vesse  a  csatának, 
Egy  új  stratagémát  gondolt  ki  magának, 
Mellyel  minden  truppot  zűrzavarba  tegyen, 
S  Dorottya,  a  vezér,  tehetetlen  légyen. 
Annyi  sok  hatalmas  szemmel  és  szablyával 
Szemközt  állván,  így  szólt  felséges  orcával: 
„Halandó  angyalok!  kedves  szép  ellenség! 
„Kiket  bennünk  ural  minden  érzékenység, 
„Kik  bírván  szívünket  a  természet  jussán, 
„Törvényt  szabtok  nekünk  szépségtek  trónu- 
„Hogy  ellenkezhetnénk  tovább  tivéletek?[sán 
„Itt  a  kéz!  itt  a  szív!  csakhogy  békéljetek. 
„Tudjuk,  miért  vagytok  haragban  erántunk; 
„Mert  véletek  nagyon  hidegképen  bántunk: 
„Nohát  ezen  vétkünk  jóvá  tételére 
„Én,  mint  a  farsangi  tábor  fővezére, 
„Még  ma  egy  kisasszonyt  kívánok  elvenni; 
„S  tudom,  vitézim  is  mind  így  fognak  tenni.  — 
„De  én  annak  adom  cserébe  szívemet 
„Aki  legelőször  megcsókol  engemet." 

Édes  kotlós  anyjok  egy  kotyogására 
Hogy  fut  a  sok  csirke  egy  szem  gabonára: 
Minden  kisasszonyok  akként  tódulának 
Legelső  csókjára  Opor  orcájának.  — 
Senki  sem  ügyelt  már  zászlóra,  vagy  sorra: 
Isten  hozzád  jó  rend!  hajde  mind  Oporra! 
Szintúgy  rúgták  egymás  cipellője  sarkát, 
Tapodták,  hasgatták  egymás  sleppje  farkát; 
Az  elsők  hátrálták  az  utóimenőket, 
A  hátulsók  visszahúzták  az  elsőket; 
Lármáztak,  zajgottak,  porfelleget  vertek. 
Asztalt,  széket,  bőgőt,  cimbalmot  levertek. 
Tört  a  pohár,  palack,  tányér,  táca  csörgött; 

Ugattak  a  pudlik;  ajtó,  ablak  zörgött. 
Ifjúként  szaladtak  még  a  vénlantok  is. 
Sem  hadnagy,  sem  svadrom,  sem  rend.  Sőt  ma- 
A  dívánt  emelő  szüzek  elfutának,       [gok  is 
S  keze,  lába  kitört  marsai  Dorottyának. 

SUMMA  Y  A 

Mikippen  az  vitéz  Dorotthia  sok  Züecnek  hallatlan 
keserüsighire  az  faidalmos  háláival  küzködnéc  és 
hogi  mikippen  ochódnék  föll,  miért  hogi  Carneval- 
lal  egietemben  az  Matriculla  Sácmánra  yutván; 
mell  is  tüzvel  megh  ígettetic  vala,  az  Carnevál  pe- 
nigh  meg  zabadói  vala,  mellecnec  utánna  vődd 
ezödben  Kegies  Olvasó  az  Vin  Gergőnecbezidit,és 
azipp  Venus  Isten  Azzonnac  is  miklnt  törtenéc  az 
alazállássa  ickesRithmusocval  elődbe  adattat nac. 

Mind  rátódúla  már  kíváncsi  vágyással 
A  dámáknak  nagyja,  apraja  rakással 
Oporra,  hogy  őtet  mindjárt  megcsókolja: 
De  a  gavallérság  őtet  meggátolja. 
Az  ifjak  hatszeres  karéba  állának,  55 

S  Opornak  eleven  sáncot  csinálának. 
Már  egy  dámának  sincs,  akármerre  térjen. 
Sem  rése,  sem  módja,  hogy  Oporhoz  férjen. 
Néha  erőszakkal  rohantak  ostromra. 
Néha  rimánkodtak,  sírtak,  de  potomra. 
És  mivel  a  karén  által  nem  törhettek, 
Szégyennel,  bosszúval  hátrálni  kezdettek. 
Mint  vert  had  egyenként  kiki  visszatére 
Felsült  kívánsággal  a  tábor  helyére, 
Ahol  már  összetört  zöld  dívánja  mellett 
Megsebhedt  marsaljok  csak  alig  lehellett. 

K 

„Hitetlen  nép !  —  így  nyög  Dorottya  néki- 
„Hát  a  vitézeknek  így  kell-é  tenniek?  [ek  — 
„El  kell-é  hagyniok  kiszabott  rendjeket, 
„A  fegyvert,  a  zászlót,  a  fövezérjeket? 
„Gyarló  nép!  egy  ravasz  ellenség  szavára 
„Úgy  kellett  rohanni  a  férjfi  csókjára? 
„  Phi !  szégyen!  gyalázat!  gyáva  terem  tvények, 
„Kikből  így  űzhetnek  csúfot  a  legények! 
„De  lám  hívságtokért  megvan  a  jutalom; 
„Od'  a  szép  becsület,  od'  a  diadalom, 
„Helyébe  csak  szégyent,  kudarcot  kaptatok, 
„S  ím  félholtan  fekszem  én  is  miattatok." 

A  szégyen  és  bosszú  őket  eltöltötte, 
Lesütött  orcával  álltak  körülötte. 
Dámaszokás  szerént  sírtak  haragjokban, 
Átkozván  magokat,  és  Oport  magokban. 
S  fájlalván  hűséges  vezérjeknek  estét, 
Hószín  karjaikra  felvevék  kék  testét. 
Bévivék  szomorún  az  oldalszobába. 
Ahol  helyheztették  puha  nyoszolyába, 
Vigasztaló  szóval,  kávéval  élesztek, 
Szederjes  sebeit  kötözni  is  kezdték.  — 
De  néki  nem  lévén  többé  bizodalma. 
Elnyomván  testének,  lelkének  fájdalma: 
„Gyalázatban,  úgymond,  tovább  miért  élek? 
„Inkább  becsülettel  hal  meg  a  nagy  lélek. 
„Ti,  kik  okoztátok  rajtam  e  csúfságot, 
„Hogy  tukmálhatjátok  én  rám  e  világot?" 
E  szókra  sebéről  tépvén  a  flastromot. 
Meg  is  tette  mindjárt  a  testamentomot. 

Öt  vén  dáma  leül  a  toilettéhez, 
Apollónka  pennát  dug  a  fél  füléhez, 

A  Schreibkalenderből  a  böjtnél  kisza- 
Egy  tiszta  levelet,  kétfelé  hajtja  azt ;  [kaszt  56 
A  gyászos  íráshoz  készül  keseregve, 
Dorottya  elkezdi  diktálni  heregve:  — 
„Én  alább  is  megírt  kisasszony,  DOROTTYA, 
Letelvén  világi  életem  robotja, 
Egyébként  ép  s  csendes  elmével  diktálom, 
Csak  hogy  az  ifjakat  szeretem  s  útálom. 
Én,  mondom,  e  nemes  megyében  születtem, 
S  eredetet  régi  törzsökházból  vettem; 
De  amelynek  bennem  magva  fog  szakadni : 
Jószágomról  tehát  rendelést  kell  adni.  — 
Elsőben  is  hagyok  kétezer  szuverént, 
A  bécsi  bolondok  házának  a  szerént 
Hogy  fundusok  légyen  az  olyan  szüzeknek, 
Kik  kosarat  adván  magok  kérőjöknek, 
Mint  szokott,  örökös  pártában  sültének: 
Ezek  a  bolondok  házában  éljenek! 
Másodszor  testálok  a  szülők  házára 
Kilenc  ezer  tallért,  az  olyak  számára. 
Akik  csúnyák  lévén,  vőlegényt  nem  kapnak, 
S  természeti  tűzök  miatt  félre  csapnak. 
Harmadszor  keresett  jószágomnak  felén 
Egy  jó  fundációt  állítok  Fenteién, 
Melyből  esztendőnként  megtartván  a  számát, 
Férjhez  kiadjanak  tizenkét  vén  dámát. 
Felén  egy  Vestalis  templom  építtessék. 
Melyben  húsz  vén  szűznek  lakás  rendeltessék. 
De  úgy,  hogy  mindnyája  járjon  főkötővel. 
Mert  igen  éktelen  járni  leányfővel. 
Továbbá,  ha  ama  költő  jó  kedvébe. 
Aki  most  itt  múlat,  ebb'  a  vármegyébe. 
Leírná  a  dámák  mellett  tett  harcomat, 
S  hattyúi  szárnyain  zengné  halálomat; 

K2 

Minthogy,  amint  mondják,  eddig  minden  na- 

[gyok 
Üresen  bocsáták:  néki  fundust  hagyok.  57 
Lencseni  kertemet  mezei  házommal,  58 

Minden  bankóimat  az  egész  smukkommal 
Adják  néki:  ebből  holtig  elverselhet, 
S  Beócián  Parnasz  hegyeit  emelhet. 
De  a  buffánomat  mégis  Orsolyának,  59 

A  két  mopszot  pedig  adják  ki  Mártának. 
Végre  a  széjjeltört  dívánnak  fájából, 
S  vőlegényt  nem  esmért  nyoszolyám  aljából 
Egy  castrum  doloris  készüljön  számom- 
De  nevem  ne  messék  kőbe  a  síromra;  [ra,  60 
Ne  tám  az  utazók,  kik  ott  szájonganak. 
Még  holtom  után  is  lyánynak  csúfoljanak.— 
Testem  pedig  a  két  pázsimhoz  temessék,  61 
S  legalább  porom  is  férjfi  porhoz  essék.  — 
Ezen  testamentom  végrehajtójának 
REBEKÁT . .."  Eszókméga  száján  valának  :— 
Amidőn  Rebeka,  ki  az  elszéledett 
Népet  rendbeszedte  s  ott  kint  verekedett, 
Triumfált  sereggel,  örvendő  lármával 
Bejött  a  Farsanggal  s  a  mátrikulával. 
Alig  pillantá  meg  Dorottya  félfelől. 
Azonnal  oly  édes  öröm  lepte  belől, 
Hogy  elfelejtkezvén  minden  fájdalmáról. 
Életről  halálról  —  leugrott  ágyáról. 
„  Itt  vagy !  —  s  pedig  fogva !  élek  már,  így  szóla, 
„Hol  a  könyv?  —  majd  gondot  viselek  én  róla. 
„Élek  már!  már  több  írt  ne  is  kössetek  rám: 
„Mindjárt  felöltözöm;  hol  van,  hol  a  ruhám?" 
Igaz,  hogy  Dorottya  mindjárt  megújula. 
Ruháját  rávette,  tapsolt  s  meggyógyula. 

Mihelyt  Rebekával  elöbeszéltette, 
Hogy  kézre  Karnevált  miként  kerítette: 
Azon  tanácskozott  a  sereg  nagyjával, 
Mit  tegyen  e  régen  várt  hadifoglyával? 
Kik  közt  arra  ment  ki  a  dolog  summája, 
Hogy  csak  hadi  törvényt  tartsanak  reája. 
De  hogy  kéznél  légyen,  csukják  bé  azonba; 
Bé  is  csukták  őtet  kemény  áristomba, 
Amely  oly  keserves  fogház  és  kaloda, 
Hogy  a  napfény  soha  bé  nem  süthet  oda 
Erős  és  kemény  az  asszonyok  fogsága, 
Nehéz  az  embernek  onnét  szabadsága. 
Oly  hely,  mint  aminőn  Ulissz  hajdanába 
A  Palládiumért  bémene  Trójába.  — 
Mégis  mennyi  csinos  urak  s  bölcsek  vannak, 
Akik  e  fogságba  víg  szívvel  rohannak. 
Sőt  ezt  a  fogságot  vásárolják  kincsen, 
S  örülnek  a  rajok  vert  erős  bilincsen. 

Végre  megtétetvén  rá  a  szentencia, 
Felhozza  a  setét  tömlöcből  Lídia. 
Arany  nyakláncokkal  megbilincselt  lábbal 
Kijőve  Karnevál  a  vén  porkolábbal. 
Strimfligalandokkal  jól  hátraköttetvén 
Két  kezét  s  drabantok  között  kisértetvén, 
S  így  nem  is  ügyelvén  az  ő  mentségére, 
Ezt  a  szentenciát  olvasták  fejére : 
„Sok  lévén  KARNEVÁL  bűneinek  száma, 
„Méltónak  ítélte  erre  minden  DÁMA 
„Hogy  mátrikulája  porrá  égettessék, 
„Maga  hóhér  ál  talcsonkán  ereszt  essék; 
„MENJEN  VÉGHEZ,  dátum  Kaposvár  s  a 

[többi, 
„DOROTTYA,  mintaszék  feje,  és  atöbbi." 

Ki  is  ment  húsz  dáma  az  oldalszobából, 
S  rógust  rakván  a  tört  dívánnak  fájából, 
A  tüzet  nagy  öröm  s  tánc  közt  gerjesztették, 
És  a  mátrikulát  hamuvá  égették,  — 
Innen  van,  hogy  ma  már  nincsen  többé  vén 

[lyány. 
Mert  az  esztendeit  más  nem  tudhatja  hány; 
S  ha  egyszer  a  képét  jól  kimázolhatja, 
Magát  gyenge  szűznek  szabadon  mondhatja. 

Már  épen  kivitték  a  szegény  Karnevált, 
Már  épen  fegyver  közt  a  vesztőhelyen  állt : 
Mikor  lárma  esett  ott  kinn  a  pitvarban, 
Kiáltanak :  tüz  van !  tűz  van  az  udvarban ! 
A  szobából  minden  ember  kiszalada, 
S  Karnevál  odabé  egyedül  marada. 
Hímen  eloldotta  a  békót  lábain, 
S  a  strimflikötőket  eltépte  karjain, 
Akkor  vették  észre  a  dámák  magokat, 
Mikor  már  szabadon  látták  a  rabjokat. 
Késő  volt  már  akkor.  Már  őket  nevette 
Karnevál  és  magát  az  ifjakhoz  vette. 
De  nem  tévén  a  tüz  semmi  veszedelmet. 
Szüntetvén  a  bál  is  a  lármát,  félelmet ; 
Opor  úr  azonnal  kérdezkedett  róla. 
Melyre  a  lokajja,  Gergő  ekép  szóla: 

„Tens  uram !  A  kázus  minthogy  hosszas 

[lévén, 
„És  ezek  a  lyányok  igen  sok  csint  tévén, 
„Meg  is  unván  talán  a  tens  úr  hallgatni: 
„Méltóztassék  velem  egy  pipát  gyújtatni." 
„Nem  kell:  csak  mondd,  Gergő!"  „Tens 

[uram,  tehátlan 

„Igazán  hogy  minden  lyány  cseléd  orcátlan, 
„Kivált  azok,  akik  lokajok  közt  nőnek, 
„S  az  úri  udvarba  csak  léhűtni  jőnek. 
„Én  ugyan  helyet  sem  adnék  egyiknek  is, 
„Ha  mindjárt  csupádon  széllel  élnének  is. 
„A  konyhára  hordják  a  pletyka  beszédet, 
„Mindég  derogálják  a  férjficselédet. 
„Mindég  csak  cserfelnek,  osztán  nyalnak 

[falnak, 
„Morzsáját  sem  látjuk  a  belső  asztalnak. 
„Csak  kurafioknak  szoktak  ők  duggatni; 
„Tens  úr !  kár  ezeket  lyányfővel  járatni.  — 
„De  hogy  egyik  szómat  másikba  ne  öltsem, 
„És  a  tens  úrnak  is  úri  kedvét  töltsem: 
„Most  is,  míg  az  urak  ott  benn  múlatának. 
„Ni  a  szedtevették  mit  nem  csinálának! 
„Lecsepültek  minden  becsületes  legényt, 
„Lajhának,  kappannak  csúfolták  a  szegényt, 
„Ihogtak  vihogtak,  nyakunkra  tódultak: 
„Megkövetem  —  még  a  nadrághoz  is  nyúltak. 
„Nézze  csak  a  tens  úr,  milyen  ez  a  mente, 
„Nánika  a  sterccel  ni  hogy  összekente. 
„Tens  úr !  egy  culától  én  ezt  fel  nem  veszem, 
„A  szátisf akciót  az  úrért  megteszem. 
„Megőszültem  az  úr  ura  atyja  mellett, 
„De  még  senki  rajtam  ilyen  csúfot  nem  tett. 
„Egészen  bolondot  csináltak  belőlünk, 
„A  mondért,  süveget  elkapkodták  tőlünk. 
„Azt  mondták,  hogy  jobban  illik  őkemeknek, 
„Csak  szoknya  kell  nekünk  bodzfa  legények- 
„Még  a  vitézkötést  feltették  búbjokra,   [nek. 
„Ó,  hogy  a  jégeső  verne  kobakjokra !  — 
„Fridrik  szakács  épen  az  ágyon  szunnyadott, 
„Hogy  hatod  magával  Manci  rátámadott. 

, Leöntötték  szegényt ;  az  mégis  szerencse, 
„Hogy  veres  nadrágját  nem  érte  a  lencse ! 
„De  bezzeg,  mikor  a  fejére  tapinta, 
„Már  a  haján  folyt  le  a  híg  palacsinta. 
„Felugrik  haraggal,  szidja  sok  adtá-val 
„S  bemázolja  képét  egy  tál  kocsonyával. 
„Tens  úr !  azon  semmi  épséget  nem  hagyott : 
„Didergett  a  cula,  majd  hogy  meg  nem 

[fagyott. 
„Úgy  kellett!  magam  is  nagyon  bosszankod- 

[tam; 
„Mégis  a  kacajtól  meg  nem  tartózkodtam, 
„Mikor  kocsisunkat  négyen  körbe  vették, 
„Futni  akart  Jancsi,  de  nem  eresztették: 
„A  fél  sarkantyúja  akadt  a  szoknyába, 
„S  Kalárival  együtt  zuhé  a  csávába, 
„Ecse  úr  hajdúja  épen  ott  pipázott. 
„Mellé  suhan  két  fraj,  s  mikor  nem  vigyázott, 
„Szájából  az  égő  pipát  kitekerték, 
„  S  uram  ImégaPámpám  farka  alá  verték  !62 
„Ne  hagyja  ked  magát,  pajtás  I  felkiáltok, 
„Ti  is  az  emberből  csúfot  mért  csináltok? 
„E  szómra  egyikhez  a  kostököt  csapja, 
„A  másikat  pedig  futtába  megkapja, 
„S  úgy  szúrja  farába  a  nyúl-ispékelőt, 
„Hogy  most  is  keresik  a  nyúl-ispékelőt.  — 
„Míg  Ferkó  egy  lészán  hortyog  s  nyújtja 

[bőrét, 
„A  cafjához  kötnek  egy  nagy  kancsó  lőrét; 
„Pakolj  Ferkó !  kiált  a  dévaj  nemzetség: 
„Talpra  ugrik  Ferkó ;  s  bezzeg  volt  nevetség! 
„Egy  külföldi  tarka  ánginba  öltözött 
„Francia  pázsi  volt  itt  a  többek  között, 
„E  tett  nagy  zavarást  itt  a  fejérnéppel, 

„Új  módit  kapatott,  főképen  a  széppel. 
„Ritka  oly  szobalyány,  frizérozó  s  dajka, 
„Hogy  ne  jutott  volna  néki  kalamajka.       63 
„Tán  nem  is  maradtak  itt  már  olyan  frajok, 
„Kiknek  e  pázsival  ne  lett  volna  bajok. 
„Tens  uram !  nem  tudom,  ki  tart  ilyen  pázsit, 
„Nem  szeretem  benne  azt  a  nagy  kurázsit. 
^Ragadós  a  módi,  kivált  ha  francia, 
„Pedig  a  magyarnak  árt  az  ő  módia. 
„Most  ugyan  még  kin  jár  a  cselédszobában : 
„De hátha  kedvre  kap  benn  is  a  szálában?"  — 
„Jól  van  Gergő,  jól  van ;  de  a  tűz  hogy  esett?" 
„Elmondom,  méltassék  várni  egy  keveset. 
„Már  semmi  csendesség  nem  volt  a  szobá- 
„Állt  a  patália  kint  is  a  konyhában,       [ban, 
„Már  a  legénység  is  néki  dühödt,  mordult, 
„Egy  szóval  a  kastély  fenékkel  felfordult. 
„Azt  mondják  —  de  arról  aláson  követem, 
„Nem  voltam  ott,  reá  meg  nem  esküdhe- 
„Lizi  a  tűzhelyre  feküdni  akara,         [tem  — 
„De  mellé  egy  legény  sok  parázst  kapára. 
„Nem  tudom,  nem  láttam,  elég  az  hozzája, 
„Azt  mondják,  kiégett  a  Lizi  szoknyája. 
„Sikoltott,  szoknyáját  rázta  a  dévaj  szűz, 
„Egymást  érte,  szintúgy  hullott  róla  a  tűz. 
„Ráesett  egy  parázs  a  Pampám  hátára, 
„Kifutott  ordítva  s  ráment  a  szénára. 
„Meggyúladt  a  széna !  —  Laci  szerencsére 
„Ott  feküdt  és  álom  nem  jött  a  szemére : 
„Látja,  hogy  mellette  a  tűz  lángot  vetett, 
„Valami  baja  volt,  mindjárt  nem  kelhetett. 
„Kicsapott  már  a  láng :  lármát  kiáltottunk, 
„De  ő  eloltotta,  míg  vízért  futottunk. 

„Megszűnt  a  tűz,  mire  mi  elértünk  oda : 
„Kijött  Laci,  és  még  —  Náni  vagy  kicsoda." 

E  szókra  az  urak  s  dámák  kacagának, 
Némelyek  Gergővel  így  is  tréfálának : 
„Bizony  Gergő !  a  tüz  már  nagyon  láttatott, 
„Még  is,  a  jó  Laci,  jó  hogy  nem  alhatott, 
„S  eképen  a  tüzet  hamar  megolthatta, 
„De  tudod-e  Gergő  I  Lacit  mi  bánthatta?" 
E  tréfára  Gergő  így  felelt  valódi 
Orcával:  „Az  olyast  vizsgálni  nem  módi! 
„Az  ily  kérdést  tartom  igen  helytelennek: 
„Elég,  hogy  elaludt  a  tüz,  hál  istennek! 
„Hát  a  tens  urak  is  és  tens  asszonyságok, 
„Mikor  utóiéri  az  álmatlanságok, 
„Milyen  mulatságot  találnak  magoknak: 
„S  szabad-é  azt  osztán  vizsgálni  másoknak? 
„Az  ily  kérdést  tartom  igen  helytelennek: 
„Elég  hogy  elaludt  a  tüz:  hál'  istennek!"  — 
Mindnyájan  kacagtak  e  feleletére; 
Hihető,  jól  reá  talált  a  bibére. 
Egymásközt  sok  furcsa  tréfára  fakadtak: 
S  az  öreg  szolgának  egy  pohár  bort  adtak. 

Szinte  helyre  állott  volna  a  csendesség, 
S  meglett  volna  köztök  a  kívánt  békesség: 
A  dámák  szüntetni  kezdték  haragjokat. 
Nem  bántván  Karnevált  s  a  gavallérokat: 

De éj  igazán,  hogy  a  háborúságba, 

Mely  Trójától  fogva  esett  a  világba, 
Csak  belé  kell  jönni  mindég  a  dámának!  — 
Most  is  a  lett  oka  az  új  galibának. 
Egy  nimfa,  kit  Virgil  s  utána  mindenek 
Olyan  irtóztató  formában  festenek,  64 

Holott,  habár  néha  rémülést  hoz  is  ránk, 
De  sokszor  angyali  orcával  jön  hozzánk ; 
Egy  nimfa,  kit  Kozma  zengő  trombitával, 
Repülő  szárnyakkal  és  felfútt  pofával 
Festett  rozsólisos  szalmás  üvegére, 
Egy  FAMA-VOLATOT  tévén  címerére ;     65 
Egy  nimfa,  ki  Virgil  paraszt  idejébe 
Maga  hordta  a  hírt  a  világ  fülébe. 
De  most  nála  bérért  szolgálnak,  mint  úrnál, 
A  Novella,  Zeitung,  GazettaésJour- 

[nal.  66 
Egy  nimfa  —  de  ki  ne  esmérné  miss  Fámát 
Újabb  zendűlésbe  hozott  minden  dámát, 
Mivel  elhírlelé  a  bálban  egyszerre, 
(Hihető,  hogy  Eris  vette  őtet  erre) 
Elhírlelé  mondom,  hogy  hallván  mindenek 
Karnevál  ittlétét,  rá  felzendültenek. 
Hogy  nincs  olyan  ember,  ki  rá  nem  neheztel, 
Mivel  ilyen  kurta  farsanggal  ereszt  el. 
Amelyben  így  felsült  mindennek  a  kénye. 
Kinek  a  szíve  fáj,  kinek  az  erszénye. 
Ihon  a  tislér  céh  hiába  fárada. 
Mivel  a  sok  bölcső  mind  nyakán  marada; 
Alig  van  kenyere  s  fűtője  szegénynek. 
Pedig  hetibért  is  fizet  a  legénynek. 
Sok  szegény  varrónék  jó  bizodalomra 
Megvarrtak  húsz-harminc  főkötőt  potomra; 
Ötöt  ha  eladtak  hat-hét  forintjával  — 
S  még  most  is  adósok  a  tintuk  árával. 
Majd  minden  kalmárok  bankrótokká  lettek, 
Akik  sok  jegyruhát  előre  megvettek, 
így  jár  a  szűcs,  szabó  s  minden  mesterember. 
Kiket  jó  haszonnal  biztatott  december. 
Kivált  a  cigányok,  a  szegény  cigányok 

Fájlalják,  hogy  itthon  vesztek  a  leányok, 
Minthogy  rá  nem  szokván  kaszára,  kapára. 
Támaszkodván  csupán  a  más  lagzijára. 
Hát  az  a  sok  lezsák  eszemiszom  pajtás. 
Kiknek  csak  a  tánc  kell  és  a  kancsóhajtás. 
Kik  ha  tivornyázó  házat  nem  találnak, 
Életnek  sem  tartják :  ugyan  mit  csinálnak  ? 
Hol  él  most  sok  szegény  svalér  e  nagy  télben? 
Aki  bablevest  is  alig  kaphat  délben ;  [67 

Mert  sem  uram  öcsém  nem  tarthat  most  sok 

[bált. 
Sem  asszony  húgomhoz  leánykérő  nem  szállt. 
Pedig  csak  oly  helyen  néha  jól  lakhatott, 
S  a  két  lovacska  is  abrakot  kaphatott. 
Sőt  még  a  papság  is  haragszik  reája, 
Mivelhogy  az  idén  kevés  a  stóla  ja. 

Ezt  hírlelvén  Fáma,  s  több  ilyen  formákat, 
Ismét  zűrzavarba  hozta  a  dámákat. 
Dorottya  gondolván,  hogy  majd  mellé  állnak 
Ezek  is,  és  feltett  céljában  szolgálnak : 
Nyugovó  vitézit  ismét  felzendíté, 
S  holnapra  egy  újabb  csatához  készíté. 
Orsolyát,  Rebekát  s  a  több  vezéreket 
Feleszelte,  miként  rendeljék  népeket, 
S  majd  mikor  az  ifjú  urak  lefekszenek, 
Vélek  s  Karnevállal  mitévők  légyenek.  — 
Mert  már  a  hajnali  kakasszó  is  hallott, 
Szőkült  már  a  hideg  setétség  s  pittymallott. 
Megfordult  a  göncöl  szekere  tengelye, 
S  a  késő  álomnak  eljött  az  ideje ; 
A  lankadt  gavallér  rikácsolt  a  torkán, 
Pislogott  a  dáma,  mint  a  vén  boszorkán. 

De  —  midőn  már  épen  fekünni  készültek, 
Egy  új  tüneményen  mindnyájan  elhűltek. 
Amint  a  harmatos  rózsákba  öltözött 
Hajnal  már  feltetszett  a  csillagok  között ; 
S  erőt  vévén  a  már  szendergő  éjtszakán, 
Besütött  a  szála  keletső  ablakán ;  68 

A  gyertyák  nyomorult  fénye  halványodott, 
Tükör,  fal  és  edény  öszverózsásodott. 
A  gyönyörű  Foszfor  ezüst  világával  69 

Játszott  a  bíborba  borúit  ég  aljával, 
S  a  hó  fejér  egén  elszórá  azokat 
A  ragyogó  kisded  hajnalcsillagokat. 
Úgy  tetszett,  hogy  mint  ha  lassú  zengzetek  is 
Jöttek  volna  onnan  —  s  valóban  jöttek  is ; 
Mert  egy-két  perc  múlva  mindjárt  a  mennyei 
Karoknak  hallattak  édes  koncertjei. 
Melyre  az  érzékeny  szívek  megolvadtak, 
Repestek  a  velők,  vagy  elandalodtak. 
Örült  minden  lélek  s  örömét  mutatta. 
Örült  s  örömének  okát  nem  tudhatta. 
Már  a  földi  fénynél  pompásabb  világgal 
Borúit  el  a  szála  s  díszlett  méltósággal, 
Már  a  fél-felébredt  szellők  által  hozott 
Gángesi  kellemes  szagtól  illatozott : 
Midőn  egy  tündöklő  felhő  béhempereg. 
Gombolyagjain  ül  a  szerelemsereg. 
Maga  a  nyájasan  mosolygó  Citére  70 

Ülvén  diadalmi  aranyszekerére, 
A  hajnali  pompás  felhőből  kiderül, 
S  előtte  minden  fény  sötétségbe  merül. 
Tejszín  combján  játszik  nyilazó  kis  fia, 
Kinek  szemén  tüz  van,  száján  ambrózia. 
A  felhőnek  mintegy  mennyei  pázsitnak 
Hajlásin  friss  rózsák  és  jácintok  nyitnak. 


174  IV.    KÖNYV 

Melyek  Citérének  egy  mosolygására 
Teremnek  a  hattyúk  lábának  nyomára, 
S  rajtuk  a  tetszetes  Gráciák  táncolnak, 
Midőn  ezer  apró  szerelmek  lantolnak. 
Édes  igézésnek,  másnak  nevezzem-é 
Azt,  mely  közönséges  és  mind  a  két  nemé, 
Mikor  ők  Citére  eljöttét  erezik  ? 
Sokan  ezt  hatodik  érzésnek  nevezik. 
Elég,  hogy  mind  az  öt  érzés  részt  vesz 

[ebben. 
Részt,  és  semmiben  sem  vesz  érzékenyebben. 

Ezt  érzé  minden  szív  most  is,  míg  végtére 
így  szólt  az  életet  lehéllő  Citére : 
„Halandó  szép  nimfák !  élő  templomaim, 
„Kikben  temjéneznek  hív  indulataim, 
„Ti,  kiknek  szemében  élet  és  kedv  játszik, 
„Orcátokon  saját  kép  vonásom  látszik, 
„Ti,  kik  lecsaljátok  mennyből  a  vígságot, 
„Hogy  Paradicsommá  tegye  e  világot, 
„Halandó  nimfáim !  lejöttem  hozzátok, 
„Hogy  végezésemnek  törvényét  halljátok.  — 
„Az  az  istenasszony,  Citére,  én  vagyok, 
„Akinek  áldoznak  szegények  és  nagyok, 
„Ki  előtt  a  király  kihág  trónusából, 
„Büszke  felségéből  s  bíbor  ruhájából, 
„Kit  jóltevőjének  szólongat  szívében 
„A  hideg  vérű  bölcs  kedvese  ölében, 
„Ki  jó  órát  teszek  néha  a  vénnek  is, 
„S  a  mindennek  szűkét  látó  szegénynek  is; 
„Ki  áldott  békóban  tartom  a  szíveket, 
„S  kedves  áldozatra  szorítom  ezeket. 
„Még  a  hiéna  is,  bár  szeme  szikrádzik,    71 
„Foga  vérbe  féred,  nékem  megjuhádzik. 

„Előttem  a  lajhár  fris  játékot  tészen,        72 
„S  e  leglomhább  állat  vidám  s  virgonc  lészen, 
„Beborítom  a  nagy  bal  én  át  lángokba,     73 
„S  párt  keres  a  fagyos  grönlandi  habokba. 
„Béönthetem  tüzem  egy  férgecskébe  is, 
„Bár  kicsiny  a  szíve  s  hideg  a  vére  is. 
„Sőt  bogaracska  nősz  másik  bogaracskán, 
„Sok  millió  nemzik  fiat  egy  fogacskán. 
„Egy  szóval  nincs  állat,  melyben  tüz  nem 

[érzik ; 
„  Sőt  ezt  a  nem  mozgó  plánták  is  mind  érzik.  74 
„A  pompás  pálmának,  a  silány  penésznek 
„Fajtái  mind  az  én  híremmel  tenyésznek.  [75 
„Én  hozom  az  ifjú  rózsát  bíbor  színbe, 
„És  a  liliomot  tiszta  muszelinbe ; 
„Hogy  így  lakadalmi  öltözetben  szépen 
„Fogadják  el  Zefír  csókját  mátkaképen, 
„Én  általam  élnek  s  magzanak  mindenek, 
„Nálam  nélkül  minden  dolgok  kietlenek. 
„Citére  vagyok  én ;  ti  is  mind  esmértek; 
„Bár  szájjal  titkoltok,  de  szívvel  dicsértek. 
„Most  pedig  közétek  jöttem  olyan  véggel, 
„Hogy  felv^tsam  a  múlt  lármát  békességgel; 
„Hogy  kívánt  örömöt  hozzak  le  azoknak, 
„Kik  nyomorúságot  képzelnek  magoknak; 
„És  hogy  a  sok  bút,  bajt,  panaszt  eltérítsem, 
„S  köztetek  hatalmam  s  nevem  dicsőítsem. 
„Mivel  tehát  főként  azon  aggódtatok, 
„S  haddal  Karneválra  azért  támadtatok, 
„Hogy  kurta  a  farsang  ebb'  az  esztendőbe, 
„Hosszabbra  szabatom  azt  is  a  jövőbe. 
„Előre  titeket  asszekurállak  is, 
„Hogy  nagyobb  divatja  lesz  a  lagzinak  is; 
„Megvölegény ellik  árva  nyoszolyátok, 

„S  leányságtok  után  vígság  jön  reátok. 
„És  azok  az  ifjak,  kik  most  csekély  tűzzel 
„Láttatnak  traktálni  akármelyik  szűzzel, 
„Jövő  idén,  mintha  nem  is  ők  volnának, 
„Úgy  neki  dühödnek  ők  is  a  dámának. 
„Mert  fiamnak,  kit  most  hintóm  oldalánál 
„Nyilat  köszörülni  láttok  a  fáklyánál, 
„Fiamnak  meghagyom,  hogy  minekutána 
„Letett  már  a  nyilról  mind  Mars,  mind  Diána, 
„S  fráter  Schwarztól  fogva  ezek  az  iste- 

[nek  76 
„Kéziv  helyett  puskát,  flintát  szerzettének: 
„Hányja  el  nyilait,  tegzét,  számszeriját, 
„Tanulja  meg  ő  is  az  artilleriát; 
„Rakja  körül  övét  apró  mordály okkal, 
„S  lője  az  ifjaknak  szíveit  azokkal ; 
„Sőt  akiknek  nagyon  kemény  a  zuzzájok, 
„Baka-mangaléttal  lövöldözzön  rajok ; 
„Vágott  golyóbissal,  tirolisi  stuccal 
„Szálljon  szembe  holmi  makacsabb  kuruccal. 
„Annyi  lesz  a  sebhedt  minden  palotában, 
„Mint  az  invalidus  katonák  házában. 
„De  még  is  ha  látom,  hogy  a  lövöldözött 
„Szívek  nem  keresnek  írt  a  dámák  között, 
»Vagy  pedig  sebjeket  titkon  gyógyíttatják, 
„És  a  leánykérést  mind  csak  elmúlatják: 
„Behozom  szokásba  (sok  már  csinálja  is), 
„Hogy  legényt  megkérni  merjen  a  dáma  is. 
„És  ha  a  legénység  mégis  durva  lenne, 
„S  a  kérő  leányhoz  hozzája  nem  menne: 
„Lehozom  az  égből  Juno  virágjának     77 
„Magvait  s  kiosztom  minden  leánykának; 
„Tudom,  hogy  lábra  kap  a  dámavilágban, 
„Jobbanmintakrumplimár  Magyarországban. 

„Addig  is,  mivelhogy  a  leány  életnek 
„Legnagyobb  unalmat  a  párták  tétetnek: 
„Kimennek  szokásból  lassanként  azok  is, 
„Sőt  lyányfővel  járnak  még  az  asszonyok  is. 
„Itt  van  egy  fő  nimfám,  ki  a  nagy  világban 
„A  mai  dámák  közt  lábra  kelt  hívságban, 
„Mindenhatóságát  oly  nagyra  terjeszti, 
„Hogy  a  fél  világnak  könnyen  eszét  veszti; 
„Ö  az,  ki  a  régi  nemzeti  ruhákat 
„Paraszttá,  és  korccsá  teszi  a  dámákat 
„Ö  az,  ki  azokat  rakja  több  formába 
„Mint  ami  van  Ovid  Metamorfózába; 
„Úgy  hogy  a  dámákról  meg  tudnád  magát  is 
„Tanulni  a  LINNÉ  históriáját  is. 
„Állj  meg  bár,  ne  tovább  egy  fertályóránál, 
„Bécsben  a  Szent  István  öreg  templománál: 
„Látszottbuffánmedvét,  tüskés  sündisznókat, 
„Mesterséges  hangon  csivogó  rigókat, 
„Vannak  nyaktekercsek,  puffadt  pelikánok, 
„Barázdabillegők,  sleppfarkú  fácánok, 
„Van  ott  ölni  tanúit  baziliszkus  szeme, 
„S  kivált  a  lepkének  mindenféle  neme: 
„Mind  ezek  a  módi  nimfa  teremtvényi, 
„S  a  kipallérozott  hívság  leleményi. 
„Ö  a  tálalója  aus-zúgnak,  kontónak, 
„Ö  oka  számtalan  konfiskációnak, 
„Ö  teremt  a  földön  galánt  szegényeket, 
„Donna  Olympiát,  báró  von  Nichtse- 

[ket.  78 
„Ö  az,  ki  elkezdvén  sokszor  csak  egy  kényen 
„Henyélő  stucceren,  egy  borbélylegényen; 
„Mindjárt  sok  gróf  ócskák  modernjéhez  áll- 
„Sőt  a  deákok  is  abban  koledálnak.  [nak, 
„Ö  tette  Parist  is  e  szép  bolondságon 

„Királynévá  hajdan  szinte  fél  világon. 
„E  nagy  nimfa  által  a  dáma  felkapja 
„Hogy  csak  patyolatja  légyen,  vagy  kalapja, 
„Hogy  az  asszonyok  is  lyányfővel  járjanak, 
„S  még  a  falukon  is  erre  rá  szokjanak.  — 
„Légyetek  hát  jövő  farsangig  békével, 
„S  elégedjetek  meg  Venus  végzésével." 

Ezt  mondván  nyájason  mosolyga  feléjek, 
S  éltető  örömöt  lehellé  beléjek. 
A  Gráciák  pedig  oldott  övezettel 
Reájok  pillantván  édes  tekintettel, 
A  kellemességnek  s  élvény  ifjúságnak       79 
Hajnalló  felhőjén  a  hintóhoz  hágnak; 
S  annak  zsámolyánál  igy  szóla  Thália, 
Thália,  a  köztök  legdélibb  Grácia: 
„Szépek!  ajándékot  tőlünk  is  vegyetek. 
„Hogy  e  jeles  napról  megemlékezzetek. 
„Termetetek  deli,  orcátok  kellemes, 
„Szivetek  érzékeny  és  elmétek  nemes, 
„Szemetek  tűz  légyen,  rózsa  ajakotok, 
„Hulló  hó  kebletek,  muskotály  csókotok; 
„Vén,  komor,  formátlan  ne  légyen  köztetek: 
„Egy  szóval  mihozzánk  hasonlók  légy  etek." 

E  szókra  a  felhő  őket  béterité, 
Tetszetes  ifjakká  tévé  s  megszépíté. 
Ezért  oly  gyönyörük  a  Somogy  dámái. 
Mert  ők  a  Gráciák  igaz  kópiái. 

DOROTTYA  leveté  a  vénség  szőnyegét. 
Mint  a  kigyó  szokta  téli  lebernyegét.         80 
Bételének  gyenge  hússal  agg  ráncai, 
Kinövének  mind  a  harminckét  fogai, 

Felderült  ajakán  fris  rózsák  nyilának, 
Szemein  idegen  lángok  lobbanának, 
Ösz  haja  tündöklő  bársonnyá  barnúla, 
Szive  benn  repesett,  teste  megújúla: 
Egyszóval  belőle  —  csudáltam  magam  is  — 
Delibb  dáma  válék,  mintsem  Szemiramis; 
Kerekded  fara  is  úgy  domboroda  ki, 
Mintha  birsalmából  harapták  volna  ki. 

De  már  a  lángok  is  épen  látszatának, 
Melyeket  az  égi  lovak  fuvallának; 
Szikrádzott  a  napnak  rúdja  a  föld  felett. 
Tűzbe  lángba  borúit  az  egész  napkelet. 
Eltűnvén  a  halvány  hajnalcsillag  szinte: 
Népének  Citére  elkészülőt  inte; 
Fel  is  kerekedvén  hattyú  hintájába, 
Fénybe  hagyott  mindent  és  ambróziába.  — 
De  ÁMOR  a  szép  fény  s  illat  közepéből 
Kiválasztván  egy  pár  nyilat  a  tegzéből, 
Ráteszi  keményen  felhúzott  ijára  — 
S  ellövi  Oporra  s  a  szép  Dorottyára. 
Dorottya  Oporral  mindjárt  kezett  csapott: 
Levágatta  tulkát  s  hívatta  a  papot. 

JEGYZÉSEK  A  DOROTTYÁRA 

1  Karnevál  (Carnaval,  Carnoval)  olasz 
szó ;  teszi  azokat  a  nagy  farsangi  maskarás 
bálokat  s  mulatságokat,  amelyeket  az  olasz- 
országi nagy  városokban,  kivált  Velencében, 
szoktak  tartani.  Tesz  átaljában  csak  farsangot 
is.  —  Itt  személynek  vétetődik. 

2  Hát  férhet  ily  harag  stb.  Virgilnál:  Tan- 
taene  animis  coelestibus  irael 

3  A  frizérozó  vasat,  mint  sok  olvasó  ná- 
lam is  jobban  tudja,  előbb  holmi  hányt  vetett 
papiroson  próbálják  meg,  hogy  nem  éget-é 
nagyon  ?  Ez  is  elég  szerencséje  sok  szegény 
verses  könyvnek. 

4  Ai. Leng y el familiaTői\ró\,Tóti^eá\g 
az  emiitett  famíliáról  nevezi  magát,  Somogy 
vármegyében. 

4*  Ez  a  Nagy-Bajom  Somogynak  köze- 
pén esik,  sok  urak  lakják,  kivált  lakták  ezelőtt. 
Az  odavaló  víg  társaságokról  láss  egy  tréfás 
megjegyzést  Korabinszky  Lexikon  von  Un- 
garn.  Art.  Nagy-Bajom. 

5  Kapos-Mérő,  ahonnan  nevezi  magát  a 
t.  Mérey  família,  fekszik  Kaposvárhoz  fél- 
órányira. 

6  Mongolfiernevü  francia  találta  fel  Pa- 
risban 1783-ban  a  levegőégben  hajót,  melyen 
azólta  BlanchardŰT,  kiről  az  alábbi  versekben 
szó  lesz,  sok  ízben  produkált,  nevezetesen 
Bécsben  is.  —  Olvashatni  erről  a  híres  ma- 


JEGYZÉSEK  181 

chináról  a  t.  Fábián  wr köznép  számára  ki- 
adott magyar  fizikájában  (Veszprém,  1803. 
n.8.)  a  75—77.  lap. 

7  Ez  a  trompöz,  franciául  trompeuse, 
magyarul  csali  ruha,  olyan  patyolatdomb, 
amelyet  kebleikre  az  olyan  dámák  tesznek, 
akiknek  nincs  ott  mit  mutatni.  Azt  tartom, 
helyesen !  —  De,  idővel,  olyan  fiatal  és  ép 
Gráciák  is  felrakták,  akiknek  van  mit  mutatni: 
már  ez  nem  szinte  oly  helyesen ! 

8  Pétervára,  (Petersburg,Pefropolis), az 
orosz  császár  lakvárosa,  ahol  pompás  szán- 
kázások tartatnak.  Péterváradját  hibásan  hív- 
ják sokan  Pétervárának.  Ennek  igaz  neve 
Pétervárad,  Peterwardein,  Petrovaradinum. 

9  Öt  szolgabírói ydrása/ Somogy  várme- 
gyének ezek:  kaposi,  marcali,  igali,  szigeti  és 
babócsai. 

10  Assemblé,  olv.  asszamblé,  átaljában 
gyűlés,  gyülekezet ;  különösen  múlató  társa- 
ság a  nagy  városokban  s  udvarokban. 

11  Phosphorus,  magyarul  hajnalcsillag. 
Ez  ama  szép  Vénus  planéta,  mely  mikor 
estve  jár  fel,  Hesperusnak,  esthajnalcsillag- 
nak mondatik. 

12  Cypris  nevet  is  visel  Venus  a  Ciprus 
szigetéről. 

13  Szentgelléri  bors.  —  Azt  tartja  az 
együgyű  nép,  hogy  a  vén  banyák  éjtszakán- 
ként  megnyergelvén  az  embereket,  a  Szent- 
Gellért  hegyére  járnak  rajtok  borsért. 

14  Lúdgége  névvel  nevezik  a  Duna  két 
mellékén  a  tésztának  az  a  nemét,  amelyet  a 
Tisza  körül  csigának  hívnak.  Ezt  orsó  hegyé- 

vei  kanyarítják  meg  egy  kivölgyelt  vagy  ki- 
barázdolt  deszkácskán,  faluhelyeit  pedig  a 
szövöbordán. 

15  Gilva,  gomba  neme,  mely  rothadásnak 
indult  gyertyán-,  bikk-  és  szil-törzsökökön 
pezsdül  ki. 

16  A íojDO/zár/2:s/ddA:nevezetes muzsiku- 
sok Toponár  nevű  mezővárosában  Somogy 
vármegyének,  mely  a  tek.  Festetics  famíliá- 
nak uradalma  s  Kaposvártól  nem  messze 
esik. 

17  Vitz,  német  szó,  jelent  elmésséget,  hir- 
telen találó  észt  s  azt  is,  amit  a  franciáknál 
a  bou'mot  tészen,  t.  i.  elmés  mondást,  vagy 
erre  ejtett  találmányos  feleletet.  Mátyás 
/c/rá/í/íúgyadják  elő,  mind  a  históriák,  mind 
a  regék,  hogy  a  bonmóknak  barátja  volt,  s 
maga  is  szerencsés  volt  azokban:  de  az  ilyen 
bonmós  lelket  minden  valóságos  nagy-embe- 
rekben feltaláljuk  az  egész  világ  históriáján 
keresztül. 

18  Liber  atyánk  azaz:  Bacchus.  Komus 
pedig  a  vendégségnek  hajdani  istene. 

19  Kupa  herceg  nagy  és  nevezetes  feje- 
delem volt  a  Somogyságon,  Szent  István 
király  idejében. 

20  Zákány,  nevezetes  helység  Somogy 
vármegyében,  nem  messze  a  Drávától ;  tar- 
tozik a  mélt.  gróf  Széchenyi  familia  uradal- 
mához. Borai  híresek  és  kelendők. 

21  Ca/ejo/nuSi4mörMS,augustinianusbarát 
volt  a  XV-dik  században,  egy  nagy  deák  dic- 
tionariumot  írt,  melyhez  idővel  9 — 10  nyel- 
ven való  magyarázatokat  adtak,  s  a  felsőbb 

időkben  híres  munka  volt  a  tudósoknál.  Most 
is  hasznavehető.  Van  némely  kiadásában 
magyar  nyelv  is  mellette.  Született  ez  az 
ember  Calepióban  Bergamo  városa  mellett 
és  a  nevét  hazájáról  vette. 

22  Etil  is  francia  szó,  átaljában  minden 
tokot  tesz,  amiben  sok  darab  tartatik ;  külö- 
nösen pedig,  és  itt,  jelenti  azt  a  kis  cifra  tokot 
a  dámáknál,  amelyben  apró  kés,  tükör,  pu- 
gilláris,  szagos  üveg  etc.  vagyon. 

23  Stanislaus  Dubranowsky  mathemati- 
kus  és  kalendáriom-csináló  volt  a  XVIII. 
században. 

24  Rideg  annyit  tesz,  mint  egyedül  való, 
magános ;  p.  o.  rideg  fa,  rideg  marha,  rideg 
legény. 

25  Avar,  azaz:  lábán  maradt  száraz 
gyepfü. 

26  Auszprug,  vagy  Ausbruch  néven  ejti 
és  issza  a  német  a  magyarok  aszúszőlőborát. 

27  Az  etéziák  kánikula  idején  lengedező 
szelek. 

28  A  garaboncás  deák  felől  az  a  mese 
van  népünknél,  hogy  sárkányokon  jár  és  a 
forgószelet  ő  támasztja,  kivált  ha,  ahol  ron- 
gyos köpönyegjében  kéreget,  tejet  és  kását 
nem.  adnak  néki. 

29  Springer  német  szó,  magyarul  ugró, 
egyik  tiszt  a  sakkjátékban.  A  községnél  a 
neve  kutya;  nem  csinosabb  neve  volna-e  lo- 
vas vagy  huszár,  mint  franciául  is  chevalier? 

30  Mikor  főispánunk  beülvén  szé- 
kébe, a  legelső  táncot  magyaron  kez- 
dette. Amire  itt  célozás  van,  valósággal  meg- 

esett  a  nmélt.  gróf  Széchenyi  Ferenc  ő  excjá- 
nak  főispáni  beiktatásakor,  4.  júl.  1798. 

31  Az  igazi  magyar  /cíazc a  lassú  verbun- 
kos, amit  b.  eml.  eleink,  kik  a  nemzeti  dol- 
gokat korcsosodó  unokáiknál  jobban  kedvel- 
ték, szebb  és  méltóbb  kifejezéssel  nemeses 
táncnak  neveztek.  A  mi  hiú,  szapora  és  ren- 
detlen táncunk,  melyben  asszonyszemélyek 
is  ugrándoznak,  ölelkeznek,  keringenek,  s 
kiki  magáért  és  párjáért  táncol,  egész  for- 
májával megmutatja,  hogy  tót  eredetű,  az 
ázsiai  gravitással  és  méltósággal  átaljában 
ellenkezik ;  ezt  én  a  nép  után  nevezem  ku- 
ferces  táncnak.  Ilyen  megkülönböztetéssel, 
reménylem,  megesmérik  az  olvasók  a  ma- 
gyar tánc  felől  tett  Ítéletemnek  igaz  voltát. 
Az  ilyen  táncról  tették  a  külföldiek  is  azt  a 
sok  jeles  megjegyzést.  Mikor  a  francia  háború 
idején  sok  anglus  nagyemberek  lakának  vala 
Bécsben,  egy  anglus  az  ott  lévő  magyarok 
táncában  300  figurát  számlált  meg.  Ezt  pro- 
dukálni s  hideg  vérrel  felszámlálni  —  csak 
anglustól  és  magyartól  telik.  Jusson  eszedbe, 
édes  magyarom!  ahalhataüan Kaunitznak 
ama  mondása,  hogy  nemzeti  karaktere  csak 
az  anglusnak  és  a  magyarnak  van :  s  érezvén 
jobban-jobbannemzetiméltóságodat,becsüld 
meg  még  az  aprókban  is  magadat ! 

32  Paszit,  vagy  paszita,  túl  a  Dunán  a 
keresztelőkori  vendégség. 

33  Banyaposz  néven  ismeri  a  nép  némely 
helyen  a  pöfeteget.  Lycoperdon  Bovista.  L. 

34  Eris  görög  szó ;  itten  az  egyenetlen- 
ség és  visszavonás  istenasszonyát  jelenti. 

35  Krá  fii,  magyarul  fánk  és  olasz  tészta. 

3d  Florentina,  Tündér  Ilona.  Ezek  a 
régi  öregeknek  s  a  mai  községnek  esméretes 
románjaikj  vagy  istóriáik ;  melyeketa  szürbol- 
tokban  árulnak  a  tót  bibliopolák. 

37  Tőkét  vonni.  Szokásban  vagyon  sok 
helyeken,  hogy  mikor  a  farsang  elmúlik,  ameg 
nem  házasodott  ifjakkal  és  férjhez  nem  ment 
leányokkal,  valamely  darab  fát  vagy  tőkét 
nevetségnek  okáért  megemeltetnek,  vagy 
egy  helyről  más  helyre  vitetnek.  A  csino- 
sabbak  az  olyan  személynek  zsebjébe  egy 
kis  forgácsot,  szilánkot  vagy  zsindelyt  tesz- 
nek, sőt  affélét  levelekbe  s  cédulákba  is  zár- 
nak. Ilyenkor  az  csinál  legtöbb  nevetséget, 
hogy  a  furcsa  emberek  miképen  fortélyos- 
kodnak, hogy  vigyáznak  magokra  s  hogy 
szedődnek  rá  stb. 

38  Augspurgi  láncok.  Olyan  finom  apró 
láncocskát  csinálnak  az  augspurgi  mester- 
emberek, hogy  azzal  a  bolha  lábát  is  meg- 
köthetni, s  ha  a  bolha  ugrik,  utána  rándul. 
Az  ára  egy  láncocskának  csak  15  kr. 

39  Három  képű  Hekate.  A  régi  mesék 
szerint  azonegy  istenasszony  az  égen  Luna 
vagy  a  hold,  a  földön  Diána  vagy  a  vadá- 
szatnak istenasszonya,  a  pokolban  vagy  a 
holtak  alsó  világában  Proserpina,  akinek, 
mint  minden  odavaló  isteneknek,  fekete  mar- 
hákkal áldoztak.  Virgilius  emliű  a  Tergemi- 
nam  Hecaten,  tria  virginis  ora  Dianae,  és 
Ho  ra  tius  a  Diua  trifonnist:  mert  három  fejjel 
festették :  közbül  állott  a  leányfő,  jobbról  a 
lófő,  balról  pedig  a  kuiyafő. 

40  A  mennydörgést ']ó  isteni  jelnek  tar- 
tották a  rómaiak,  ha  balfelöl  talált  imádsá- 
gokra, vagy  áldozások  idején  hallatódni.  Erre 
van  itt  a  célozás ;  valamint  több  régi  pogány 
ceremóniákra,  kivált  amelyek  a  rómaiaknál 
megvoltak;  de  mindazokat  bajos  volna  ilyen 
szűk  helyen  eléggé  megmagyarázni  az  azok- 
ban járatlanoknak.  Virgiliusnak  Aen.  L.  II.  v. 
693.  az  Anchises  imádságra . . .  Intonuit  lae- 
vum. 

41  Hortobágy  pusztáján,  mely  az  úgyne- 
vezett Hortobágy  folyóvíznek,  vagyis  Tisza- 
szakadéknak környékén  esik  a  debreceni  és 
újvárosi  földön,  s  közönségesen  az  alföldi 
legelők  körül,  szokások  holmi  pajkosoknak, 
hogy  pipájokba  süveg  vagy'  kalapmocskot 
tesznek,  melynek  füstjét  ha  messzéről  a 
gulya  megérzi,  szerte  széjjel  szaladoz. 

42  Bászli  némely  környékeken  annyit 
tesz,  mint  másutt  baszuta,  liphec,  pipogya, 
és  ami  odaalább  előfordul,  kákompilli  stb. 

43  Partes!  Schlossberg! íé.\áa\om,hogy 
nagyon  is  esméretes  nevek  és  helyek,  ame- 
lyeken való  lelki,  testi  és  világi  elromlások 
az  ifjaknak,  nemcsak  egy  szatiristának  ér- 
demlené meg  a  figyelmét,  hanem  olyanok- 
nak is,  akik  vagy  könyveikkel  vagy  hatal- 
mokkal hamarább  fordíthatnak  a  dolog  nevén! 
—  Nem  elég  a  bűnt  megtiltani,  hanem  a  bűn- 
nek eszközeit  kellene  eltörleni;  vagy  a  gyö- 
nyörűségeket a  virtus  kecsegtető  eszközeivé 
tenni.  —  A  legutálatosabb  úgynevezett /freu- 
zertheaternél  mi  közönségesebb  fészke  és 
menedékhelye  a  bűnöknek.  Tegyük  virtus 

oskolájává  a  theatrumot,  s  érzékeny  if jainkat 
bátran  vezethetjük  akkor  belé ;  a  gyönyörű- 
ségek nemes  érzést  fognak  bennek,  mint  a 
Róma  és  Athenae  nevendékiben,  felindítani! 

44  Nyílj  meg  mosi  Helikon!  stb.  —  Mi- 
kor Virgilius  a  háborúra  felkölt  itáliai  vitézeket 
elő  kezdené  számlálni,  így  kiált  fel  egész 
enthusiasmussal  Aen.  Lib.  VII.  v.  641 — 646. 
Pandite  nunc  Helicona,  Deae,  cantusque 

[movete, 
Qui  bello  exciti  reges,  quae  quemque  secutae 
Conplerint  campos  acies ;  quibus  Itala  iam 

[tum 
Floruerit  terra  alma  viris,  quibus  arserit  armis, 
Et  meministis  enim,  Divae,  et  memorare 

[potestis : 
Ad  nos  vix  tenuis  famae  perlabitur  aura. 

45  General  en  chef  a  legfővebb  vezére 
egy  sok  ezerből  álló  fegyveres  seregnek, 
akitől  függnek  osztán  minden  osztályos  ge- 
nerálisok. 

46  Guvernantné,  franciául  Gouuernante, 
a  nagy  házaknál  a  gyermekeket  nevelő  s  az 
azoknak  gondját  viselő  asszonyszemély. 

47  Avantgárdé,  elősereg,  előre  indított, 
vagy  az  ütközet  elejére  állított  kisebb  sereg. 

48  Diván,  igen  apró  lábakon  álló  neme  a 
kanapénak.  Minthogy  ezt  a  török  szokások- 
nak követésére  vették  fel  az  európaiak :  ezért 
neveztetett  dívánnak  a  Törökország  főtaná- 
csáról, a  dívánról,  amelytől  van  ez  a  szónk 
is :  divánkozní. 

49  Harnadelsib.  —  Nade/ német  szó,  ma- 
gyarul tűt  teszen.  Egyszer  egy  német  tech- 

nologikus  könyvben  a  tűnek  22  nemét  olvas- 
tam meg ;  pedig  sem  a  hájvarró,  sem  a  bor- 
nyomózsák-varró, sem  méginkább  a  bocs- 
korfüző  tü  nem  vala  meg  benne. 

50  Fringia.  Ezt  a  szót  a  kard  vasakra  szok- 
ták felütni  annak  jóságának  jeléül  és  bizony- 
ságául. 

51  Spanyol  sorompónak  nevezik  a  hadi 
mesterségben  azokat  a  hegyes  vasazott 
karókból  készített  és  forgatható  palánkokat, 
melyeket  a  gyalogság  eleibe  szoktak  hányni, 
hogy  a  lovas  nép  el  ne  gázolhassa  azt.  Né- 
metül spanische  Reiter. 

52  Minörök  a  tábornál  azok,  kik  mínát 
ásnak,  vagy  akik  a  puskaport  földlyukakba 
rejtvén,  azzal  az  ellenséget,  vagy  annak 
valamely  épületjét  felvettetik. 

53  Cerussa,  tesz  fejér  festéket,  fehér  ken- 
dőzöt ;  miniom  pedig  egy  neme  a  piros  fes- 
téknek. A  jóféle  orcafestő  piros  szinnek  a  neve 
karmin. 

54  Toalett,  toilette,  teszen  franciául  asz- 
talkát, különösen  pedig  asszonyi  ékesgetésre 
készühkisí'iókos  asztalt;  kurtizán,  courtisan, 
udvari  ember,  hízelkedő,  dámák  körül  hival- 
kodó; coquette,  tetszeni  kívánó,  színes,  mé- 
zes mázos  beszédű,  szerelemhez  értő  dáma 
stb. 

55  Carré,  tesz  itten  különösen  négy  szeg- 
letre álló  s  egy  bizonyos  helyet  bekerítő 
katona-csoportot. 

56  Schreibkalendernek,  vagy  írókalan- 
dárjomnak  hívják  a  németek  a  negyedrétü 
árkusra  nyomtatott  kalendárjomot. 

57  Eddig  mindennagy  ok  üresenbocsá- 
ták.  Ha  mások  ezt  mondják,  nem  jól  mond- 
ják, mert  p.  o.  nmélt.  gr.  Széchenyi  Ferenc 
ő  excja  egy  presentben  is  100  rf.,  a  grófné  ő 
excja  egy  ódámért  külön  50  rf.,  mélt.  gr. 
Festetics  György  ő  nga,  a  hadi  oskoláról 
írott  ódámért  100  rf.,  más  ízben  25  rf.,  ismét 
30  rf.,  ismét  40  rf.,  mélt.  gr.  Erdődy  Zsig- 
mond né  ö  nga  5  vagy  6  sor  versemért  12 
aranyat,  t  n.  Fráter  István  úr  50  ű.  adtak, 
hogy  most  mást  ne  említsek.  Méltatlan  pa- 
nasz az,  hogy  nemzetünkben  Mecénások 
nincsenek ;  vágynak  igen  is,  csak  az  íróink 
vagy  importunusok  ne  légyenek,  vagy  sor- 
didusok. 

Principibus   placuisse  viris,   non  ultima 
laus  est.  Horat. 

5%  Lencsen,  egy  puszta  Somogyban  Nagy- 
bajom mellett. 

59  A  buffán,  magyarul /wrí/aöíá/í/,  talán  a 
módinak  minden  bolondsági  között  a  leg- 
képtelenebb bolondság  vala!  Ez  márkiment 
a  szokásból ;  de  a  mopszok,  vagy  a  dámák- 
nak ölbeli  kis  kutyáik,  még  is  a  Gráciák  szol- 
galatjában vágynak. 

60  Castrum  doloris  nevet  visel  a  nagy 
emberek  halálára  felállíttatni  szokott  gyász- 
alkotmány, melyben  a  megholtnak  érdemei 
szoktak  példázatokban  előadódni. 

61  Pázsi,  franciául  page,  olyan  nemes 
gyerkőc,  akit  a  nagyobb  udvaroknál  nevel- 
nek. 

62  Pampám  nevű  pudlija  volt  Somogyban 

egy  uraságnak,  kinek  házánál  esméretségben 
voltam.  Furcsa  kutya  volt! 

Fies  nobilium  tu  quoque  Pudlium. 

Me  dicente. Horat. 

63  A  kalamajka  egy  szőrből  való  fényes 
matéria,  amelyet  kivált  régi  magyarjaink  men- 
tebélésnek viseltek. 

64  Egy  nimfa,  kit  Virgil  stb.  Lásd:  Aen. 
Lib.  IV.  V.  174.  sqq. 

65  Hogy  a  literatúrában  még  a  rozsólisos 
butellára  is  kell  citálni!  Vide  sic: 

Rosolio  di  Acqua  d'oro,  all'Insegna  della 
Fenice  in  Bologna  Michael  Kozma.  Fáma  Vo- 
lat.  In  Bologna:  pedig  Kozma  Mihály,  míg  élt, 
budai  rozsólisos  görög  volt. 

66  A  Novella,  Zeitung,  Gazetta,  és 
Journal  mind  olasz,  francia  és  német  nevei 
az  ujságleveleknek. 

67  Sualir,  vagy  Svalje,  franciául  Chevalier, 
gavallér,  Ritter,  nemes  vagy  nemeske'dő. 

68  Keletső,  vagy  napkeletső;  keleti  vagy 
napkeleti.  így  ejtik  ezt  néhol  magyar  hazánk- 
ban, és  Ítéletem  szerint  nagyon  helyesen.  Va- 
lamint ezekből :  /«/,  innen,  vég,  hátúi,  elő  vagy 
elől,  utói,  közép,  stb.  ezen  szók  jönnek:  túlsó, 
középső  stb.;  úgy  nem  tudom,  mi  okon  le- 
hetne kicsúfolni  azon  helységeket,  melyeknél 
szokásban  vagyon  az  éjszaksó,  napkeletső, 
délső,  napnyugotsó  iermmációl  Kivált  hogy 
a  só  és  sö  szuffixumok  mindig  helyet  jelentő 
szókhoz  ragasztódnak. 

69  Foszfor,  görögül  Phosphorus,  deákul 
Lucifer,  magyarul  hajnalcsillag.  Lásd  az  I.  K. 

70  Citére,  görögül  Cythere,  deákul  Venus, 
a  szerelem  istenasszonya,  ki  hattyúkon  jár. 

71  A  hiéna  egy  kegyetlen  ragadozó  állat, 
melyet  soha  tökéletesen  meg  nem  szelídít- 
hetni. Irtózva  kell  olvasni,  amiket  erről  az 
állatról  írnak  az  utazók  és  természetvizsgálók : 
aki  magyar  olvasóim  közül  a  hiénáról  keve- 
set vagy  éppen  semmit  sem  tud,  ne  mulassa 
el  megolvasni,  amit  Raff  után  felőle  beszél 
t.  Fábián  József  úr  a  Természeti  Históriának 
(Veszprém  1799)  477.  és  498.  lapj. 

72  Lajhár,  Földi  és  Fábián  elnevezések 
után  az  a  minden  állatok  közt  legtunyább, 
leglassúbb  és  legostobább  négy  lábú  álla- 
tocska,  mely  görögül  Bradypus,  deákul  ígna- 
vus  vagy  Tardigradus,  franciául  Parresseux, 
németül  Faultier,  az  amerikaiaknál  pedig  a 
maga  sipítnya  szaváról  Ai  nevet  visel.  Mint- 
hogy ennek  természetét  is  járatlan  olvasóim 
magyar  könyvből  is  megtanulhatják,  utasítom 
őket  az  említett  históriájára  Fábián  úrnak,  a 
604—606.  lap.  Vessék  ezzel  egybe  a  Földi 
jegyzését  is,  melyet  a  Természeti  Históriának 
(Pozsony,  1801)  55-dik  lapj.  tészen,  Blumen- 
bach  után.  Megnézhetni  J.  Fr.  Blumenbachs 
Handbuch  der  Naturgeschichte. 

73  A  baléna  legnagyobb  neme  a  cet- 
halaknak, sőt  legnagyobb  állat  a  mi  földünk 
kerekségén;  mert  10 — 15  öl  van  a  hosszasá- 
ga, s  áltáljában  van  a  teste  100-annyi  temér- 
dekségű,  mint  a  mi  ökreinké.  Terem  az  éj- 
szaki és  déli  Oceánuson;  legjelesben  pedig 
az  éjszaki  pólus  felé  hajló  kietlen  Grönlan- 
diának környékén.  Ennek  is  egész  formáját, 

természetét  és  fogása  módját  megolvashatni 
Földinél  a  108—109.  lapp.,  hosszasabban  pe- 
dig Fábián  Ráfijának  588.  lapj.  egészen  az 
598.  lapig. 

75  Hogy  a  plánták  is  szaporodnak  s  mag- 
vaikból  hasonló  fajtát  tenyésztetnek,  azt  a 
paraszt  ember  is  tudja.  Hanem  hogy  erre  a 
tenyészésre  szintúgy  a  plántákban  is  hím  és 
nőstény  nemet  állított  a  természet,  mint  az 
élő  állatokban,  azt  már  nem  tudja  minden 
ember.  A  régi  bölcsek  valamennyicskére  saj- 
dították ezt  a  dolgot;  de  világosan  s  határo- 
zottan legelőször  Millingthon  nevű  anglus  írt 
a  plántáknak  nembéli  különbségekről;  ő  pe- 
dig élt  a  XVII.  század  végén.  A  növények 
nemzőrészei  a  virágban  vágynak.  Itt  az  én 
verseimnek  megértésére  elég  ennyit  tudni: 
hosszabban  ennek  fejtegetésébe  ilyen  helyen 
nem  bocsátkozhatom. 

15  Apáim  a  legelső  és  legszebb,  nemesebb, 
pompásabb  neme  a  plántáknak;  a  penész  pe- 
dig legutolsó  és  legsilányabb.  Erről  méltó  lesz 
tanulatlan  olvasóimat  a  hely  szűk  voltához 
képest  megvilágosítni.  Azt  gondolja  a  termé- 
szetet nem  esmérő  ember,  hogy  a  penész  csak 
valami  rusnya  por  és  pelyhes  nyálkaság,  mely 
a  romlásnak  és  rothadásnak  következése :  ho- 
lott mind  az,  ami  nekünk  ilyennek  látszik,  egy- 
nehány ezer  apró  plántákból  öszvecsoporto- 
zott  erdőcske,  amelynekgyökerei,  szárai,ágai, 
virági  és  magvai  vágynak,  s  amelyet  jó  na- 
gyító üvegen  szemlélni  kibeszélhetetlen  gyö- 
nyörűség. Ha  feketedni  kezd,  jele,  hogy  meg- 
érett s  már  veszni  tér.  Többnyire  hamar  felnő 

(nyáron  1 — 2  óra  alatt,  ha  nedvességet,  me- 
leget s  rekedt  levegőt  kaphat),  de  némely 
nemei  esztendőszámra  is  eltartanak.  Van  pe- 
dig, amint  a  természetírók  számlálják,  15  faja, 
mely  fajok  közül  némelyiknek  egyes  szára 
van,  némelynek  ágasbogas,  háta  tartós,  ki- 
lence múlólagvaló.  Nemi  neve  Linnénél  Mu- 
cor,  és  tartozik  a  gombák  rendébe. 

76  Schwarz  Berchtoldotíartlák  a  pus- 
kapor első  feltalálójának  —  Európában.  Élt  ő 
a  XII.  században :  freiburgi  fi  volt  és  franciská- 
nus barát. 

77  Jünó,  amint  Ovidius  beszéli,  magtalan 
lévén,  Jupiter  a  maga  fejében  a  fegyveres 
Minervát  foganta,  kit  oztán  a  Vulkánus  kala- 
pácsa szabadíta  ki  onnan.  Ezen  bámulván 
Júnó  s  hasonló  páratlan  nemzésre  töreked- 
vén, elindult  az  öreg  Óceánhoz,  hogy  tőle 
tanácsot  kérdjen  a  felől,  mi  móddal  lehetne 
néki  is  férfi  nélkül  gyermeke.  Ez  útjában  el- 
fáradván, betér  Flórához  s  közli  véle  szándé- 
kát. Flóra  a  kertjébe  viszi  őtet,  egy  virágot 
mutat  néki,  amelyet  ha  csak  ujja  végével 
érintene  is,  azonnal  fogadna  méhében.  Úgy 
is  lett:  és  Mársot  szülte,  a  hadak  istenét.  Más 
alkalmatossággal,  midőn  Jupiter  asztalánál 
vendégségben  ülne,  jól  talált  lakni  mezei  sa- 
látával s  azonnal  megterhesedett.  Ebből  szül- 
te a  hasonlíthatatlan  szépségű  Hébét,  az  if- 
júság istenasszonyát  s  istenek  pohárnoknéját. 
Csudálatos  költemény  ez,  holott  a  salátának 
vizes  és  hideg  természete  mind  a  két  nemet 
meddővé  teszi! 

78  Donna  Olympia,  egy  nagy  famíliából 

való,  de  szegény  és  büszke  spanyol  úriasz- 
szony  a  Holberg  egyik  vígjátékában.  Báró  v. 
Nichts  a  németeknél  olyanforma  szólás,  mint 
magyarul  a  Sehonnai,  vagy  Semmiházy  ura- 
ság. 

Td  Él  vény  deákul  vivax,  olaszul,  franciául 
vivace,  németül  lebhaft.  Ellenkező  jelentésű 
azzal,  hogy  halovány,  halvány.  A  deáknál 
ezek  a  grádusok  vágynak:  viuens,  vivus,  vi- 
vidus,  vivax;  az  olasznál  szint  ezek;  a  franciá- 
nál: vivant,  viable,  vif,  ü/uace;  a  németnél: 
lebend,  lebendig,  lebhaft.  Nyelvünkön  még 
eddig  csak  e  két  szót  gyomroztuk:  élő  és 
eleven.  Ha  azt  akarjuk,  hogy  jövendőben  a 
tudományokban,  muzsikában,  képírásban  etc. 
előbb  menjünk:  sok  szavakra  s  meghatáro- 
zott értelműekre  kell  szert  tennünk.  Ama  két 
régi  szónkhoz  hadd  járuljon  hát  hozzá  az  él- 
vény,  mely  ellen  semmit  az  új  voltán  kivül 
nem  vethetni.  Ha  jól  emlékezem,  Benkő  úr 
valahol  ilyenformát  akar  az  élénk  szóval  ki- 
tenni. Nagyon  helyesen!  Valamint /é/ gyö- 
kértől félénk,  úgy  él  gyökértől  élénk  jön.  Ezt 
is  adjuk  a  többihez,  s  nékünk  is  4  grádusú 
szavunk  lesz  az  élet  ideájára,  mint  az  itt  elő- 
hozott nemzeteknek.  Aki  az  új  szókat  nem 
tűrheti,  mondjon  le  az  új  ideákról  is.  Elég  tá- 
gas a  Kaspium  homokpusztája!  ott  életében 
sem  hall  egy  új  szót  is! 

80  Amely  régi  bőrét  a  kígyó  tavasszal  el- 
veti, az  felette  vékony,  halovány  és  lenge: 
a  lebernyeg  ilyen  ruhát  jelent  a  magyarok- 
nál;  p.  o.  a  rongyos,  kopott,  vékony,  szélszűrő 
köpönyeget  lebernyegnek  csúfoljuk.  Deákul 

és  görögül  ez  a  kígyóhártya  Syphar  és  Lébe- 
ris,  ahonnan  ez  a  példabeszéd  is  van:  Nudior 
leberide;  nem  jól  jön-é  hát  ez  a  leberis  ma- 
gyar nyelven  lebernyegnek? 

ÓBARÁTAITÓL  ELHAGY- 
va,  kora  legkiválóbb  embe- 
reitől félreism  erve,  költői  ön- 
érzete büszke  föllángolásá- 
ban. Csokonai  Vitéz  Mihály 
(1773—1805)  azt  a  kijelen- 
tést tette,  hogy  ő  a  XX.  század  számára  irt.  Az 
idő  elérkezett,  s  ha  azt  kérdezzük  magunktól, 
mit  jelent  számunkra  Csokonai  költészete,  elő- 
ször isalaposválogatástkelltennünkmüveikö- 
zött.  Bármennyire  a  messze  jövőbe  irányult  a 
költő  tekintete,  nem  kerülhette  el,  hogy  a  kor  ál- 
datlan viszonyai  között  annyi  engedményt  ne 
tegyen  közönségének,  amennyi  sokszor  épen  az 
éhenhalástól megmentette.  Költeményei  között 
sok  a  személyes  vonatkozású,  a  pártfogók  ke- 
gyének szóló,  s  ez  késztetett  bennünket  arra, 
hogy  egy  helyütt  eltérjünk  kiadásunk  egyik 
alapelvétől,  hogy  t.  i.  válogatunk,  de  semmit 
nem  csonkítunk,s  ezt  épen  a  leghatalmasabb  al- 
kotásánál, a  LÉLEK HALHATATLANSÁGÁ- 
nál  kellett  megtennünk;  ez  tudvalevőleg  egy 
előkelő  úriasszony  halottas  búcsúztatójának 
készült  s  el  kellett  hagynunk  az  aktuális  vonat- 
kozású befejező  részleteket,  még  pedig  azért, 
mert  a  költemény  csak  így  hat,  mint  művészi 
kerek  egész  és  filozófiailag  zárt  egység.  An- 
nál teljesebben,  összes  bevezetéseivel  és  leg- 

apróbb  jegyzeteivel  együtt  közöljük  azonban 
Csokonai  komikus  eposzát,  a  DOROTTYÁT, 
ugyanabból  az  esztétikailag  igazolható  okból: 
amint  a  terhelő,  aktuális  részletek  elhagyása 
csak  emelheti  a  komoly  és  filozófiai  irányú 
költemény  összhatását,  úgy  a  tréfás  kis  eposz 
komikus  benyomásának  a  fokozását  a  legki- 
sebb apróságok,  az  elavult  célzások,  fura  meg- 
jegyzések nagy  mértékben  elősegítik. 

Egyébként,  amié  válogatás  után  Csokonai 
munkáiból  megmaradt,  az  nemcsak  önmagá- 
ban Jelenti  az  abszolút  művészi  értéket,  hanem 
a  magyar  költészet  fejlődésében  is  egy  olyan 
fokot  képvisel,  melynél  magasabbra  csak  Vö- 
rösmarty vitte  egy  negyedszázad  múlva.  Cso- 
konai alkotó  tehetsége  főként  a  magyar  költői 
nyelv  fejlesztésében  nyilatkozott  meg.  A  nyelv- 
ben, mint  a  bánya  sötétjében  a  faragatlan 
márványtömbök  és  nyers  ércek,  minden  Jö- 
vendő nagy  műremek  lehetősége  megvan  (hi- 
szen ezek  alapjában  véve  meglevő  elemeknek 
eddig  nem  sejtett  kombinációi  és  variációi); 
a  költőnek,  a  nyelv  bányászának,  ezt  a  dús 
anyagot  nemcsak  ki  kell  aknáznia,  hanem 
megformálnia  s  ezzel  a  későbbi  nemzedékek 
közkincsévé  tennie.  Vannak  költők,  akiknek 
nagysága  nem  ezen  a  téren  nyilatkozik  meg, 
akik  mesterei  ugyan  a  nyelvnek,  de  inkább 
ÚJ  eszmék,  új  műformák  megteremtésével  vál- 
tak ki,  így  például  Petőfi.  Csokonai  nem  az 
utóbbiak  közül  való;  bár  a  maga  kora  költői 
és  művelődési  törekvéseinek  a  színvonalán  áll, 
mégis  elsősorban  mint  a  nyelv  művésze,  a 
magyar  nyelv  eddig  nem  sejtett  szépségeinek 

a  fölfedezője  érdemli  meg  figyelmünket.  Ötört 
először  széles  ösvényt  azon  a  területen,  melyet 
utána  mind  hatalmasabb  országúttá,  népek 
útj'ává  tágítottak  Vörösmarty,  Arany  és  Babits 
Mihály.  Akik  a  modern  magyar  költészet  iránt 
nem  elfogult  idioszinkráziáual  viseltetnek,  s 
érzik  és  igazolni  is  tudják,  hogy  ez  a  költészet 
a  közvetlenül  megelőző  korszak  tehetetlen 
epigónjaival  szemben  épen  az  igazi,  nagy  ma- 
gyar hagyományt  képviseli,  azok  meg  fognak 
bennünket  érteni,  ha  azt  állítjuk,  hogy  Csoko- 
nai a  kiinduló  pontja  annak  a  nagy  föllendü- 
lésnek, mely  egyrészt  Petőfin  és  Tompán  ke- 
resztül Adyig,  másrészt  Vörösmartyn  és  Ara- 
nyon keresztül  Babitsig  vezet.  Amit  a  költő 
álma  csak  sejtetett,  az  a  XX.  században  csak- 
ugyan megvalósult;  nemcsak  értjük  a  műveit, 
hanem  értékelni  tudjuk  a  jelentőségét  is,  hála 
a  legújabb  irodalmi  föllendülésnek. 
Budapest,  1921  július  havában. 

KIRÁLY  GYÖRGY. 

